title: মরিস বুকাইলি

text: ড মরিস বুকাইলি তার The Bible The Quran and Science এ বলেছেন,The Quran does not contain a single statement that is assailable from a modern scientific point of view.ড কিথ মুর তার আলোচনা ভ্রুনতও্বের উপর সীমাবদ্ধ রেখেছেন।মিলারের কিছু মৌলিক গবেষণা স্থান পেয়েছে এতে,বস্তুত তারা হলেন এমন এক সভ্যতার মানুষ যেখানে সমস্ত কিছু যুক্তির বিচারে বিজ্ঞানের আলোকে পরিমাপ করা হয়।আসুন জানি তারা কি বলে?একজন মানুষ যখন নিরপেক্ষ দৃষ্টিতে কুরাআনকে দেখবে তখন তার সামনে উদ্ভাসিত হবে কুরানের সত্যতা,আলোকিত করবে তার জীবনকে দেখাবে তার জীবন চলার পথকে। কুরান কিন্তু কোন বিজ্ঞানের বই না এতে আছে আয়াত যার মধ্যে কিছু আয়াত বিজ্ঞান এর সাথে যুক্ত।আল্লাহ জানতেন মানুষ এক সময় বিজ্ঞানে উন্নতি লাভ করবে তারা সবকিছু বিচার করবে বিজ্ঞানের মাপকাঠিতে,তাই এখানে এমন কিছু আয়াত যুক্ত করা হয়েছে যা ১৪০০ বছর আগে মানুষের কাছে বোধগম্য ছিল না,কিন্তু বর্তমানের মানুষ তার কিছুটা আয়ত্ত করতে পেরেছে।তাই যারা বলে কুরানের সাথে বিজ্ঞানকে মিলানো ঠিক না তাদেরকে একথা বুঝতে হবে যে এমন অনেক আয়াত কুরানে আছে যা বিজ্ঞানের আলোকে ব্যাখা করা সম্ভব।আসুন পাঠক চেষ্টা করি জীবনের কিছুটা সময় সেই পথে চলতে যিনি আপনাকে আমাকে দশ মাস মায়ের গর্ভে এক বিজ্ঞানময় অবস্থায় লালন পালন করে এই পৃথিবীতে এনেছেন।


title: মরিস বুকাইলি

text: জাকির নায়েক


title: ১৯৯২ ক্রিকেট বিশ্বকাপ ফাইনাল

text: বেনসন এন্ড হেজেস বিশ্বকাপ বা ১৯৯২ ক্রিকেট বিশ্বকাপ ফাইনাল খেলাটি আইসিসি’র পরিচালনায় ২৫ মার্চ তারিখে মেলবোর্ন ক্রিকেট গ্রাউন্ডে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি বেনসন এন্ড হেজেস বিশ্বকাপ নামে পরিচিতি পায়। প্রথমবারের মতো দিন/রাতে অনুষ্ঠিত ও তীব্র প্রতিদ্বন্দ্বিতাপূর্ণ খেলায় ইমরান খানের অধিনায়কত্বে পাকিস্তান ক্রিকেট দল ২২ রানের ব্যবধানে ইংল্যান্ড ক্রিকেট দলকে পরাভূত করে। এরফলে দলটি প্রথমবারের মতো বিশ্বকাপ ট্রফি নিজেদের করে নেয়। বিশ্বকাপের ফাইনালটি ইংল্যান্ডের বাইরে দ্বিতীয়বার ও অস্ট্রেলিয়ায় প্রথমবারের মতো আয়োজন করা হয়। ৮৭,১৮২জন দর্শক চূড়ান্ত খেলাটি উপভোগ করে ও স্টেডিয়ামটি কানায় কানায় পূর্ণ ছিল।


title: ১৯৯২ ক্রিকেট বিশ্বকাপ ফাইনাল

text: পাকিস্তানের ওয়াসিম আকরাম ম্যান অব দ্য ম্যাচ ও নিউজিল্যান্ডের মার্টিন ক্রো প্লেয়ার অব দ্য টুর্নামেন্টের পুরস্কার লাভ করেন।


title: ১৯৯২ ক্রিকেট বিশ্বকাপ ফাইনাল

text: সেমি-ফাইনালে বিজয়ের ফলে চারবার প্রচেষ্টার পর পাকিস্তান প্রতিযোগিতায় প্রথমবারের মতো চূড়ান্ত খেলায় অংশগ্রহণের সুযোগ পায়। টসে জয়ী হয়ে পাকিস্তান ব্যাটিংয়ে নামে। শুরুতে ডেরেক প্রিঙ্গল দ্রুত দুই উইকেট লাভ করলেও তৃতীয় উইকেট জুটিতে ইমরান খান ও জাভেদ মিয়াঁদাদ ১৩৯ রান যোগ করার মাধ্যমে ইনিংসের ভিত শক্ত করেন। এ জুটি শুরুতে বেশ ধীরগতিতে রান তুলেছিলেন। ড্রপ ক্যাচের বদৌলতে ইমরান খান পার পেয়ে যান। পরবর্তীতে ইনজামাম-উল-হকের ৩৫ বলে ৪২ এবং ওয়াসিম আকরামের ঝড়োগতিতে ১৮ বলে ৩৩ রানের ফলে বাজেভাবে শুরু হওয়া দলীয় ইনিংসকে ৬ উইকেটে ২৪৯ রানে উন্নীতকরণের মাধ্যমে ব্যাপক সহায়তা করেন।


title: ১৯৯২ ক্রিকেট বিশ্বকাপ ফাইনাল

text: মুশতাক আহমেদের গুগলিতে বিভ্রান্ত হয়ে গ্রেইম হিক আউট হলে ইংল্যান্ডও প্রারম্ভিকভাবে ধাক্কা খায়। নীল ফেয়ারব্রাদার ও অ্যালান ল্যাম্ব দলের রান ১৪১/৪-এ নিয়ে যান। ৮৭,০০০-এরও অধিকসংখ্যক দর্শকের সম্মুখে ওয়াসিম আকরাম পুণরায় বোলিং করতে এসে অল-রাউন্ডার ইয়ান বোথামকে শূন্য রানে আউট করাসহ ল্যাম্ব ও ক্রিস লুইসের উইকেট পান। ফলে ইংল্যান্ড ২২৭ রানে অল-আউট হয় ও ২২ রানের পার্থক্যে ইমরান খান তাঁর ওডিআইয়ের শেষ উইকেট নেন রিচার্ড ইলিংওয়ার্থকে আউট করার মাধ্যমে। এরফলে পাকিস্তান দল তাদের প্রথম বিশ্বকাপ শিরোপা লাভ করে।


title: ব্রায়ান অলড্রিজ

text: ব্রায়ান লেসলি অলড্রিজ, কিউএসএম (জন্ম: ৩০ জুন, ১৯৪০) ক্রাইস্টচার্চে জন্মগ্রহণকারী নিউজিল্যান্ডের অবসরপ্রাপ্ত পেশাদার ক্রিকেট খেলোয়াড় ও পেশাদার ক্রিকেট আম্পায়ার। এছাড়াও তিনি নিউজিল্যান্ড ক্রিকেটের পরিচালনায় জাতীয় আম্পায়ারিং ম্যানেজারের দায়িত্ব পালন করেছেন।


title: ব্রায়ান অলড্রিজ

text: ১৯৮৬ থেকে ১৯৯৫ সাল পর্যন্ত সময়কালে অলড্রিজ ২৬টি টেস্ট খেলা ও ৪৫টি একদিনের আন্তর্জাতিক খেলা পরিচালনা করেছেন। তন্মধ্যে সেরা ঘটনা ছিল, ইংল্যান্ড ও পাকিস্তানের মধ্যে মেলবোর্ন ক্রিকেট গ্রাউন্ডে অনুষ্ঠিত ১৯৯২ সালের ক্রিকেট বিশ্বকাপ ফাইনাল খেলাটি ওয়েস্ট ইন্ডিয়ান আম্পায়ার স্টিভ বাকনরের সাথে পরিচালনা করা।


title: ব্রায়ান অলড্রিজ

text: ক্রিকেট প্রশাসনে তাঁর অনবদ্য ভূমিকার কথা স্বীকার করে তাঁকে ২০১২ সালে নববর্ষের সম্মাননা হিসেবে কুইন্স সার্ভিস মেডেল প্রদান করা হয়।


title: অম্বালিকা

text: অম্বালিকা(Hindi: अम्‍बालिका) হলেন কাশীরাজের কনিষ্ঠা কন্যা । ইনি রাজা বিচিত্রবীর্যের দ্বিতীয়া স্ত্রী এবং পাণ্ডুর জননী ।


title: অম্বালিকা

text: ভীষ্ম অম্বা ও অম্বিকার সাথে এঁকে স্বয়ম্বরসভা হতে হরণ করে আনেন । বিবাহের মাত্র সাত বৎসর পর বিচিত্রবীর্য নিঃসন্তান অবস্থায় মারা যান । এসময় ইনি শ্বশ্রূ সত্যবতীর অণুরোধে ঋষি বেদব্যাসের সাথে সহবাস করেন যিনি সত্যবতীর কুমারী অবস্থার পুত্র ।. সহবাসের সময় অম্বালিকা ব্যাসের ভীষণ রূপ দেখে ভয়ে পাণ্ডুবর্ণ হয়ে যান । এজন্য এঁর পুত্র পাণ্ডুবর্ণ হয়ে জন্মান । পাণ্ডু পাণ্ডবদের পিতা । ইনি শেষ জীবন ভগিনী অম্বিকা ও শ্বশ্রূ সত্যবতীর সাথে তপস্বিনীর ন্যায় অতিবাহিত করেন ।


title: ক্রাসটোজ লাইকেন

text: ক্রাস্টোজ লাইকেন একধরণের লাইকেন যা একটি ক্রাস্টের (ক্রাস্টোজ) মত অর্থাৎ আস্তরণের মত জন্মায় এবং এর ধারকের উপর ঘনিষ্ঠভাবে বিস্তৃত থাকে। লাইকেন গঠিত হয় শৈবাল এবং ছত্রাকের একত্রে অবস্থানের ফলে। দুইটি ভিন্ন জীবের এরূপ সহাবস্থানকে মিথোজীবিতা বলে। লাইকনের মিথোজীবিতাকে আংশিক পরজীবীতাও বলা হয়ে থাকে। বিভিন্নপ্রকার লাইকেনের মধ্যে এদের সংখ্যাই তুলনামূলকভাবে বেশী।


title: ক্রাসটোজ লাইকেন

text: ক্রাস্টোজ লাইকেন এর ধারকের (পাথর, গাছ, ফুটপাত অথবা মাটি) সাথে সাধারণত এমনভাবে লেগে থাকে যে ধারককে নষ্ট না করে এদের ধারক থেকে আলাদা করা যায় না। ফোলিয়োজ লাইকেনের সাথে তুলনা করলে বলা যায়, এই লাইকেনের ক্রাস্ট কোনমতে পাতার মত তুলে নিলে নিচে কোন ত্বক (কর্টেক্স) অবশিষ্ট থাকে না; অর্থাৎ এর একটিমাত্র কর্টেক্স রয়েছে। কিন্তু ফোলিয়োজ লাইকেনের ঊর্ধ্ব ও নিম্ন কর্টেক্স উভয়ই রয়েছে। ক্রাস্টোজ লাইকেন সাধারণত চ্যাপ্টা ও ক্ষুদ্রাকার হয়ে থাকে।


title: ক্রাসটোজ লাইকেন

text: "ক্রাস্টোজ" শব্দটি এসেছে ল্যাটিন শব্দ "crustōsus" থেকে যার অর্থ আস্তরণ (ত্বক) দ্বারা ঢাকা। ক্রাস্টোজ লাইকেন এর ধারককে ঢেকে ফেলে বলে এর এরূপ নামকরণ করা হয়েছে।


title: ক্রাসটোজ লাইকেন

text: লাইকেনকে বিভিন্ন মানদণ্ডের ভিত্তিতে শ্রেণীবিভাগ করা যায়। দেহের বৃদ্ধি পাওয়ার ধরণ, আকৃতি ও ধারকের সাথে আটকে থাকার রীতি দেখে লাইকেনকে তিন ভাগে ভাগ করা হয়েছে। এগুলো হচ্ছেঃ ফোলিয়োজ লাইকেন, ফ্রুটিকোজ লাইকেন ও ক্রাস্টোজ লাইকেন।


title: ক্রাসটোজ লাইকেন

text: লাইকেনসমূহের মধ্যে ফোলিয়োজ এবং ফ্রুটিকোজ লাইকেনের আকার ত্রিমাত্রিক হওয়ায় এদের মধ্যে প্রকারভেদ হওয়ার সম্ভাবনা বেশি। তবে দ্বিমাত্রিক ক্রাস্টোজ লাইকনেও প্রকারভেদ দেখা যায়। যেসমস্ত ক্রাস্টোজ লাইকেন এর ধারকের ভেতর জন্মায় তাদের এন্ডোসাব্সট্রাটাল (endosubstratal) বলে। মাটির উপর ধারকের রং-এর পরিবর্তণ ও লাইকনের স্পোর সৃষ্টিকারী অঙ্গ ব্যতীত কিছুই দেখা যায় না। পাউডারের মত বা দানাদার ক্রাস্টোজ লাইকেনকে বলা হয় লেপ্রোজ এবং এদের থ্যালাসের সীমা অস্পষ্ট থাকে। ক্রাস্টোজ লাইকেনে অল্প সংখ্যক ফাটল থাকলে তাকে অবিচ্ছিন্ন এবং বেশি ফাটল থাকলে তাকে রাইমোস বলে। যে সমস্ত ক্রাস্টোজ লাইকেন প্রজাতি ধারকে খণ্ড খণ্ড হয়ে জন্মায় তাদের অ্যারিওলেট(Areolate) বলে। যেমনঃ "Acarospora" (অথবা "Pleopsidium")। মনে হতে পারে যে, অ্যারিওলেট হচ্ছে রাইমোসের ফাটলের বৃদ্ধির পরিণাম। তবে তাদের মধ্যে মৌলিক পার্থক্য রয়েছে। অ্যারিওলেটের ফাটলের উভয়দিকে ফটোবায়েন্ট কোষ অর্থাৎ সালোকসংশ্লেষণ করতে পারে এমন কোষ রয়েছে কিন্তু রাইমোসে এগুলো ফাটলের একদিকে রয়েছে। আবার অ্যারিওলেটের থ্যালাসের খণ্ড গুলো গোলাকার হলে এদের বুলেট বলে এবং থ্যালাসের প্রান্তের খণ্ড মাঝের খণ্ড থেকে বড় এবং ধারক থেকে কিছুটা বিচ্ছিন্ন হয়ে ফোলিয়োজ লাইকেনের মত দেখালে তাকে লোবেট বলে। যে সমস্ত ক্রাস্টোজ লাইকেন ধারকে নিমজ্জিত থাকে এবং কেবল ফ্রুটিং বডি বাইরে থাকে তাদের এন্ডোলিথিক এবং যেগুলো উদ্ভিদের টিস্যুতে নিমজ্জিত থেকে বড় হতে থাকে তাদের এন্ডোফ্লইডিক অথবা এন্ডোফ্লইডাল বলে। স্কুয়ামুলোজ লাইকেন কি ক্রাস্টোজ লাইকেন নাকি স্বতন্ত্র লাইকেন তা নিয়ে উদ্ভিদবিজ্ঞানীদের মধ্যে মতপার্থক্য রয়েছে।


title: ক্রিকেট বিশ্বকাপের বাছাইপর্ব

text: আইসিসি ক্রিকেট বিশ্বকাপ বাছাইপর্ব (সাবেক - আইসিসি ট্রফি) বিশ্বের বিভিন্ন দেশের জাতীয় ক্রিকেট দলগুলোর অংশগ্রহণে অনুষ্ঠিত একদিনের ক্রিকেট প্রতিযোগিতা। এ প্রক্রিয়ায় শীর্ষস্থানীয় দলগুলো ক্রিকেট বিশ্বকাপের চূড়ান্ত পর্বে খেলার সুযোগ পায়। ক্রিকেট বিশ্বকাপ বৈশ্বিক পর্যায়ের হয় ও বাছাইপর্বের মাধ্যমে অংশগ্রহণকারী প্রায় একশত দলের মধ্য থেকে ১৬ দলে নিয়ে আসা হয়। বর্তমানে প্রচলিত পদ্ধতি বিশ্ব ক্রিকেট লীগ নামে পরিচিত। বিশ্বকাপ শুরুর প্রায় ছয় বছর পূর্ব থেকে বাছাইপর্ব প্রক্রিয়া শুরু হয়। জিম্বাবুয়ে ১৯৮২ থেকে ১৯৯০ সাল সর্বাধিক পর্যন্ত সর্বাধিক উপর্যুপরি তিনবার শিরোপা জয় করে।


title: ক্রিকেট বিশ্বকাপের বাছাইপর্ব

text: প্রত্যেক বিশ্বকাপের পূর্বে আইসিসি তার সহযোগী ও অনুমোদনলাভকারী সদস্যদের মধ্যে প্রতিদ্বন্দ্বিতার জন্য বেশ কয়েকটি স্থান নির্ধারণ করে। টেস্টভূক্ত দলসহ কখনো কখনো অতীতে খেলা একদিনের আন্তর্জাতিকে অংশগ্রহণকারী দলগুলো স্বয়ংক্রিয়ভাবে বিশ্বকাপে জায়গা করে নেয়। অন্যান্য দলগুলোকে এ যোগ্যতা অর্জনের লক্ষ্যে একগুচ্ছ প্রতিযোগিতায় অংশগ্রহণ করে বিশ্বকাপ বাছাইপর্বের প্রতিযোগিতায় অগ্রসর হতে হয়।


title: ক্রিকেট বিশ্বকাপের বাছাইপর্ব

text: আফ্রিকা, আমেরিকাস, এশিয়া, পূর্ব এশীয়-প্রশান্ত মহাসাগরীয় অঞ্চল ও ইউরোপ - আইসিসি’র এ পাঁচটি আঞ্চলিক সংস্থাভূক্ত এলাকায় বিশ্বকাপ বাছাইপর্বের প্রতিযোগিতায় অংশগ্রহণের জন্য বাছাইপর্বের প্রতিযোগিতাগুলোর আয়োজন করা হয়। স্ব-স্ব সংস্থা এ প্রতিযোগিতাগুলো পরিচালনা করে। ১৯৭৯ সালে দ্বিতীয় বিশ্বকাপের জন্য প্রথম বাছাইপর্ব প্রতিযোগিতা আইসিসি ট্রফি’র প্রচলন ঘটানো হয়।


title: ক্রিকেট বিশ্বকাপের বাছাইপর্ব

text: ১৯৭৫ সালে ইংল্যান্ডে প্রথমবারের মতো বিশ্বকাপ প্রতিযোগিতায় আইসিসি ট্রফি’র ন্যায় বাছাইপর্ব প্রতিযোগিতার আয়োজন করা হয়। পরবর্তীতে বাছাইপর্বে অংশগ্রহণের জন্য বাছাইপর্ব প্রতিযোগিতাগুলোর আয়োজনের মাধ্যমে এ প্রক্রিয়ার পরিবর্ধন করা হয়। বাছাই প্রতিযোগিতাগুলো আইসিসি ট্রফি’র অংশ ছিল। অনেকগুলো দল সময়ে সময়ে পরিবর্তিত আইসিসি ট্রফিতে অংশ নিয়েছে। ২০০৭ সাল থেকে আইসিসি বিশ্ব ক্রিকেট লীগ এ সকল বিষয়ে স্থলাভিষিক্ত হয়। ২০০৯ সাল থেকে আইসিসি ট্রফি ‘আইসিসি বিশ্বকাপ বাছাইপর্ব’ নামে পরিচিতি পাচ্ছে।


title: ক্রিকেট বিশ্বকাপের বাছাইপর্ব

text: বিশ্ব ক্রিকেট লীগ একদিনের ক্রিকেট প্রতিযোগিতার একগুচ্ছ আন্তর্জাতিক ক্রিকেট খেলা। এতে আন্তর্জাতিক ক্রিকেট কাউন্সিলের পরিচালনায় টেস্ট মর্যাদা বহির্ভূত দলগুলো অংশ নেয়। লীগভিত্তিতে অনুষ্ঠিত খেলায় সকল সহযোগী ও অনুমোদনলাভকারী দল এতে অংশ নিতে পারে। এর মাধ্যমে প্রত্যেক বিভাগ থেকে উত্তোরণ ও অবনমন প্রক্রিয়া অনুসৃত হয়। প্রথম ধাঁপে ২০০৭ সালে শেষ হয়। দলের ফলাফলের উপর নির্ভর করে বিভিন্ন বিভাগে খেলার যোগ্যতাসহ ২০০৭ সালের বিশ্বকাপে খেলার মর্যাদা দেয়া হয়। প্রারম্ভিকভাবে প্রথম বিভাগের ছয়টি দল থেকে নির্বাচন করা হয়। পরের ধাঁপে ২০১১ ক্রিকেট বিশ্বকাপে খেলার জন্য ২০০৮ সালে অতিরিক্ত দুইটি বিভাগকে যুক্ত করে গ্লোবাল ওয়ার্ল্ড ক্রিকেট লীগ শুরু হয়।


title: ক্রিকেট বিশ্বকাপের বাছাইপর্ব

text: আইসিসি’র ৮৭টি সহযোগী ও অনুমোদনলাভকারী সদস্য দল বিশ্বকাপে খেলার যোগ্যতা লাভের অধিকারী। আইসিসি বিশ্ব ক্রিকেট লীগে দলের সংখ্যার উপর নির্ভর করে দুই থেকে পাঁচটি ধাঁপে বিশ্বকাপে খেলার সুযোগ পায়।


title: ক্রিকেট বিশ্বকাপের বাছাইপর্ব

text: গত বিশ্বকাপে খেলার সুযোগ পাওয়া টেস্ট বহির্ভূত দল স্বয়ংক্রিয়ভাবে বাছাইপর্বে খেলার সুযোগ পায়। দ্বিতীয় ও তৃতীয় বিভাগের সেরা দলকে বাছাইপর্বে অন্তর্ভুক্ত করা হয়। তৃতীয় বিভাগ থেকে দুইটি দল দ্বিতীয় বিভাগে আসে। এরফলে চারটি দল বিশ্বকাপের বাছাইপর্বে খেলে। অন্যান্য দল পূর্বের অবস্থানেই থাকে।


title: ক্রিকেট বিশ্বকাপের বাছাইপর্ব

text: আঞ্চলিক প্রতিযোগিতার মাধ্যমে বাছাইপর্বের প্রথম প্রক্রিয়া সম্পন্ন হয়। আঞ্চলিক প্রতিযোগিতা শেষে আটটি দল পঞ্চম বিভাগে উত্তোরণ ঘটে। পঞ্চম বিভাগের শীর্ষ দুই দল চতুর্থ বিভাগে এবং শীর্ষ দুই দল তৃতীয় বিভাগে পৌঁছে। তৃতীয় বিভাগের শীর্ষ দুই দল বিশ্বকাপ বাছাইপর্বের প্রতিযোগিতায় লিপ্ত হয়। বাছাইপর্বের শীর্ষ ছয় দল সংক্ষিপ্তকালের জন্য একদিনের মর্যাদা ও বিশ্বকাপে খেলার সুযোগ পায়।


title: ক্রিকেট বিশ্বকাপের বাছাইপর্ব

text: আঞ্চলিক প্রতিযোগিতা: প্রত্যেক অঞ্চলের প্রতিযোগিতার শীর্ষ দলগুলো আইসিসি ও প্রত্যেক বিভাগের শূন্যস্থান পূরণে র‌্যাঙ্কিং প্রথার উপর নির্ভর করে কোন একটি বিভাগে উত্তোরণ ঘটে।


title: ক্রিকেট বিশ্বকাপের বাছাইপর্ব

text: প্রথম বিভাগ: ৬-দল। সবগুলো দলই বিশ্বকাপের বাছাইপর্বে খেলার অধিকার অর্জন করে।


title: ক্রিকেট বিশ্বকাপের বাছাইপর্ব

text: তৃতীয় বিভাগ: ৮-দল। শীর্ষ দুই দল দ্বিতীয় বিভাগে পৌঁছে।


title: ক্রিকেট বিশ্বকাপের বাছাইপর্ব

text: দ্বিতীয় বিভাগ: ৬-দল। শীর্ষ ৪ দল বিশ্বকাপের বাছাইপর্বে খেলার যোগ্যতা লাভ করে।


title: ক্রিকেট বিশ্বকাপের বাছাইপর্ব

text: পঞ্চম বিভাগ: ৮-দল। শীর্ষ দুই দল চতুর্থ বিভাগে পৌঁছে।


title: ক্রিকেট বিশ্বকাপের বাছাইপর্ব

text: চতুর্থ বিভাগ: ৫-দল। শীর্ষ দুই দল তৃতীয় বিভাগে পৌঁছে।


title: ক্রিকেট বিশ্বকাপের বাছাইপর্ব

text: তৃতীয় বিভাগ (২য় সংস্করণ): ৬-দল। শীর্ষ ২ দল বিশ্বকাপের বাছাইপর্বে খেলার যোগ্যতা লাভ করে।


title: ক্রিকেট বিশ্বকাপের বাছাইপর্ব

text: বিশ্বকাপ বাছাইপর্ব: ১২-দল। শীর্ষ ৬ দল একদিনের আন্তর্জাতিকে খেলার মর্যাদা পায় ও শীর্ষ চার দল বিশ্বকাপের মূল পর্বে খেলার যোগ্যতা লাভ করে।


title: অটোকার কোবরা

text: দ্য কোবরা () হল তুর্কী উৎপাদন প্রতিষ্ঠান অটোকার কর্তৃক নির্মিত একটি ইনফ্যান্ট্রি মোবিলিটি বাহন, যাতে এইচএমএমডব্লিউভি এর কিছু যন্ত্রাংশ এবং প্রযুক্তিগত উপকৌশল ব্যবহার করা হয়েছে।


title: সোহরাব হোসেন (রাজনীতিবিদ)

text: সোহরাব হোসেন বাংলাদেশের একজন রাজনীতিবিদ ছিলেন।


title: সোহরাব হোসেন (রাজনীতিবিদ)

text: মৃত্যুর পূর্ব পর্যন্ত তিনি বৃহত্তর যশোর জেলা আওয়ামী লীগের সভাপতি ও মাগুরা মহকুমা আওয়ামী লীগের সভাপতির দায়িত্ব পালন করেন। স্বাধীনতা যুদ্ধের অন্যতম রূপকার মোহাম্মদ সোহরাব হোসেন ১৯২১ সালে মাগুরার ভায়না গ্রামে এক সম্ভ্রান্ত মুসলিম পরিবারে জন্ম করেন। অত্যন্ত মেধাবী এই রাজনৈতিক নেতা ১৯৪৬ সালে রংপুর কারমাইকেল কলেজ থেকে ডিস্টিঙ্কশন্ সহ বি.এস.সি পাশ করে যশোহর জেলা স্কুলে শিক্ষক হিসাবে যোগদান করেন। পরবর্তিতে ১৯৪৮ সনে তিনি শিক্ষকতার পেশা ত্যাগ করে ঢাকা বিশ্ববিদ্যালয়ে আইন বিষয়ে ভর্তি হন। ১৯৫২ সালে ভাষা আন্দোলনের প্রথম উৎসস্থল ঢাকা বিশ্ববিদ্যালয়ে ভাষা আন্দোলনে সক্রিয় ভূমিকা পালন করেন এবং এল এল বি পাশ করে ১৯৫৪ সালে মাগুরা বারে যোগদান করেন। ছাত্র জীবনে কমরেড আব্দুল হক এবং তত্কালিন বৃটিশবিরোধী আন্দোলন তাকে রাজনীতিতে আকৃষ্ট করে এবং ১৯৪৮ সালে তিনি তত্কালিন ছাত্রনেতা শেখ মুজিবুর রহমানের সংস্পর্শে আসেন। ১৯৫৪ সালের দিকে সোহরাব হোসেনের নেতৃত্বে মাগুরাতে আওয়ামী লীগ প্রতিষ্ঠিত হয়। অতি অল্প সময়ে তিনি রাজনীতি ও আইন পেশায় সাফল্য লাভ করেন। ১৯৬৬ সাল পর্যন্ত তিনি মাগুরা আওয়ামী লীগের সাধারণ সম্পাদক ছিলেন। ১৯৬৬ থেকে ১৯৭২ সাল পর্যন্ত মাগুরা মহকুমা আওয়ামী লীগের সভাপতি এবং ১৯৬৮ থেকে ১৯৭২ সাল পর্যন্ত বৃহত্তর যশোহর জেলা আওয়ামী লীগের সভাপতির দায়িত্ব পালন করেন। ১৯৬২ সালে তিনি পাকিস্তান জাতীয় পরিষদে মাগুরা-নড়াইল আসন থেকে জাতীয় সংসদ সদস্য নির্বাচিত হন। ঐ সময়ে তিনি পাকিস্তান জাতীয় পরিষদের সম্মিলিত বিরোধী দলের প্রতিনিধি হিসাবে সোভিয়েত ইউনিয়ন, ইংল্যান্ড, জার্মান সহ ইউরোপের বিভিন্ন দেশ সফর করেন এবং পবিত্র মক্কা নগরীতে উমরাহ হজ্জ পালন করেন। ১৯৬৬ সালে ৬ দফা আন্দোলনে তিনি যশোর জেলায় এবং কেন্দ্রের ৬ দফা আদায়ের লক্ষ্যে প্রত্যক্ষভাবে নেতৃত্ব দান করেন এবং এই বিশেষ ভূমিকা পালনের জন্য বঙ্গবন্ধু আওয়ামী লীগের গঠনতন্ত্রে কৃষি সম্পাদকের পদ সৃষ্টি করে সোহরাব হোসেনকে সেই পদের দায়িত্ব অপর্ণ করেন। পরবর্তীতে ১৯৬৬ সালে ৬ দফা স্বাধীকার আন্দোলনকে স্বাধীনতা ও মু্িক্ত সংগ্রামে রূপ দানে বঙ্গবন্ধু সহ যে কজন মুষ্টিমেয় বাঙ্গালী নেতা সক্রিয় প্রচেষ্টা চালান সোহরাব হোসেন তাদের অন্যতম। ১৯৭০ সালের সাধারণ নির্বাচনে তিনি ২য় সর্বোচ্চ ভোটের ব্যবধানে পাকিস্তান জাতীয় পরিষদের সদস্য নির্বাচিত হন। স্বাধীনতা যুদ্ধ চলাকালিন সময়ে তিনি মুজিব নগর সরকারের অন্যতম নীতি নির্ধারকের দায়িত্ব পালন করেন। ১৯৭১ সালে বিপ্লবি সরকার কর্তৃক যশোরের টাউনহল ময়দানে আয়োজিত স্বাধীন বাংলার প্রথম ঐতিহাসিক জনসভায় তিনি সভাপতিত্ব করেন। বাংলাদেশের সংবিধান অনুমোদনে যে কজন স্বাক্ষর করেন তিনি তাদের একজন। তিনি স্বাধীন বাংলাদেশে প্রথম মন্ত্রী পরিষদের বন, মৎস্য ও পশু পালন মন্ত্রনালয়ের দায়িত্ব গ্রহণ করেন। পরবর্তীতে তিনি গণপুর্ত ও নগর উন্নয়ন মন্ত্রণালয়ের মন্ত্রী হিসাবে দায়িত্বপ্রাপ্ত হন। মাগুরার উন্নয়নে তিনি সরকারি চাকুরিসহ বিভিন্ন সহযোগিতা দিয়ে এলাকার উন্নয়নে নিজেকে নিয়োজিত রাখেন। তার সময়ে মাগুরায় অসংখ্য স্কুল, কলেজ, মাদ্রাসা, মসজিদ, সরকারি ভবন, অফিস-আদালত ইত্যাদি নির্মিত, সংস্কার সরকারিকরণ ইত্যাদি কাজ সম্পন্ন হয়। তাঁর সহযোগিতায় মাগুরার অন্যতম বালিকা বিদ্যালয় দুধ মল্লিক স্কুল প্রতিষ্ঠিত হয়। তিনি শ্রীপুর থেকে মাগুরা হয়ে যশোর পর্যন্ত যে রাস্তা নির্মিত হয় তা ১৯৭৪ সালে পাঁচশালা পরিকল্পনার অধীনে আনেন। তাঁর রাজনৈতিক প্রজ্ঞা, সততা ও দেশাত্মবোধ এই সকল গুণাবলী তাঁর চতিত্রের বিশেষ অলংকার যে কারণে তিনি হোসেন শহীদ সোহরাওয়ার্দি ও বঙ্গবন্ধুর অত্যান্ত আস্থাভাজন প্রিয়পাত্র ছিলেন। জনাব সোহরাব হোসেন ১৯৯৮ সালের ২৬ জানুয়ারি ৭৭ বছর বয়সে ইন্তেকাল করেন।


title: ২০১০-১১ জিম্বাবুয়ে ক্রিকেট দলের বাংলাদেশ সফর

text: জিম্বাবুয়ে ক্রিকেট দল ১-১২ ডিসেম্বর, ২০১০ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিরুদ্ধে ৫টি একদিনের আন্তর্জাতিকে অংশ নেয়।


title: পারিসা তাবরিজ

text: পারিসা তাবরিজ (জন্ম ১৯৮৩) একজন ইরানী-মার্কিন কম্পিউটার নিরাপত্তা বিশেষজ্ঞ। ফোর্বস তাদের, "থার্টি আন্ডার থার্টি" (প্রযুক্তি শিল্পে অবদানকারী ৩০ বছরের কমবয়সী ৩০ জন অগ্রদূত) তালিকায় তার নাম অন্তর্ভুক্ত করেছে।


title: পারিসা তাবরিজ

text: বর্তমানে তিনি স্বনিয়োজিত, সুরক্ষা রানী বা সিকিউরিটি প্রিন্সেস হিসেবে গুগলের জন্যে কাজ করছেন এবং গুগলের ব্রাউজার ক্রোমের ৩১ সদস্যের একটি নিরাপত্তা দলের প্রধান হিসেবে দায়িত্বপ্রাপ্ত। এই দলের কাজই হচ্ছে গুগল ক্রোমের নিরাপত্তা নিশ্চিত করা।


title: পারিসা তাবরিজ

text: তাবরিজ পোলিশ-মার্কিন মা এবং ইতালীয়-অভিবাসী বাবার ঘরে জন্ম নেন। তার মা সেবিকা এবং বাবা চিকিৎসক। তারবিজ শিকাগোর শহরতলিতে বেড়ে ওঠেন। দুই ভাইয়ের মধ্যে তিনি বড়। অবসরে তার আগ্রহ আলোকচিত্র এবং শিলা আরোহণ। যুক্তরাষ্ট্রের ইলিনয় বিশ্ববিদ্যালয় থেকে তিনি কম্পিউটার প্রকৌশল বিষয়ে স্নাতক এবং স্নাতকোত্তর ডিগ্রী অর্জন করেন।


title: পারিসা তাবরিজ

text: তিনি স্নাতকোত্তরের পর বেতার নেটওয়ার্কিং নিরাপত্তা বিষয়ে গবেষণার পাশাপাশি গোপনীয়তা প্রযুক্তি উন্নত করতে পদক্ষেপ গ্রহণ করেন। ২০০৭ সালে স্নাতক শেষ করার মাত্র কয়েক মাস পরই তিনি গুগলে যোগদান করেন।


title: আদিপর্ব

text: আদিপর্ব হলো আঠারো পর্বেরর মহাভারতের প্রথম পর্ব। "আদি" (आदि) একটি সংস্কৃত শব্দ যার অর্থ হলো "প্রথম"।


title: আদিপর্ব

text: আদিপর্ব সর্বমোট ১৯টি উপপর্ব এবং ২৩৬টি অধ্যায় রয়েছে। তবে সমালোচনামূলক সংস্করণে রয়েছে ১৯টি উপপর্বের পাশাপাশি ২৫৫টি অধ্যায়।


title: আদিপর্ব

text: আদিপর্বে বলা হয়েছে কীভাবে সৌতি নৈমিষারণ্যে সমবেত ঋষিগণের কাছে মহাকাব্যটি আবৃত্তি করেছেন যা বৈশম্পায়ন প্রথম তক্ষশীলায় জনমেজয়কে তাঁর সর্পসত্রে শুনিয়েছিলেন । এই পর্বে সমগ্র মহাভারতের বিষয়বস্তু এবং কুরুবংশের আদি কাহিনী বর্ণিত হয়েছে।


title: আদিপর্ব

text: আদিপর্ব ১৯টি উপপর্ব বা উপ-গ্রন্থ রয়েছে (এছাড়াও ছোট বই হিসেবেও অভিহিত)। প্রতিটি উপ-গ্রন্থকে আলাদাভাবে এক-একটি "পর্ব" বলা হয়, এবং অতিরিক্ত উপবিভাজিত অধ্যায়গুলোর মধ্যে, সর্বমোট ২৩৬টি আদিপর্ব অন্তর্ভুক্ত রয়েছে। ১৯টি উপ-গ্রন্থের সংক্ষিপ্ত বর্ণনাসহ নামগুলো হলো:


title: মুহাম্মদ বালামি

text: আবু আলি মুহাম্মদ বালামি () (আমিরাক বালামি () ও বালামি ই কুচাক (, "Bal'ami the Younger") নামেও পরিচিত) ছিলেন একজন পারসিয়ান ইতিহাসবিদ, লেখক ও সামানি সাম্রাজ্যের উজির।


title: মুহাম্মদ বালামি

text: তিনি মার্ভের লাশজার্দ শহরে জন্মগ্রহণ করেন। এটি সেসময় সামানি সাম্রাজ্যের অংশ ছিল। তিনি ছিলেন আবুল ফাদল আল বালামির (Bal'am-i Buzurg; “Bal'ami the Elder” নামেও পরিচিত) সন্তান। মুহাম্মদ বালামি প্রথম আবদুল মালিকের শাসনের শেষের দিকে উজির নিযুক্ত হন এবং তার উত্তরসুরি প্রথম মনসুরের শাসনামলেও দায়িত্বপালন করেন। আবু সাইদ গারদিজির মতে মুহাম্মদ বালামি ৯৭৪ সালের মার্চে উজিরের দায়িত্বে থাকাবস্থায় মৃত্যুবরণ করেন। অন্যদিকে পারসিয়ান ইতিহাসবিত আল উতবির মতে তাকে পরবর্তীতে পদ থেকে সরিয়ে দেয়া হয়েছিল কিন্তু পুনরায় দ্বিতীয় নুহের (শাসনকাল ৯৭৬-৯৯৭) উজির হিসেবে নিয়োগ পান এবং ৯৯২ সালে অবসর নেন ও ৯৯৭ সালের মধ্যে কোনো অজ্ঞান সময়ে মৃত্যুবরণ করেন।


title: মুহাম্মদ বালামি

text: মুহাম্মদ বালামির সবচেয়ে প্রসিদ্ধ কাজ হলে "তারিখুল বালামি" নামক গ্রন্থ। এটি আল তাবারির তারিখুল রসুল ওয়াল মুলুক নামক গ্রন্থের অনুবাদ। এটি ৯৬৩ সালে লেখা হয়েছে। আবু মনসুর মুহাম্মদের লেখা শাহনামার ভূমিকার পর এটিই প্রাচীন নব্য ফারসি ভাষার সবচেয়ে পুরনো নিদর্শন।


title: সামানি সাম্রাজ্য

text: সামানি সাম্রাজ্য (, "Sāmāniyān") (৮১৯–৯৯৯), ছিল মধ্য এশিয়ার একটি সুন্নি পারস্য সাম্রাজ্য। এর প্রতিষ্ঠাতা সামান খুদার নামানুসারে এর নাম করণ করা হয়েছে। জরস্ট্রিয়ান অভিজাত হওয়ার পরও সামান খুদা ইসলাম গ্রহণ করেছিলেন। সাসানীয় সাম্রাজ্যের পতনের পর এটি ছিল বৃহত্তর ইরান ও মধ্য এশিয়ার স্থানীয় রাজবংশ।


title: ২০১৪-১৫ দক্ষিণ আফ্রিকা ক্রিকেট দলের নিউজিল্যান্ড সফর

text: দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ২১-২৭ অক্টোবর, ২০১৪ তারিখ পর্যন্ত নিউজিল্যান্ড সফর করে। সফরে দলটি নিউজিল্যান্ড ক্রিকেট দলের বিপক্ষে তিনটি একদিনের আন্তর্জাতিকে অংশ নেয়।


text: সিরিজে ২-০ ব্যবধানে দক্ষিণ আফ্রিকা জয়লাভ করে। এ সিরিজ জয়ের ফলে গত পাঁচ বছরের মধ্যে দক্ষিণ আফ্রিকা দল ওডিআই র‌্যাঙ্কিংয়ে প্রথমবারের মতো শীর্ষে পৌঁছে।


title: অজানা উড়ন্ত বস্তু বা অ-উ-ব

text: অজানা উড়ন্ত বস্তু বা অ-উ-ব বাংলা স্বাধীন রক সঙ্গীত দল মহীনের ঘোড়াগুলির দ্বিতীয় অ্যালবাম। ১৯৭৮ সালে হিন্দুস্তান রেকর্ডস কর্তৃক ভারতের কলকাতায় এটি মুক্তি পায়।


title: অজানা উড়ন্ত বস্তু বা অ-উ-ব

text: এই অ্যালবামে মোট দুইটি গান অন্তর্ভুক্ত হয়েছে। এর মধ্যে রঞ্জন ঘোষাল এককভাবে দুটি গান লিখেছেন। অ্যালবামের সঙ্গীত পরিচালনা করেছেন প্রদীপ চট্টোপাধ্যায় এবং গৌতম চট্টোপাধ্যায়।


title: ২০০৭ ক্রিকেট বিশ্বকাপ ফাইনাল

text: ২০০৭ ক্রিকেট বিশ্বকাপ ফাইনাল বার্বাডোসের কেনসিংটন ওভালে ২৮ এপ্রিল, ২০০৭ তারিখে অনুষ্ঠিত হয়। অস্ট্রেলিয়া ও শ্রীলঙ্কা দল দ্বিতীয়বারের মতো বিশ্বকাপের ফাইনালে মুখোমুখি হয়। দক্ষিণ আফ্রিকাকে অস্ট্রেলিয়া ও নিউজিল্যান্ডকে শ্রীলঙ্কা দল সেমি-ফাইনালে পরাজিত করে এ সুযোগ পায়।


title: ২০০৭ ক্রিকেট বিশ্বকাপ ফাইনাল

text: বৃষ্টিবিঘ্নিত খেলায় অস্ট্রেলিয়া দল শ্রীলঙ্কাকে পরাজিত করে শিরোপা লাভ করে। ডাকওয়ার্থ-লুইস পদ্ধতিতে অস্ট্রেলিয়া ৫৩ রানে পরাজিত করে চতুর্থবার ও ধারাবাহিকভাবে তৃতীয়বার বিশ্বকাপ ট্রফি নিজেদের করে নেয়। অস্ট্রেলীয় বোলার গ্লেন ম্যাকগ্রা সিরিজের সেরা খেলোয়াড়ের মর্যাদা পান। দেশে ফিরলে দশ সহস্রাধিক সমর্থক অস্ট্রেলিয়াকে উষ্ণ অভিনন্দন জানায়।


title: ২০০৭ ক্রিকেট বিশ্বকাপ ফাইনাল

text: প্রথমবারের মতো এ বিশ্বকাপের ফাইনালে দুই দলের অংশগ্রহণের পুণরাবৃত্তি ঘটে। দল দু’টো ১৯৯৬ সালের বিশ্বকাপের ফাইনালে অংশ নিয়েছিল যাতে শ্রীলঙ্কা বিজয়ী হয়। তন্মধ্যে শ্রীলঙ্কার বিপক্ষে এ পরাজয় ছাড়া প্রত্যেক মোকাবেলাতেই অস্ট্রেলিয়া জয় পায়। এ খেলায় অংশগ্রহণের মাধ্যমে শ্রীলঙ্কা দ্বিতীয়বারের মতো ফাইনালে অংশ নেয়। অন্যদিকে ষষ্ঠবার ফাইনালে ও ধারাবাহিকভাবে চতুর্থবারের মতো ফাইনালে পৌঁছে।


title: ২০০৭ ক্রিকেট বিশ্বকাপ ফাইনাল

text: অস্ট্রেলীয় অধিনায়ক রিকি পন্টিং টসে জয়ী হয়ে ব্যাটিংয়ের সিদ্ধান্ত নেন। কিন্তু, বৃষ্টির কারণে খেলা শুরু হতে বিলম্ব হয়। ফলে, উভয় দলের ইনিংস ৩৮ ওভারে নির্ধারণ করা হয়। অ্যাডাম গিলক্রিস্ট ১৪৯ রানের অবিশ্বাস্য ইনিংস খেলেন। এ রানটি বিশ্বকাপের ফাইনালে যে-কোন ব্যাটসম্যানের জন্য সর্বোচ্চ। ফলে অস্ট্রেলিয়া বিরাট রান সংগ্রহ করে। পরবর্তীতে শ্রীলঙ্কান ব্যাটসম্যান কুমার সাঙ্গাকারা ও সনাথ জয়াসুরিয়া দ্বিতীয় উইকেট জুটিতে ১১৬ রান করলে প্রতিদ্বন্দ্বিতা জমে উঠে। উভয়ে আউট হলে শ্রীলঙ্কার জয়ের সম্ভাবনা ধীরে ধীরে কমতে থাকে। পুণরায় বৃষ্টি নামলে শ্রীলঙ্কার ইনিংস ৩৬ ওভারে ২৬৯ রান নির্ধারণ করা হয়। ৩৩তম ওভার শেষে আম্পায়ারদ্বয় মন্দ আলোকের জন্য খেলা স্থগিত করেন। অন্যদিকে অস্ট্রেলিয়া দলের খেলোয়াড়েরা তাদের বিজয় উৎসব করতে শুরু করে। আম্পায়ারদ্বয় ভুলক্রমে এ সিদ্ধান্ত নিয়েছিলেন। ফলে, চূড়ান্ত তিন ওভার পরদিন খেলার সিদ্ধান্ত নেয়া হয়। শ্রীলঙ্কার জয়ের জন্য ১৮ বলে ৬১ রানের প্রয়োজন ছিল। মাহেলা জয়াবর্ধনে পরদিন না খেলতে সিদ্ধান্ত নেন। তিনি দলকে ব্যাটিং চালিয়ে যাবার পরামর্শ দেন। রিকি পন্টিং কেবলমাত্র স্পিনার দিয়ে খেলাতে সম্মত হন। পরবর্তীতে আম্পায়ারদ্বয় তাদের ভুলের জন্য ক্ষমা প্রার্থনা করেন। খেলা শেষে ৩৭ রানে জয়ী হয় অস্ট্রেলিয়া দল। শেষ তিন ওভার পুরোপুরি অন্ধকারাচ্ছন্ন ছিল। এ সময়ে শ্রীলঙ্কা দল মাত্র নয় রান করে। এরফলে ডাক-ওয়ার্থ লুইস পদ্ধতিতে অস্ট্রেলিয়া ৫৩ রানের জয় পায় ও অস্ট্রেলিয়ার তুলনায় ২ ওভার কম ব্যাটিংয়ের সুযোগ পায়।


title: ২০০৭ ক্রিকেট বিশ্বকাপ ফাইনাল

text: অস্ট্রেলিয়া দল প্রতিযোগিতায় অপরাজিত অবস্থায় শিরোপা জয় করে। বিশ্বকাপে পরাজয়বিহীন অবস্থায় দলটি ২৯টি খেলায় জয় পায়।


title: লিওন জনসন (ক্রিকেটার)

text: লিওন রেয়ন জনসন (জন্ম: ৮ আগস্ট, ১৯৮৭) জর্জটাউনের ডেমেরারা এলাকায় জন্মগ্রহণকারী গায়ানার ক্রিকেটার। শ্রীলঙ্কায় অনুষ্ঠিত ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ ক্রিকেট দলের অধিনায়কত্বের দায়িত্ব পালন করেন লিওন জনসন।


title: লিওন জনসন (ক্রিকেটার)

text: ২০০৩-০৪ মৌসুমে গায়ানার পক্ষে প্রথম-শ্রেণীর ক্রিকেটে অভিষেক ঘটে তার। দুইটি প্রথম-শ্রেণীর খেলায় অংশগ্রহণ করে তিনি তিন ইনিংসে মাত্র চার রান সংগ্রহ করতে পেরেছিলেন। পরের তিন মৌসুমেও তিনি তেমন সাফল্য পাননি। ২০০৭-০৮ মৌসুমে লিস্ট-এ ক্রিকেটে অভিষিক্ত হন তিনি।


title: লিওন জনসন (ক্রিকেটার)

text: ২০০৭-০৮ মৌসুমে ঘরোয়া ক্রিকেটে ক্যারিব বিয়ার সিরিজের গায়ানার পক্ষে ৬ খেলায় ৪২.৭০ গড়ে ৪২৭ রান করেন। ৭ মার্চ, ২০০৮ তারিখে অনুষ্ঠিত খেলায় মাত্র ছয় রানের জন্য প্রথম-শ্রেণীর ক্রিকেটে প্রথম সেঞ্চুরি প্রাপ্তি থেকে বঞ্চিত হন। কম্বাইন্ড ক্যাম্পাসেস এন্ড কলেজেসের বিপক্ষে অনুষ্ঠিত খেলায় অফ-স্পিনার শার্লি ক্লার্কের ওয়াইড বলে আউট হন তিনি।


title: লিওন জনসন (ক্রিকেটার)

text: ওয়েস্ট ইন্ডিজের বড়দের দলে খেলার পূর্বে জনসন অনূর্ধ্ব-১৯ দলে খেলেন ও সাতটি যুবদের একদিনের আন্তর্জাতিকে অংশগ্রহণ করেন। ৩০.০০ গড়ে ত্রিশ রান সংগ্রহ করেন যাতে তার সর্বোচ্চ সংগ্রহ ছিল অপরাজিত ২৯। পাশাপাশি স্লো বোলিং করে ৯ উইকেট পান ২৭.৪৪ গড়ে। তন্মধ্যে সেরা বোলিং করেন ৩/২৪। ২০০৬ সালে অনূর্ধ্ব-১৯ বিশ্বকাপে দলের অধিনায়কত্বের দায়িত্ব পালন করেন। দক্ষিণ আফ্রিকার বিপক্ষে তার সংগৃহীত ৮৩ রানের ফলে ওয়েস্ট ইন্ডিজ দল প্রতিযোগিতার পরের রাউন্ডে অগ্রসর হয়।


title: লিওন জনসন (ক্রিকেটার)

text: ক্যারিব বিয়ার সিরিজে ধারাবাহিকভাবে সফলতা প্রাপ্তির ফলে বারমুদা ও কানাডা নিয়ে অনুষ্ঠিত ত্রি-দেশীয় সিরিজে তাকে অন্তর্ভুক্ত করা হয়। ব্রেন্ডন ন্যাশ ও কেমার রোচের সাথে তারও বারমুদার বিপক্ষে একদিনের আন্তর্জাতিকে অভিষেক ঘটে। ২৮ বলে ২৭ রান করে ডেলিওয়ান বর্ডেনের বলে কট-আউট হন। ঐ খেলায় দল ছয় উইকেটে জয় পায়। ২২ আগস্ট, ২০০৮ তারিখে জনসন তার প্রথম অর্ধ-শতক করেন। জেভিয়ার মার্শালের সাথে ১২৮ রানের জুটি গড়েন ও রেকর্ডসংখ্যক ছক্কা গড়েন। কানাডা দল ৪৯ রানে পরাজিত হয়।


title: লিওন জনসন (ক্রিকেটার)

text: সেপ্টেম্বর, ২০১৪ তারিখে গ্রোস আইলেটের বিউসেজোর স্টেডিয়ামে বাংলাদেশের বিপক্ষে তার টেস্ট অভিষেক ঘটে। ঐ টেস্টের উভয় ইনিংসে তিনি ৬৬ ও ৪১ রান করেন।


title: ঝাঁঝি দাম

text: ঝাঁঝি দাম ("Utricularia australis") হচ্ছে মধ্যম আকারের জলজ বহুবর্ষজীবী উদ্ভিদ প্রজাতি। বাংলাদেশের খাল বিলে এর অবাধ অবস্থান। বর্ষার শেষদিকে একটু কম পানিতে জন্মায়। এদের তেমন কোনো শেকড় থাকে না এবং পানিতে ভেসে বেড়ায়। শেকড়ের পরিবর্তে এক প্রকার থলে থাকে। থলের মুখে খাড়া রোম থাকে। জলজ ছোট প্রাণী রোম স্পর্শ করলেই থলের মুখ খুলে যায় এবং আকারে বড় হয়ে প্রাণীটিকে থলের ভিতরে নিয়ে নেয়। পরে হজম করে ফেলে। এদের ফুল কমলা গাঢ় হলুদ রঙের। হাল্কা সুবাস আছে।


title: দৃশ্যমান মহীনের ঘোড়াগুলি

text: দৃশ্যমান মহীনের ঘোড়াগুলি বাংলা স্বাধীন রক সঙ্গীত দল মহীনের ঘোড়াগুলির তৃতীয় অ্যালবাম। ১৯৭৯ সালে ভারতী রেকর্ডস কর্তৃক ভারতের কলকাতায় এটি মুক্তি পায়।


title: দৃশ্যমান মহীনের ঘোড়াগুলি

text: এই অ্যালবামে মোট দুইটি গান অন্তর্ভুক্ত করা হয়েছে। এর মধ্যে একটি তাপস দাস এবং একটি রঞ্জন ঘোষাল লিখেছেন। সঙ্গীত পরিচালনা করেছেন তাপস দাস এবং প্রদীপ চট্টোপাধ্যায়।


title: প্রবাজপুর শাহী মসজিদ

text: প্রবাজপুর শাহী জামে মসজিদ বাংলাদেশের সর্ব দক্ষিণ- পশ্চিম অঞ্চলে অবস্থিত সাতক্ষীরা জেলার কালীগঞ্জ উপজেলার একটি প্রাচীন মসজিদ এবং প্রত্নতাত্ত্বিক স্থাপনা, যা ১৬৯৩ সালে নির্মিত হয়। এটি একটি সংরক্ষিত প্রত্নতাত্ত্বিক স্থাপনা।


title: প্রবাজপুর শাহী মসজিদ

text: মসজিদটি ১১০৪ হিজরির ১৯ রমজান ২ মে ১৬৯৩ খিস্টাব্দে নির্মিত। সম্রাট আওরঙ্গজেবের সময় তার ফৌজদার নবাব নুরুল্লাহ খাঁ এ মসজিদের নামে লাখেরাজে ৫০ বিঘা জমি দান করেন।


title: প্রবাজপুর শাহী মসজিদ

text: প্রবাজপুর শাহী মসজিদটি একটি মুসলিম কীর্তি অতীত ঐতিহ্য এবং ঐতিহাসিক নিদর্শন। এই মসজিদসম্পর্কে একটি প্রচলিত কিংবদন্তি হচ্ছে জিনেরা জঙ্গল কেঁটে পরিস্কার করে রাতারাতি নাকি মসজিদটি তৈরী করেছিল। আরো জনশ্রুতি আছে যে, এই মসজিদে এসে কেউ কোন মানত করলে তা নাকি বিফলে যায় না।


title: প্রবাজপুর শাহী মসজিদ

text: প্রত্নতত্ত্ব বিশারদদের মতে, ১১০৪ হিজরীতে ২৪ মে ১৬৯৩ খ্রীঃ সম্রাট আওরঙ্গজেব এই এলাকায় তার রক্ষিত মুসলমান সৈন্যদের পাঁচ ওয়াক্ত নামাজ পড়ার জন্য সুবেদার পরবাজ খাঁকে একটি মসজিদ নির্মাণ করতে নির্দেশ দিয়েছিলেন। এই নির্দেশ পাওয়ার পর তিনি এই এলাকায় একটি এক গম্বুজ বিশিষ্ট মসজিদ নির্মাণ করেন। যে গ্রামটিতে তার সৈন্যরা থাকত সেই গ্রামটির নাম করণ তার নাম অনুসারে করা হয়েছিল প্রবাজপুর গ্রাম। পরবর্তীতে মসজিদ নির্মাণ করার পর মসজিদটির নাম করণ করা হয় তার নাম অনুসারে প্রবাজ শাহী মসজিদ। এছাড়া বিশেষজ্ঞরা মসজিদটির স্থাপত্য নিদর্শন যেমন কুড় মসজিদ (খুলনা), মসজিদ বাড়ি এবং বাগের হাট অঞ্চলের মুদ্রা অন্যান্য প্রমানাদী বিশেষ করে বাঘের হাটের ৮৬৩ খ্রীঃ (১৪৫৯) শীলালিপি এবং সুলতান বারবাগ সাহেব আমলে মসজিদ বাড়ি মসজিদের ৮৭০ খ্রীঃ (১১৬৫) শীলালিপি ইত্যাদি থেকে যে সিদ্ধান্ত এসেছেন তাহলো মসজিদ বাড়ি, বাঘের হাট, প্রাচীন ধুলিয়াপুর পরগোনার বর্তমান সাতক্ষীরা জেলার কালিগঞ্জ উপজেলার প্রবাজপুর গ্রামসহ ভারতের হুগলী নদীর বর্তমানে ইছামতির পূর্বাঞ্চল পঞ্চদশ শতাব্দীর পূর্বে না হলেও উক্ত শতাব্দীর মধ্যভাগে মুসলিম শাসনাধীন ছিল। বিশেষজ্ঞদের এই ধারণা থেকে এবং সুবেদার প্রবাজ খাঁর নাম অনুসারে গ্রাম ও মসজিদটির নাম করণ হওয়ার কারণে একথা স্বীকৃত হয়ে আসছে যে, প্রবাজপুর শাহী মসজিদটি নির্মাতা ছিলেন সুবেদার প্রবাজ খাঁ। পরবর্তীতে মসজিদটি প্রত্বতত্ত্ব বিভাগের দৃষ্টি আনা হলে এই বিভাগ ঐতিহাসিক মসজিদটির সংস্কার কাজে হাত দেয়।


title: প্রবাজপুর শাহী মসজিদ

text: সুবেদার প্রবাজ খাঁর নাম অনুসারে গ্রাম ও মসজিদটির নাম করণ হওয়ার কারণে একথা স্বীকৃত হয়ে আসছে যে, প্রবাজপুর শাহী মসজিদটি নির্মাতা ছিলেন সুবেদার প্রবাজ খাঁ। পক্ষান্তরে, এ সম্পর্কে প্রত্নতত্তবিদদের আরও একটি ধারনা প্রচলিত আছে। সেটি হচ্ছে-দিল্লী সুলতানদের সোনালী যুগে সাতক্ষীরায় মুসলমানদের আগমণ শুরু হয়। তখন থেকে ইসলামের সুমহান বারতা নিয়ে আসতে থাকেন পীর-দরবেশ, সুফী, সাধকরা দলে দলে। আসেন খানজাহান আলী, শাহ সুলতান, বোগদাদী প্রমুখ। তারা এ অঞ্চলের নানা জায়গায় নবদিক্ষীত মুসলমানদের নামাজ পড়ার জন্য মসজিদ নির্মাণ করেন প্রাবজপুর শাহী মসজিদ।


title: প্রবাজপুর শাহী মসজিদ

text: সুন্দর কারুকার্যখচিত এই মসজিদ মুঘল শাসনামলে নির্মিত হয়েছিল বলে জানা যায়। প্রবাজ খাঁ নামের এক ধর্মপ্রাণ মানুষ ছিলেন সম্রাট আকবরের সেনাপতি। তিনি দক্ষিণ বাংলার বার ভূঁইয়াদের সাথে যুদ্ধ করার জন্যে এ অঞ্চলে আসে এবং খানে সেনানিবাস গড়ে তোলেন। সৈন্যদের নামাজ পড়ার জন্যে তিনি এখানে একটি মসজিদ নির্মাণ করেন। প্রবাজ খাঁর নামানুসারে মসজিদের নাম প্রবাজপুর শাহী মসজিদ, আর গ্রামের নাম রাখা প্রবাজপুর। আজও এই মসজিদ ও গ্রাম ওই নামেই পরিচিত।


title: প্রবাজপুর শাহী মসজিদ

text: মসজিদের বহির্ভাগস্থ আয়তাকারের আয়তন ৪৬.৯ ইঞ্চি ¬ ৩৩.৯ ইঞ্চি মসজিদটিতে ২১.৬ ইঞ্চি ¬ ২১.৬ ইঞ্চ মাপের একটি বর্গাকৃতির নামাজ ঘর রয়েছে। ৬.৯ ইঞ্চি মাপের একটি প্রশস্ত বারান্দা ছিল। কিন্তু বর্তমান বারান্দাটি আর নাই। প্রত্বতত্ত্ববিদদের মতে প্রবাজপুর শাহী মসজিদটি টাঙ্গাইলের আতিয়া জামে মসজিদ, যানিয়া দীঘি, নারায়নগঞ্জের শাহী মসজিদ এবং পশ্চিম লট্রন ও চামকাটি মসজিদের অনুরূপ এক গম্বুজ বিশিষ্ট মসজিদ। অন্যদিকে বারান্দায় ছিল তিন গম্বুজ। বাংলা ১৩৬২ সনে মসজিদ সংস্কার করার সময় মসজিদের মূল পূর্ব দেয়ালের (বর্তমান লুপ্ত) দিকে একটি ছোট দেয়াল জুড়ে দিয়ে মূল বারান্দার এলাকাসহ আয়তাকার বাধন উন্মুক্ত প্রাঙ্গণ তৈরী করা হয়েছিল শুক্রবারের জুম্মার নামাজ আদায় করার জন্য। মসজিদের মূল কক্ষ বারান্দার উপর ও দক্ষিণ দেয়াল এবং বারান্দার প্রতি অংশে একটি করে মোট ৪টি দরজা ছিল। এছাড়া সম্মুখ দেয়ালে এবং বারান্দার ও মূল কক্ষের মধ্যবর্তী দেয়ালের প্রত্যেকটিতে ৩টি করে ৬টি মোট ১০টি দরজা ছিল। উত্তর ও দক্ষিণ অংশের ৪টি দরজার নিম্নভাগ সম্প্রতি ছোট পাতলা প্রাচীর দ্বারা আংশিকভাবে বন্ধ করে দেওয়া হয়েছে। মসজিদের প্রধান দরজাটি ৪.৭ ইঞ্চি প্রশস্ত। মসজিদের পশ্চিম দিকের দেয়ালে ৩টি অলঙ্কৃত মেহরাব রয়েছে। মাঝ খানের মেহরাবটি প্রচলিত প্রথা অনুযায়ী কিছুটা বহিবর্ধিত এবং পার্শ্ববর্তী দুটি থেকে আকারে বড়। এর অলংকরনগুলো সুন্দর। তিনটি মেহরাবের খিলানই বহু ফলিযুক্ত এবং বহু পার্শ্ববিশিষ্ট স্তম্ভের উপর প্রতিষ্ঠিত। এছাড়া মেহরাবের বহিঃ প্রান্ত রেখায় ফলির সংযোগস্থলে পতাকা আকারে বড় নকশা রয়েছে। এবং স্প্যান্ড্রলে দুটি করে প্রস্ফুটিত পদ্মের বুটি আছে। মেহরাবের তিনটিতেই খিলানের কাঠামোর প্রান্তে খাড়া ও লম্বভাবে প্রচলন অনুযায়ী বক্রাকার গুল্মের নকশা রয়েছে। এ নকশা তিনটি এক এক রকম। উত্তর পার্শ্বেরটিতে পালানুযায়ী প্রস্ফুটিত বড় পদ্ম এবং ডিজাইন রয়েছে। কেন্দ্রেরটিতে বক্রলতার ভাজের মধ্যে উভয়দিকে বড় পতাকার নকশা করা হয়েছে। এবং দক্ষিণ পার্শ্বেরটিতে প্রস্ফুটিত সুন্দর বড় পদ্মের সমাবেশ দেখা যায়। একটি ফার্সি পরওয়ানা থেকে জানা যায়, মসজিদটি রক্ষণাবেক্ষণের জন্য ৫০ একর জমি দান করা হয়েছিল।। কিন্তু বর্তমান মসজিদের দখলে মাত্র ৩ একর জমি রয়েছে।


title: প্রবাজপুর শাহী মসজিদ

text: বাংলাদেশের প্রত্নতাত্ত্বিক স্থানের তালিকা


title: আবার বছর কুড়ি পরে

text: আবার বছর কুড়ি পরে বাংলা স্বাধীন রক সঙ্গীত দল মহীনের ঘোড়াগুলির চতুর্থ এবং প্রথম সম্পাদিত অ্যালবাম। ১৯৯৫ সালে আশা অডিও কর্তৃক ভারতের কলকাতা আন্তর্জাতিক কলকাতা পুস্তকমেলায় এটি মুক্তি পায়।


title: আবার বছর কুড়ি পরে

text: পাশাপাশি জানুয়ারি ১৯৯৫ সালে একই নামে মহীনের ঘোড়াগুলি প্রকাশনা থেকে অ্যালবামটির একটি সংকলন বই আকারে প্রকাশিত হয়। যেটি উৎসর্গ করা হয়েছিলো দীপক মজুমদার এবং বারীন সাহাকে।


title: আবার বছর কুড়ি পরে

text: এই অ্যালবামে মোট আটটি গান অন্তর্ভুক্ত হয়েছে। যা অধিকাংশই মহীনের ঘোড়াগুলি কর্তৃক সুরারোপিত করা হয় নি, এবং তাদের সদস্য কর্তৃক গাওয়াও হয় নি। মূলত কিছু আসন্ন সঙ্গীতশিল্পী এবং সঙ্গীতদলকে তাদের প্রতিভা প্রচারের মাধ্যম তৈরি করে দেয়ার জন্যে মহীনের ঘোড়াগুলি পৃষ্ঠপোষক হিসেবে কাজ করেছে।


title: আবার বছর কুড়ি পরে

text:
প্রকৃতপক্ষে এই অ্যালবাম নাম নেয়া হয়েছে আধুনিক বাংলা কবি জীবনানন্দ দাশের "বনলতা সেন" (১৯৩৫) কাব্যগ্রন্থের দ্বিতীয় কবিতা ""কুড়ি বছর পরে"" কবিতার প্রথম লাইন থেকে। কবিতার প্রথম দুটি পঙ্ক্তি হলো:
"আবার বছর কুড়ি পরে তার সাথে দেখা হয় যদি!
আবার বছর কুড়ি পরে—"


title: আবার বছর কুড়ি পরে

text: অ্যালবামের ক্রমান্বয়ে আটটি গান ধারণ করা হয়েছে পশ্চিমবঙ্গের "প্রেস্তো" রেকর্ডিং স্টুডিওতে এবং সঙ্গীত পরিচালনা করেছেন দেবজিৎ বিশ্বাস। "এলো কি অসময়" গানটি এই অ্যালবামের তৎকালীন সময়ে ডিজিটাল পদ্ধতিতে পুনমুদ্রিত হয়।১৯৯৫ সালে আশা অডিও কর্তৃক অ্যালবামটি পুনমুক্তি দেয়া হয় যেখানে অতিরিক্ত সাতটি গান সংকলিত হয়েছে। এর মধ্যেে কয়েকটি গান মহীনের ঘোড়াগুলির শুরুর দিকের গানের পুন-রেকডিং ছিলো।


title: ম্যাট হেনরি

text: ম্যাথু জেমস হেনরি (জন্ম: ১৪ ডিসেম্বর, ১৯৯১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম উদীয়মান খেলোয়াড় ম্যাট হেনরি মূলতঃ ডানহাতি ফাস্ট-মিডিয়াম বোলার। ঘরোয়া ক্রিকেটে ক্যান্টারবারি দলের হয়ে খেলছেন। এছাড়াও, নিউজিল্যান্ড এ ক্রিকেট দলের হয়েও খেলছেন তিনি।


title: ম্যাট হেনরি

text: ৩১ জানুয়ারি, ২০১৪ তারিখে ভারতের বিপক্ষে অনুষ্ঠিত পঞ্চম ওডিআইয়ের মাধ্যমে আন্তর্জাতিক ক্রিকেট অঙ্গনে অভিষেক ঘটে তার। রোহিত শর্মাকে আউট করে ম্যাট হেনরি তার ১ম উইকেট লাভ করেন। ওয়েলিংটনের ওয়েস্টপ্যাক স্টেডিয়ামে অনুষ্ঠিত দিন/রাতের খেলায় তিনি ১০ ওভার বোলিং করে ৩৮ রানের বিনিময়ে ৪ উইকেট পান। এরফলে নিউজিল্যান্ডের একদিনের ক্রিকেটের ইতিহাসে অভিষেকে তৃতীয় সেরা বোলিং করার গৌরব অর্জন করেন। খেলায় তার দল ৮৭ রানে বিজয়ী হয় ও ৪-০ ব্যবধানে সিরিজ জয় করে।


title: ম্যাট হেনরি

text: ৮ জানুয়ারি, ২০১৫ তারিখে নিউজিল্যান্ড ক্রিকেট তাদের ১৫-সদস্যের চূড়ান্ত তালিকা প্রকাশ করে। কিন্তু ঐ তালিকায় তার অন্তর্ভুক্তি ঘটেনি। কিন্তু, ২২ মার্চ হাঁটুর গোড়ালিতে আঘাতাপ্রাপ্তির ফলে অ্যাডাম মিলেন দল থেকে বাদ পড়েন। ফলে তার পরিবর্তে ম্যাট হেনরিকে অন্তর্ভুক্ত করা হয়। ২৪ মার্চ, ২০১৫ তারিখে ইডেন পার্কে অনুষ্ঠিত সেমি-ফাইনালে দক্ষিণ আফ্রিকার বিপক্ষে অংশগ্রহণ করেন তিনি। কিন্তু, ৪০ রান দিয়েও তিনি কোন উইকেট লাভ করতে সক্ষম হননি।


title: ২০২৩ ক্রিকেট বিশ্বকাপ

text: ২০২৩ ক্রিকেট বিশ্বকাপ পূর্ব নির্ধারিত ক্রীড়া হিসেবে স্বাগতিক ভারতে অনুষ্ঠিত হবে। এ ক্রিকেট প্রতিযোগিতাটি ক্রিকেট বিশ্বকাপের ইতিহাসে ত্রয়োদশ আসররূপে পরিচিত পাবে। এরফলে ভারত চতুর্থবারের মতো ক্রিকেট বিশ্বকাপের স্বাগতিক হবার সৌভাগ্য লাভ করবে। এছাড়াও, দেশটি প্রথমবারের মতো এককভাবে ক্রিকেট প্রতিযোগিতাটি পরিচালনা করবে। এরপূর্বে ১৯৮৭ সালে পাকিস্তানের সাথে, ১৯৯৬ সালে পাকিস্তান ও শ্রীলঙ্কা এবং ২০১১ সালে শ্রীলঙ্কা ও বাংলাদেশের সাথে যৌথভাবে বিশ্বকাপ প্রতিযোগিতার আয়োজন করেছিল।


title: ২০২৩ ক্রিকেট বিশ্বকাপ

text: ২০১১ ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হলেও ২০১৯ ও ২০২৩ সালের বিশ্বকাপ প্রতিযোগিতা ১০-দলের সমন্বয়ে অনুষ্ঠিত হবে। আইসিসি র‌্যাঙ্কিংয়ের শীর্ষস্থানীয় আট দল স্বয়ংক্রিয়ভাবে খেলার যোগ্যতা অর্জন করবে। বাকী দুইটি স্থানের জন্য বাছাইপর্বের প্রতিযোগিতায় অংশগ্রহণের মাধ্যমে নির্ধারিত হবে। আইসিসির সহযোগী ও অনুমোদনলাভকারী প্রত্যেক সদস্যের জন্য উন্মুক্ত থাকবে। এরফলে বিশ্বকাপে শুধুমাত্র টেস্টভূক্ত দেশগুলোর জন্যই নির্ধারিত থাকবে না।


title: ১৯৭৫ ক্রিকেট বিশ্বকাপ দলসমূহ

text: ৭ - ২১ জুন, ১৯৭৫ তারিখ পর্যন্ত ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপ প্রতিযোগিতায় অংশগ্রহণকারী ৮টি দলের খেলোয়াড়দের তালিকা গ্রুপ অনুযায়ী নিম্নে তুলে ধরা হলো:-


title: নিখুঁতি

text: নিখুঁতি (বানানভেদে নিখুতি বা নিকুতি) বাংলার এক অতি জনপ্রিয় মিষ্টি। গঠনগত দিক থেকে নিঁখুতি একটি পান্তুয়া জাতীয় মিষ্টি। এটি আকৃতিতে লম্বাটে, খানিকটা ল্যাংচার মত। এর বাইরেটা শক্ত কিন্তু ভেতরটা নরম। পরিবেশনের সময় নিখুঁতির উপর হালকা গোলমরিচের গুঁড়ো ছড়িয়ে দেওয়া হয়। নিখুঁতির পায়েসও ভীষণ জনপ্রিয়। পশ্চিমবঙ্গের শান্তিপুরের নিখুঁতি অতি বিখ্যাত। শান্তিপুর ছাড়া কৃষ্ণনগর, বাঁকুড়া ও পুরুলিয়ার নিখুঁতিও বিখ্যাত। ২০১৪ সালে পশ্চিমবঙ্গ সরকার নদিয়া জেলার পর্যটন উন্নয়নের জন্য শান্তিপুরের নিখুঁতিকে পর্যটনের অন্যতম আকর্ষণ হিসেবে তুলে ধরে।


title: ইবনে তাইমিয়া

text:
তাকিউদ্দিন আহমদ ইবনে তাইমিয়া (জন্ম:২২ জানুয়ারি ১২৬৩-মৃত্যু:২০ সেপ্টেম্বর ১৩২৮), পূর্ণ নাম: তাকিউদ্দিন আবুল আব্বাস আহমাদ ইবনে আবদুল হালিম ইবনে আবদুস সালাম ইবনে আব্দুল্লাহ ইবনে আবুল কাশেম ইবনে মুহাম্মাদ ইবনে তাইমিয়া আল হারানি () ছিলেন একজন সালাফি ইসলামি পন্ডিত, দার্শনিক, ধর্মতাত্ত্বিক ও যুক্তিবিদ। মঙ্গোল আক্রমণের সময় তিনি জীবিত ছিলেন। তিনি ইসলামি আইনের ক্ষেত্রে হাম্বলি মাজহাবের অনুসারী ছিলেন। ইবনে কুদামার পাশাপাশি তার অনুসারীরা তাকে হাম্বলি মাজহাবের অন্যতম গুরুত্বপূর্ণ প্রবক্তা হিসেবে গণ্য করেন। তাদের দুজনকে একত্রে “দুই শাইখ” ও ইবনে তাইমিয়াকে আলাদাভাবে শাইখুল ইসলাম বলে সম্বোধন করা হয়। ইবনে তাইমিয়া কুরআন ও সুন্নাহর প্রাথমিক যুগের ব্যাখ্যাকে গ্রহণ করার পক্ষাপাতি ছিলেন। ওয়াহাবিবাদ, সালাফিবাদ ও জিহাদপন্থার উপর তার ব্যাপক প্রভাব রয়েছে। মঙ্গোলদের বিরুদ্ধে জিহাদের ফতোয়ার কারণে তিনি বেশি আলোচিত। মোঙ্গলরা এসময় ইসলাম গ্রহণ করলেও শরিয়ার অনুসরণ না করায় তিনি তাদের অমুসলিম হিসেবে ঘোষণা দিয়েছিলেন।
গ্রন্থ রচনা:তিনি ৫০০ এর অধিক গ্রন্থ রচনা করেছেন। তবে ড: সিরাজুল হক তাঁর ২৫৬টি গ্রন্থের নাম উল্লেখ করেছেন। "আল-জাওয়াবুস সহীহ লিমান বাদালা দ্বীনিল মাসিহ " ধর্ম তত্ত্বের উপর তার লিখিত গ্রন্থ।


title: আডল্‌ফ ফ্রিড্‌রিশ ইয়োহান বুটেনান্ড্‌ট

text: আডল্‌ফ ফ্রিড্‌রিশ ইয়োহান বুটেনান্ড্‌ট একজন জার্মান প্রাণরসায়নবিজ্ঞানী। তিনি ১৯৩৯ সালে রসায়নে নোবেল পুরস্কার লাভ করেন।


title: আডল্‌ফ ফ্রিড্‌রিশ ইয়োহান বুটেনান্ড্‌ট

text: বুটেনান্ড্‌ট ১৯২৭ সালে রসায়নে নোবেল পুরস্কার লাভ করেন। তিনি ১৯৩১ সালে ইউনিভার্সিটি অফ গ্যটিঙেন এর প্রভাষক নিযুক্ত হন।


title: এডলফ অটো রিনহোল্ড উইনদস

text: এডলফ অটো রিনহোল্ড উইনদস একজন জার্মান রসায়নবিজ্ঞানী। তিনি ১৯২৮ সালে রসায়নে নোবেল পুরস্কার লাভ করেন।


title: এডলফ অটো রিনহোল্ড উইনদস

text: উইনদস ফ্রাইবুর্গ বিশ্ববিদ্যালয় থেকে পিএইচডি ডিগ্রি অর্জন করেন।


title: লামা (গণ)

text: লামা () হচ্ছে দক্ষিণ আমেরিকার একটি আধুনিক গণের নাম। এই গণে আছে বুনো গুয়ানাকো এবং গৃহপলিত লামা। এটা ভিকুনা গণের খুবই নিকটাত্মীয়। স্পেনীয়রা আমেরিকা দখলের আগে সেখানে ল্লামা ও আলপাকাস সেখানকার একমাত্র গৃহপালিত খুরওয়ালা পশু ছিল। শুধু ভারবাহী হিসেবে নয় তাদের মাংস, চামড়া ও উল (পশম) এর জন্যও সেখানে তারা পালিত হতো। এখন এদের সংখ্যা দিনে দিনে কমে যাচ্ছে।


title: দ্য ক্যালকাট্টা কুরআন পিটিশন

text: কলকাতা কুরআন পিটিশন () সীতা রাম গোয়েল ও চাঁদমল চোপড়া রচিত এবং ভয়েস অফ ইন্ডিয়ার তত্ত্বাবধানে প্রকাশিত একটি বই। এই বইয়ের বিষয়বস্তু হল সেন্সরশিপ, অন্যান্য বই ও কুরআন নিষিদ্ধকরণ।


title: দ্য ক্যালকাট্টা কুরআন পিটিশন

text: এই পিটিশনের প্রতিবাদে সমগ্র বিশ্বের মুসলিম দেশগুলোয় বিশেষ করে ভারত ও বাংলাদেশ জুড়ে প্রচণ্ড বিক্ষোভ অনুষ্ঠিত হয়।


title: দ্য ক্যালকাট্টা কুরআন পিটিশন

text: ভারতের কাশ্মীরে বিশাল প্রতিবাদ মিছিলের সময় একজন ব্যক্তি নিহত ও অনেকে আহত হয়।


title: দ্য ক্যালকাট্টা কুরআন পিটিশন

text: বাংলাদেশের রাজধানী ঢাকার জাতীয় মসজিদ বাইতুল মোকাররম থকে ১০ মে জুমার নামাজ শেষে হাজার হাজার ছাত্র-জনতার মিছিল ও সমাবেশ অনুষ্ঠিত হয়। পুলিশ সেই মিছিলে লাঠিচার্জ করে এবং অনেকে গ্রেফতার হয়। পর দিন ১১ মে চাঁপাইনবাবগঞ্জ ঈদগাহ ময়দানে আয়োজিত প্রতিবাদ সমাবেশে ১৪৪ ধারা জারি করে প্রশাসন। পুলিশ সেখানে জনতার উপর গুলী বর্ষণ করে। এতে স্কুল ছাত্র, কৃষক, রিকশাওয়ালা ও রেল শ্রমিকসহ গুলিবিদ্ধ হয়ে ৮ জন মৃত্যুবরণ করে।


title: ডেড সোলস

text: ডেড সোলস () ইউক্রেনীয় বংশোদ্ভূত রুশ লেখক নিকোলাই গোগোলের একটি বিশ্ববিখ্যাত উপন্যাস, যা ১৮৪২ সালে প্রথম প্রকাশিত হয় এবং এবং ব্যাপকভাবে ১৯ শতকের রাশিয়ান সাহিত্যের একটি আদর্শ হিসেবে গণ্য। উপন্যাসটিতে তৎকালিন রাশিয়ান মানসিকতা ও চরিত্রের সংক্রান্ত দোষ ত্রুটিগুলি প্রকট ছিল এবং মধ্যবিত্ত সমাজের ছবি এঁকেছেন।


title: ডেড সোলস

text: চিত্রণ (আবরণ পৃষ্ঠা) দেখানো হিসাবে বইটির মূল শিরোনাম ছিল "দি ওয়াণ্ডারিংস অফ চিচিকভ, অর ডেড সোলস। পোয়েম", যা কেবলমাত্র "ডেড সোলস" সংকুচিত হয়। রাশিয়ান সাম্রাজ্যের মধ্যে, ১৮৬১ সালে ভূমিদাস এর মুক্তির আগে, জমির মালিকদের তাদের জমি চাষ করতে ভূমিদাসের মালিক হওয়ার অধিকার ছিল। জমির মালিকগন ভূমিদাসদের অন্য যে কোন অস্থাবর সম্পত্তি হিসাবে, তাদের, বিক্রি বা বন্ধক করতে পারত। ভূমিদাস (সাধারণ মানুষ) গণনা করার জন্য, পরিমাপ শব্দ "আত্মা" ব্যবহৃত হয়। উপন্যাসটির প্লট "মৃত আত্মার" উপর নির্ভর (অর্থাৎ, "মৃত ভূমিদাস")।


title: পূর্ব আফ্রিকা ক্রিকেট দল

text: পূর্ব আফ্রিকা ক্রিকেট দল কেনিয়া, উগান্ডা, তাঞ্জানিয়া ও জাম্বিয়া দেশের খেলোয়াড়দের সম্মিলিত অংশগ্রহণে প্রতিনিধিত্বকারী ক্রিকেট দল। ১৯৭৫ সালের ক্রিকেট বিশ্বকাপে দলটি অংশগ্রহণ করেছিল। এছাড়াও, ১৯৭৯, ১৯৮২ ও ১৯৮৬ সালের আইসিসি ট্রফিতেও দলটি অংশগ্রহণ করে।


title: পূর্ব আফ্রিকা ক্রিকেট দল

text: ১৯৫৮ সালে সাউথ আফ্রিকান নন-ইউরোপিয়ান দলের বিপক্ষে প্রথম খেলায় অংশ নেয়। বাসিল ডি’অলিভিয়েরা নামীয় একজন অ-ইউরোপীয় দক্ষিণ আফ্রিকান দলের নেতৃত্ব দিয়েছিলেন। দক্ষিণ আফ্রিকা কেনিয়া সফরে এসে দু'টি খেলায় জয়লাভ করেছিল; তন্মধ্যে পূর্ব আফ্রিকা ক্রিকেট দলের বিপক্ষের জয়ও এর অন্তর্ভুক্ত ছিল।


title: পূর্ব আফ্রিকা ক্রিকেট দল

text: ১৯৬৬ থেকে ১৯৮৯ সাল পর্যন্ত পূর্ব আফ্রিকা দল আইসিসি’র সহযোগী সদস্য রাষ্ট্রের মর্যাদা পায়। পূর্ব আফ্রিকা দলের অন্যতম শক্তিশালী অংশরূপে দীর্ঘদিন ধরেই কেনিয়ার সুনাম রয়েছে। কিন্তু, ১৯৮২ ও ১৯৮৬ সালে কেনিয়া জাতীয় ক্রিকেট দল এককভাবে অংশগ্রহণ করলে পূর্ব আফ্রিকা দল মূলতঃ উগান্ডা/তাঞ্জানিয়া/জাম্বিয়া দলে পরিণত হয়। পরবর্তীকালে পূর্ব ও মধ্য আফ্রিকা দল এর স্থলাভিষিক্ত হয়।


title: শাইখুল ইসলাম

text: শাইখুল ইসলাম ইসলামের ব্যাপারে ব্যাপারে উচ্চ কর্তৃত্বমূলক একটি উপাধি।


title: শাইখুল ইসলাম

text: কুরআন ও এর নানা বিষয় গভীর পান্ডিত্য অর্জনকারী ব্যক্তিদের নামের সাথে এই উপাধি ব্যবহার করা হয়। আবু হানিফা, আহমদ ইবনে হাম্বল, মালিক ইবনে আনাস, ইমাম নববী, মুহাম্মদ ইবনে ইদ্রিস আল শাফি ও ইবনে তাইমিয়াকে শাইখুল ইসলাম বলে সম্বোধন করা হয়।


title: শাইখুল ইসলাম

text: আল শাখাউয়ি লিখেছেন যে ৮ম শতক থেকে মেধা, বয়স বা পান্ডিত্য ছাড়াও বড় কোনো সম্প্রদায়ের ইসলামি বিষয়ের তদারককারী বা শহরের কাজি এমন অনেককে এই উপাধি দেয়া হত।


title: শাইখুল ইসলাম

text: উসমানীয় সাম্রাজ্যের সময় এটি একটি সম্মানজনক পদ হয়ে উঠে। উসমানীয় যুগে আলেমদের মধ্যে শক্ত শ্রেণীবিভাগ ছিল। এর মধ্যে শাইখুল ইসলামের পদ ছিল সর্বোচ্চ। গুরুত্বপূর্ণ শহরগুলোর কাজিদের মধ্য থেকে রাজকীয় ফরমানের মাধ্যমে শাইখুল ইসলাম নিযুক্ত হতেন। নতুন সুলতান নিশ্চিত করার ক্ষমতা শাইখুল ইসলামের ছিল। কিন্তু নিযুক্ত হওয়ার পর কর্তৃত্বের দিক থেকে সুলতান শাইখুল ইসলামের উপরে অবস্থান করতেন। শাইখুল ইসলাম ফতোয়া জারি করতে পারতেন এবং শরিয়া আইনের প্রতিনিধিত্ব করতেন। ১৬ শতকে এর গুরুত্ব খুব বৃদ্ধি পায়। সুলতান মুরাদ ইয়াহিয়া নামক একজন সুফিকে তার শাইখুল ইসলাম হিসেবে নিযুক্ত করেন যা ব্যাপক সমালোচনার সম্মুখীন হয়।


title: শাইখুল ইসলাম

text: ১৯২০ সালে তুরস্কের জাতীয় সংসদ প্রতিষ্ঠা হওয়ার পর ১৯২৪ সাল পর্যন্ত এই কার্যালয় শরিয়া ওয়া আউকাফ মন্ত্রণালয়ের অধীনে ছিল। এরপর তুরস্কে ধর্মনিরপেক্ষতা প্রতিষ্ঠা হওয়ার থেকে এর কার্যকলাপ প্রেসিডেন্সি অব রিলিজিওস এফেয়ারসের অধীনে চলে যায়। শাইখুল ইসলামের দায়িত্বের ধারক হিসেবে এটি তুরস্কে সুন্নি ইসলামের ক্ষেত্রে সবচেয়ে কর্তৃত্বপূর্ণ প্রতিষ্ঠান।


title: জিওফ হাওয়ার্থ

text: জিওফ্রে জিওফ ফিলিপ হাওয়ার্থ, (; জন্ম: ২৯ মার্চ, ১৯৫১) অকল্যান্ডে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে তিনি মূলতঃ বিশেষজ্ঞ ব্যাটসম্যান হিসেবে দায়িত্ব পালন করেছেন। এছাড়াও তিনি জাতীয় দলের অধিনায়ক ছিলেন। নিউজিল্যান্ড ক্রিকেটের ইতিহাসে একমাত্র অধিনায়ক হিসেবে আগস্ট, ২০১৭ সাল পর্যন্ত টেস্ট ক্রিকেট ও একদিনের আন্তর্জাতিক ক্রিকেটে জয়-পরাজয়ের পরিসংখ্যানে ইতিবাচক অবস্থানে রয়েছেন।


title: জিওফ হাওয়ার্থ

text: ১৯৯০-এর দশকের শুরুতে নিউজিল্যান্ড দলের কোচের দায়িত্বে ছিলেন। এছাড়াও ১৯৯৪ সালে দক্ষিণ আফ্রিকায় ব্যর্থ সফরেও কোচের দায়িত্ব পান জিওফ হাওয়ার্থ।


title: জিওফ হাওয়ার্থ

text: হাওয়ার্থ তাঁর বড় ভাই হ্যাডলি’র সাথে কয়েকটি টেস্ট একত্রে খেলেছেন। কিন্তু অধিকাংশ সময়ই তিনি হ্যাডলি’র তুলনায় নিজেকে মেলে ধরতে পারেননি।


title: জিওফ হাওয়ার্থ

text: হাওয়ার্থ তাঁর সমগ্র খেলোয়াড়ী জীবনে ৪৭ টেস্ট খেলেন। ব্যাটিং গড় ছিল মাত্র ৩২। তন্মধ্যে দলকে ৩০ টেস্টে নেতৃত্ব দেন। মোট ছয়টি টেস্ট সেঞ্চুরির চারটিই অধিনায়কের দায়িত্ব ছাড়াই করেছেন। অধিনায়ক হিসেবে তাঁর প্রথম টেস্ট সিরিজটি ছিল ওয়েস্ট ইন্ডিজের বিরুদ্ধে। প্রথম টেস্টে ১০৪ রানের জয়ের লক্ষ্যমাত্রা নিয়ে ৭৩ রানে ৮ উইকেট পাবার পরও তারা এ জয় পায়। দ্বিতীয় টেস্টটি ড্র হয় মূলতঃ হাওয়ার্থের ১৪৭ রানের কল্যাণে। এছাড়াও তৃতীয় টেস্টটি লড়াই করে রক্ষা করেন।


title: জিওফ হাওয়ার্থ

text: ১৯৭১ থেকে ১৯৮৫ সাল পর্যন্ত ইংল্যান্ডে অবস্থান করেন। সেখানে তিনি সারে দলের পক্ষে ১৮৮টি খেলায় অংশগ্রহণ করেন। ১৯৭৯ সালে ওভালে অনুষ্ঠিত খেলায় সারের পক্ষ নিয়ে হ্যাম্পশায়ারের বিপক্ষে প্রথম-শ্রেণীর ক্রিকেটে তিনি তাঁর সর্বোচ্চ ১৮৩ রান সংগ্রহ করেন। তাঁর এ পরিচ্ছন্ন ইনিংসটি চার ঘন্টাব্যাপী ছিল। তাঁর এ নৈপুণ্যে সারে দল ৮-উইকেটে জয় পায়। একমাত্র বিদেশী খেলোয়াড় হিসেবে ১৯৮৪-৮৫ মৌসুমে ক্লাবের অধিনায়কের দায়িত্বে ছিলেন।


title: জিওফ হাওয়ার্থ

text: ১৯৭৩-৭৪ মৌসুমে অকল্যান্ডে অনুষ্ঠিত খেলায় অকল্যান্ড দলের হয়ে সেন্ট্রাল ডিস্ট্রিক্টসের বিপক্ষে তিনি তাঁর সেরা বোলিং ৫/৩২ করেন।


title: জিওফ হাওয়ার্থ

text: ১৯৮১ সালে ক্রিকেট খেলায় অসাধারণ ক্রীড়ানৈপুণ্য প্রদর্শনের প্রেক্ষিতে রাণীর জন্মদিনের সম্মানে আযোজিত অনুষ্ঠানে তাঁকে মেম্বার অব দি অর্ডার অব দ্য ব্রিটিশ এম্পায়ার হিসেবে মনোনীত করা হয়। পরবর্তীতে ১৯৮৪ সালে রাণীর জন্মদিনের সম্মানে আযোজিত অনুষ্ঠানে তাঁকে অফিসার অব দি অর্ডার অব দ্য ব্রিটিশ এম্পায়ার হিসেবে মনোনীত করা হয়।


title: ক্রিকেট বিশ্বকাপের ইতিহাস

text: ক্রিকেট বিশ্বকাপের ইতিহাস ১৯৭৫ সালের ক্রিকেট বিশ্বকাপ প্রবর্তনের মাধ্যমে শুরু হয়। প্রথমবারের মতো অনুষ্ঠিত ক্রিকেটের বৃহৎ এ প্রতিযোগিতা ইংল্যান্ডে অনুষ্ঠিত হয়েছিল। তখন এ বিশ্বকাপের নামকরণ করা হয়েছিল "প্রুডেন্সিয়াল বিশ্বকাপ"।


title: ক্রিকেট বিশ্বকাপের ইতিহাস

text: ১৮৭৭ সালে অস্ট্রেলিয়া ও ইংল্যান্ডের মধ্যকার প্রথম টেস্ট খেলা অনুষ্ঠিত হয়। ১৯০০ সালের গ্রীষ্মকালীন অলিম্পিকে ক্রিকেট খেলা অন্তর্ভুক্ত হয়েছিল। গ্রেট ব্রিটেন ১৫৮ রানের ব্যবধানে ফ্রান্সকে হারিয়েছিল। পরবর্তীকালে আন্তর্জাতিক অলিম্পিক কমিটি ক্রিকেট খেলা বাদ দেয়।


title: ক্রিকেট বিশ্বকাপের ইতিহাস

text: আন্তর্জাতিক ক্রিকেট প্রতিযোগিতা হিসেবে ১৯১২ সালে ত্রি-দেশীয় প্রতিযোগিতা আয়োজনের প্রথম প্রচেষ্টা চালানো হয়। ঐ সময়ে টেস্টভূক্ত ৩টি দেশ - ইংল্যান্ড, অস্ট্রেলিয়া ও দক্ষিণ আফ্রিকাকে নিয়ে টেস্ট ক্রিকেট প্রতিযোগিতাটি প্রতিকূল আবহাওয়া ও দর্শকদের অনাগ্রহের কারণে ভণ্ডুল হয়ে যায়। পরীক্ষামূলকভাবে পরবর্তীতে আর চেষ্টা চালানো হয়নি। তারপর থেকেই আন্তর্জাতিক টেস্ট ক্রিকেট অঙ্গনে সংশ্লিষ্ট এ দলগুলো দ্বি-পক্ষীয় সিরিজে পরিণত হয় ও প্রতিযোগিতার বিপক্ষে অথবা দুই দেশের বাইরে লীগের বিরোধিতা করে।


title: ক্রিকেট বিশ্বকাপের ইতিহাস

text: ১৯৬০-এর দশকের শুরুতে কাউন্টি ক্রিকেটে ইংরেজ দলগুলো ক্রিকেটের স্বল্প সংস্করণে জড়িয়ে পড়ে যা কেবলমাত্র একদিন সময়ের ছিল। ১৯৬২ সালে ৪-দল নিয়ে গড়া মিডল্যান্ডস নক-আউট কাপ ও ১৯৬৩ সালে জিলেট কাপের প্রচলন শুরু হয়। ক্রমে একদিনের ক্রিকেটের জনপ্রিয়তা বাড়তে থাকে। ১৯৬৯ সালে সানডে লীগ নামে একটি জাতীয় লীগের আয়োজন করা হয়।


title: ক্রিকেট বিশ্বকাপের ইতিহাস

text: ১৯৭১ সালে মেলবোর্নে ইংল্যান্ড ও অস্ট্রেলিয়ার মধ্যকার টেস্ট খেলাটি বৃষ্টির কারণে চারদিন খেলার অনুপযুক্ত ছিল। নির্ধারিত চূড়ান্ত ও পঞ্চম দিনে প্রথমবারের মতো একদিনের আন্তর্জাতিক খেলা আয়োজন করা হয়। উত্তেজিত দর্শকদের সামলাতে কর্তৃপক্ষ চল্লিশ ওভারের খেলা আয়োজনের সিদ্ধান্ত নেয়। তখন ৮-বলে এক ওভার গণ্য করা হতো।


title: ক্রিকেট বিশ্বকাপের ইতিহাস

text: এ সফলতা ও জনপ্রিয়তাকে পুঁজি করে ইংল্যান্ডসহ বিশ্বের অন্যান্য দেশে ঘরোয়াভিত্তিতে একদিনের প্রতিযোগিতা আয়োজনের প্রেক্ষিতে আন্তর্জাতিক ক্রিকেট কাউন্সিল কর্তৃপক্ষ ক্রিকেট বিশ্বকাপ আয়োজনের প্রয়োজনীয়তা অনুভব করতে থাকেন।


title: ক্রিকেট বিশ্বকাপের ইতিহাস

text: ১৯৭৫ সালে প্রথমবারের মতো পুরুষদের ক্রিকেট বিশ্বকাপ প্রতিযোগিতা ইংল্যান্ডে অনুষ্ঠিত হয়। এর প্রধান কারণ ছিল একমাত্র টেস্টক্রিকেটভূক্ত দেশ হিসেবে পর্যাপ্ত সুযোগ-সুবিধার ব্যবস্থা থাকা। প্রুডেন্সিয়াল প্রাইভেট লিমিটেড কোম্পানির আর্থিক সহযোগিতায় প্রথম তিনটি প্রতিযোগিতা প্রুডেন্সিয়াল কাপ নামে পরিচিতি পায়। খেলাগুলো ৬০-ওভারব্যাপী ছিল ও দলগুলো সনাতনী ধাঁচে সাদা পোষাক ও লাল বল নিয়ে খেলে। সবগুলো খেলাই দিনব্যাপী অনুষ্ঠিত হয়। প্রথম প্রতিযোগিতায় অস্ট্রেলিয়া, ইংল্যান্ড, ওয়েস্ট ইন্ডিজ, পাকিস্তান, ভারত ও নিউজিল্যান্ড - ঐ সময়ের টেস্টভূক্ত এ ছয়টি দেশ এবং শ্রীলঙ্কাসহ পূর্ব আফ্রিকা দল অংশগ্রহণ করে। আন্তর্জাতিক ক্রীড়াঙ্গনে দক্ষিণ আফ্রিকার অংশগ্রহণে নিষেধাজ্ঞা থাকায় অংশ নিতে পারেনি। চূড়ান্ত খেলায় ওয়েস্ট ইন্ডিজ দল ১৭ রানের ব্যবধানে অস্ট্রেলিয়াকে পরাজিত করে ট্রফি জয় করে।


title: ক্রিকেট বিশ্বকাপের ইতিহাস

text: পরের দুই বিশ্বকাপ ১৯৭৯ ও ১৯৮৩ সালে পুণরায় ইংল্যান্ডে অনুষ্ঠিত হয়। ১৯৭৯ সালে বিশ্বকাপকে ঘিরে প্রথমবারের মতো আইসিসি ট্রফি’র প্রবর্তন করা হয়। এ প্রতিযোগিতায় কেবলমাত্র টেস্ট ক্রিকেট বহির্ভূত শ্রীলঙ্কা ও কানাডা দলকে বিশ্বকাপের জন্য মনোনীত করা হয়। ওয়েস্ট ইন্ডিজ ৯২ রানের ব্যবধানে ইংল্যান্ডকে পরাজিত করে পুণরায় শিরোপা জয় করে। বিশ্বকাপ চলাকালীন এক সভায় আইসিসি প্রতি চার বছর অন্তর বিশ্বকাপ আয়োজনের সিদ্ধান্ত নেয়।


title: ক্রিকেট বিশ্বকাপের ইতিহাস

text: ১৯৮৩ সালের বিশ্বকাপ প্রতিযোগিতা ধারাবাহিকভাবে তৃতীয়বারের মতো ইংল্যান্ডে অনুষ্ঠিত হয়। এ প্রতিযোগিতায় শ্রীলঙ্কা দল টেস্টভূক্ত দল হিসেবে অংশগ্রহণ করে। আইসিসি ট্রফি জয়ের মাধ্যমে জিম্বাবুয়ে দল বিশ্বকাপে খেলার সুযোগ পায়। চূড়ান্ত খেলায় ওয়েস্ট ইন্ডিজ দলকে ৪৩ রানের ব্যবধানে পরাভূত করে অঘটন ঘটায় ও প্রথমবারের মতো শিরোপা লাভ করে। প্রতিযোগিতার শুরুতে ভারতের বিশ্বকাপ জয়ের সম্ভাবনা ছিল ১:৬৬।


title: ক্রিকেট বিশ্বকাপের ইতিহাস

text: ১৯৮৭ সালের ক্রিকেট বিশ্বকাপ ভারত ও পাকিস্তানে যৌথভাবে অনুষ্ঠিত হয়। এরফলে এটিই প্রথম বিশ্বকাপ যা ইংল্যান্ডের বাইরে অনুষ্ঠিত হয়েছিল। এছাড়াও, প্রথম প্রতিযোগিতা হিসেবে ওয়েস্ট ইন্ডিজ ফাইনালে পৌঁছতে পারেনি। ইংল্যান্ডের সাথে তুলনান্তে দিবালোকের পার্থক্যজনিত কারণে দলের ইনিংসে ৬০-ওভারের পরিবর্তে ৫০-ওভারে নির্ধারণ করা হয়। অস্ট্রেলিয়া মাত্র ৭ রানের ব্যবধানে ইংল্যান্ডকে পরাজিত করে শিরোপা লাভে সমর্থ হয় যা অদ্যাবধি বিশ্বকাপের ফাইনালে সর্বাপেক্ষা স্বল্প ব্যবধানের জয় হিসেবে পরিচিত।


title: ক্রিকেট বিশ্বকাপের ইতিহাস

text: ১৯৯২ সালের ক্রিকেট বিশ্বকাপ অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। রঙিন পোশাক, সাদা বলের ব্যবহার, দিন/রাতের খেলা এবং ফিল্ডিংয়ের সীমাবদ্ধতার পরিবর্তন ইত্যাদির প্রবর্তন ঘটানো হয়। আন্তর্জাতিক ক্রীড়াঙ্গন থেকে নিষেধাজ্ঞা প্রত্যাহারের পর দক্ষিণ আফ্রিকা ক্রিকেট দল প্রথমবারের মতো প্রতিযোগিতায় অংশ নেয়। একসময় ‘কোণঠাসা বাঘ’ নামে পরিচিত পাকিস্তান শুরুতে খারাপ করলেও বিজয়ী হিসেবে আবির্ভূত হয়। মেলবোর্ন ক্রিকেট গ্রাউন্ডে অনুষ্ঠিত খেলায় দলটি ইংল্যান্ডকে চূড়ান্ত খেলায় ২২ রানে পরাজিত করে।


title: ক্রিকেট বিশ্বকাপের ইতিহাস

text: ১৯৯৬ সালে ক্রিকেট বিশ্বকাপ চ্যাম্পিয়ন হয় শ্রীলংকা ক্রিকেট দল।এই বিশ্বকাপ অনুষ্ঠিত হয় ভারত,পাকিস্তান ও শ্রীলংকায়।ফাইনালে অস্ট্রেলিয়াকে হারিয়ে প্রথমবারের মত চ্যাম্পিয়ন হয় শ্রীলংকা।


title: ক্রিকেট বিশ্বকাপের ইতিহাস

text: অস্ট্রেলিয়া ক্রিকেট বিশ্বকাপে সর্বোচ্চ ৪ বার চ্যাম্পিয়ন হয় , ১৯৮৭,১৯৯৯,২০০৩,২০০৭ বিশ্ব চ্যাম্পিয়ন হয়|এছাড়াও তারা ১৯৭৫ ও ১৯৯৬ বিশ্বকাপে রানার্সআপ হয়|


title: ক্রিকেট বিশ্বকাপের ইতিহাস

text: ষোল বছর পর ১৯৯৯ সালে ইংল্যান্ডে বিশ্বকাপ প্রতিযোগিতা ফিরে আসে। তন্মধ্যে কিছু খেলা আয়ারল্যান্ড, স্কটল্যান্ড ও নেদারল্যান্ডসে অনুষ্ঠিত হয়। গ্রুপ-পর্বে দুই খেলায় পরাজয়ের পরও শিরোপা প্রত্যাশী দলগুলোর অন্যতম অস্ট্রেলিয়া দল বাদ-বাকী সাত খেলায় জয়ী হয়ে শিরোপা লাভে সক্ষম হয়। হেডিংলিতে অনুষ্ঠিত সুপার সিক্স পর্বের খেলায় দক্ষিণ আফ্রিকাকে পরাজিত করে পরবর্তী স্তরে অগ্রসর হয়। দক্ষিণ আফ্রিকা ২৭১ রানে সম্মানজনক ইনিংস গড়ে। জবাবে অস্ট্রেলিয়ার দলনেতা স্টিভ ওয়াহ হার্শেল গিবসের হাতে বল দিলেও তা ফেলে দিলে বিশ্বকাপও তারা ফেলে দেয়। ওয়াহ অপরাজিত সেঞ্চুরি করেন ও শেষ বলে জয়ের লক্ষ্যমাত্রায় নিয়ে যান। তারপর উভয় দল সেমি-ফাইনালে পুণরায় মুখোমুখি হয়। অস্ট্রেলিয়া ২১৩ রানে গুটিয়ে যায়। শেষ ওভারে দক্ষিণ আফ্রিকার ৯ রান প্রয়োজন ছিল ও হাতে ছিল মাত্র ১ উইকেট। ম্যান অব দ্য টুর্নামেন্টের পুরস্কার প্রাপক ল্যান্স ক্লুজনার স্ট্রাইক করছিলেন। প্রথম দুই বলে সীমানার বাইরে নিয়ে গেলেও ক্লুজনার ও অ্যালান ডোনাল্ড চতুর্থ বলে রান নিতে গিয়ে রান আউটের শিকার হন। ফলে ম্যাচ টাই হয়। কিন্তু পূর্বেকার ফলাফলের প্রেক্ষিতে অস্ট্রেলিয়া ফাইনালে চলে যায়। অন্য সেমি-ফাইনালে পাকিস্তান গ্রুপ-পর্ব ও সুপার সিক্স পর্বে শীর্ষস্থানে থেকে নিউজিল্যান্ডকে ৯ উইকেটের ব্যবধানে পরাজিত করে। ফাইনালে অস্ট্রেলিয়া দল পাকিস্তানকে মাত্র ১৩২ রানে অল-আউট করে। মাত্র ২০ ওভারের মধ্যেই আট উইকেট হাতে রেখে অস্ট্রেলিয়া জয়ের লক্ষ্যে পৌঁছে।


title: ক্রিকেট বিশ্বকাপের ইতিহাস

text: ২০০৩ ক্রিকেট বিশ্বকাপও অস্ট্রেলিয়া জিতে| বিশ্বকাপে তারা প্রত্যেক খেলায় জয় লাভ করে| এই টুর্নামেন্টের অস্ট্রেলিয়ার সেরা ব্যাটসম্যান ছিলেন রিকি পন্টিং, তিনি ৫১ গড়ে ৪১৫ রান করেন , আর সেরা বোলার ছিলেন ব্রেট লি , তিনি ২২ টি উইকেট নেন| ফাইনালে অস্ট্রেলিয়া রানের হিসাবে সবচেয়ে বড় জয় পায়| তারা ভারতকে ১২৫ রানে হারায়|


title: ক্রিকেট বিশ্বকাপের ইতিহাস

text: ২০০৭ বিশ্বকাপ চ্যাম্পিয়ন হয়ে অস্ট্রেলিয়া বিশ্বকাপ জয়ের হ্যাটট্রিক করে| এই টুর্নামেন্টেও তারা অপরাজিত থাকে|ম্যাথু হেইডেন টুর্নামেন্টে সর্বোচ্চ ৬৫৯ রান করেন, গ্লেন ম্যাকগ্রা ২৬ উইকেট নেন|


title: আব্দুর রৌফ চৌধুরী

text: আব্দুর রৌফ চৌধুরী বাংলাদেশের একজন রাজনীতিবিদ ছিলেন। তিনি ১৯৩৭ সালের ২৮ ডিসেম্বর দিনাজপুর জেলার বোঁচাগঞ্জ থানার ধনতলা গ্রামে জন্ম গ্রহণ করেন।


title: আব্দুর রৌফ চৌধুরী

text: তার পিতা মৌলভী খোরশেস চৌধুরী এবং মাতা আয়েশা খাতুন চৌধুরী। আট ভাইবোনের মধ্যে তিনিই ছিলেন সব থেকে ছোট। পিতা মৌলভী খোরশেস চৌধুরী সমাজ সেবক ছিলেন। রৌফ চৌধুরীর জন্মের ১ বছর পর তার পিতা পরলোক গমন করেন। ১৯৬২ সালে তিনি পঞ্চগড়ের ব্যবসায়ী ইসমাইল হোসেন সরকারের জ্যেষ্ঠ কন্যা রমিজা বেগমের সাথে বিবাহ বন্ধনে আবদ্ধ হন। তিনি ৫ কন্যা ও এক পুত্রের জনক।


title: আব্দুর রৌফ চৌধুরী

text: তার একমাত্র পুত্র খালিদ মাহমুদ চৌধুরী বর্তমানে আওয়ামী লীগের সাংগঠনিক সম্পাদক এবং বাংলাদেশ সরকারের পরপর দুইবার সংসদ সদস্য নির্বাচিত হয়েছেন।


title: আব্দুর রৌফ চৌধুরী

text: ১৯৫২ সালে সিরাজগঞ্জ থেকে মেট্রিক পাশ করেন। এরপর ঢাকা কলেজ থেকে এইচ.এস.সি পাশ করেন। পরবর্তীতে দিনাজপুর তৎকালীন সুরেন্দ্রনাথ (এস.এন) কলেজে বি.এ পড়েন।


title: আব্দুর রৌফ চৌধুরী

text: উচ্চ মাধ্যমিক পড়াকালীন সময়ই তিনি ছাত্র নেতা ছিলেন। ঢাকা কলেজের শিক্ষার্থী অবস্থায় বঙ্গবন্ধু শেখ মুজিবুর রহমানের সাথে তার শখ্যতা গড়ে ওঠে। বঙ্গবন্ধুর নির্দেশেই তিনি দিনাজপুর এস.এন কলেজের ছাত্র সংসদের প্রতিনিধিত্ব করেন। পাকিস্তান আমলে বৃহত্তর দিনাজপুর (বর্তমান দিনাজপুর-ঠাকুরগাঁও-পঞ্চগড়) জেলা ছাত্রলীগের প্রতিষ্ঠাতা সাধারণ সম্পাদক ছিলেন তিনি। মুক্তিযুদ্ধের পরপরই ১৯৭২ সালে বাংলাদেশ কৃষক লীগের প্রতিষ্ঠাতা সাধারণ সম্পাদক ছিলেন আব্দুর রৌফ চৌধুরী।


title: আব্দুর রৌফ চৌধুরী

text: ১৯৯৬ এর পূর্ববর্তী সময়ে দিনাজপুর জেলা আওয়ামী লীগের সভাপতির দায়িত্ব পালন করেন একাধারে ১৫ বছর। ২০০২ সালে জোট সরকারের শাসন আমলে ১৫ আগস্ট সেতাবগঞ্জে জাতীয় শোক দিবস কর্মসূচীতে পুলিশের বাঁধার সম্মুখীন হয়ে মাথায় গুরুতর আঘাত পান তিনি। এরপর দীর্ঘদিন চিকিৎসারত ছিলেন।


title: আব্দুর রৌফ চৌধুরী

text: ১৯৮৯ সালে বোঁচাগঞ্জ উপজেলার চেয়ারম্যান নির্বাচিত হন। ১৯৯৬ সালে দিনাজপুর-১ আসন (বীরগঞ্জ-কাহারোল) থেকে জাতীয় সংসদ সদস্য নির্বাচিত হন। পরবর্তীতে গণপ্রজাতন্ত্রী বাংলাদেশ সরকারের ডাক, তার ও টেলিযোগাযোগ মন্ত্রনালয়ের প্রতিমন্ত্রীর দায়িত্ব পালন করেন তিনি।


title: আব্দুর রৌফ চৌধুরী

text: ১৯৬২ সালের শিক্ষা আন্দোলন, ১৯৬৬ সালের ৬ দফা আন্দোলন, ১৯৬৯ এর গণঅভ্যুত্থান ও ছাত্র সংগ্রাম পরিষদের ১১ দফা আন্দোলনে অগ্রণী ভূমিকা রেখেছেন। ’৭৫ পরবর্তী সামরিক শাসন বিরোধী আন্দোলনে সামনের কাতারে নেতৃত্ব দেন।


title: আব্দুর রৌফ চৌধুরী

text: আব্দুর রৌফ চৌধুরী যুদ্ধকালীন সময়ে মুজীব নগর সরকারের প্রধানমন্ত্রী তাজউদ্দীন আহমদের দূত হিসেবে ছিলেন পূর্বাঞ্চলীয় জোনে। সেই সাথে বোঁচাগঞ্জ উপজেলার মুক্তিযোদ্ধাদের সংগঠক ছিলেন। দীর্ঘ ৯ মাস রক্তক্ষয়ী সংগ্রামে প্রত্যক্ষ অংশগ্রহণের মাধ্যমে ১৯৭১ সালের ৬ ডিসেম্বর বোঁচাগঞ্জ উপজেলাকে পাক-হানাদার মুক্ত করেন।


title: আব্দুর রৌফ চৌধুরী

text: ৫০ থেকে ৬০ এর দশকে ফুটবল খেলায় দিনাজপুরের জন্য অনেক সুনাম বয়ে এনেছিলেন তিনি। তৎকালীন স্থানীয় ডি.এস.এ দলের অপরিহার্য খেলোয়াড় ছিলেন এবং দিনাজপুর ডি.এস.এ দলের হয়ে রংপুর, কুড়িগ্রাম, গাইবান্ধা, বগুড়া, পাবনা, রাজশাহী জেলায় নানা প্রতিযোগিতায় অংশ নিয়ে জয়ের মুকুট ছিনিয়ে নিয়ে আসেন। সেই সময় উত্তরবঙ্গের সেরা ফুটবলার হিসেবে বিবেচিত হয়েছিলেন।


title: আব্দুর রৌফ চৌধুরী

text: খেলোয়াড়ের পাশাপাশি তিনি সফল ক্রীড়া সংগঠকও ছিলেন। তার নির্দেশনায় অনেক কৃতী খেলোয়াড় গড়ে ওঠেন।


title: আব্দুর রৌফ চৌধুরী

text: আব্দুর রৌফ চৌধুরী ২০০৭ সালের ২১ অক্টোবর রাত ৯ টায় তার নিজ বাসভবন, বোঁচাগঞ্জ থানার ধনতলা গ্রামে শেষ নিঃশ্বাস ত্যাগ করেন।


title: বাংলাদেশ ও জিম্বাবুয়ের মধ্যকার টেস্ট ম্যাচের তালিকা

text: বাংলাদেশ এবং জিম্বাবুয়ে ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ১৫ নভেম্বর, ২০১৮ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ ৬টি টেস্টে জয় পেয়েছে ও তিনটি টেস্টে ড্র করেছে। বাদবাকী ৭টি খেলাতেই জিম্বাবুয়ে দল জয়ী হয়।


text: ১৫ নভেম্বর, ২০১৮ইং পর্যন্ত বাংলাদেশ-জিম্বাবুয়ের মধ্যকার টেস্টের তালিকা নিম্নরূপ:


title: সাউথ পয়েন্ট স্কুল (ভারত)

text: সাউথ পয়েন্ট স্কুল যা সাউথ পয়েন্ট হাই স্কুল নামেও পরিচিত; হল কলকাতার প্রথম সমবায় শিক্ষাগত স্কুল। স্কুলটি ১৯৫৪ সালে চালু হয় তথা ১৯৬০ সাল থেকে উচ্চ মাধ্যমিক স্তরে শিক্ষা প্রদান করা শুরু করে। তার কিছু সময় পরই স্কুলটি দুটি ভবনে বিভক্ত হয় যায় এবং ১৯৮০ সালে সাউথ পয়েন্টের উচ্চ বিদ্যালয় বা হাই স্কুলটি বালিগঞ্জ প্লেসে স্থানান্তরিত হয়। সাউথ পয়েন্ট স্কুল তার দৃঢ় একাডেমিক ফাউন্ডেশন ও তার প্রাক্তন ছাত্র-ছাত্রীদের জন্য উল্লিখিত হয়। সাউথ পয়েন্ট স্কুল (জুনিয়র এবং সিনিয়র ডিভিশন দুটোই মিলিয়ে) বিশ্ব গিনেস বুক অফ রেকর্ডসে বিশ্বের বৃহত্তম শিক্ষাগত প্রতিষ্ঠান হিসেবে ১৯৮৪ সাল থেকে ১৯৯৩ সাল পর্যন্ত নিজের জায়গা করে নেয়। এম.পি বিড়লা গ্রুপের বিদ্যমান সাউথ পয়েন্ট স্কুলে - যা কিছুদিন আগে পর্যন্ত আর.এস. লোধা দ্বারা পরিচালিত ছিল - প্রায় ১৩,৫০০-এর চেয়েও বেশি ছাত্র-ছাত্রীরা অধ্যয়ন করে। ঠিক তাই জন্যেই এটি বিশ্বের দ্বিতীয় বৃহত্তম স্কুল বলে মনে করা হয়েছে।


title: সাউথ পয়েন্ট স্কুল (ভারত)

text: ভবিষ্যতে, সাউথ পয়েন্ট গ্রুপের কলকাতা শহরে রাজারহাট ও রুবি জেনারেল হাসপাতালের মাঝামাঝি একটি তৃতীয় অনুরূপ ক্ষমতার ইনস্টিটিউট স্থাপনের পরিকল্পনাও রয়েছে।


title: সাউথ পয়েন্ট স্কুল (ভারত)

text: নীচে, সাউথ পয়েন্ট স্কুলের বিভিন্ন ঘর বা "হাউস" ও তাদের নিজ-নিজ রঙের উল্লেখ করা হয়েছে:


title: কাউয়াঠুকরি

text: কাউয়াঠুকরি (), ("Sagittaria guayanensis") হচ্ছে জলজ উদ্ভিদ। এদের ফুল সাদা। ভিতরে পাপড়ির গোঁড়ার দিকে গাঢ় মেরুন। ফুল গন্ধ হীন। ফুল আনুমানিক ৪ সেঃমিঃ হতে ৫ সেমি আকৃতির। দেখতে খুব সুন্দর। ফল হয়, আকৃতিতে ২/৩ সেঃমিঃ। ফুল ফোটে আগস্ট হতে নভেম্বর পর্যন্ত। এদের পুরুষ এবং স্ত্রী ফুল হয়। স্কেপের আগার দিকে পুরুষ ফুল এবং নিচের দিকে উভলিঙ্গিক ফুল হয়-- এ বৈশিষ্ট্য দেখে সহজেই কাউয়াঠুকরি শনাক্ত করা যায়। ১৯৬৯ সালে মার্কিন যুক্তরাষ্ট্রের লুইজিয়ানা থেকে প্রাপ্তির খবরের পূর্বে সেখানে অজানা ছিল।


title: বিচিত্রতা

text: বিচিত্রতা () হচ্ছে একই প্রজাতির গাছের পাতায় নিরেট সবুজের পরিবর্তে এক শাদা-হলুদ আর সবুজ রঙের অদ্ভুত মিশ্রণ। এদের অধিকাংশেরই কিনারা থাকে শাদা আর ভেতরটা সবুজ। কিন্তু কখনো এমন কিছু পাতাও দেখা যায় যা ঠিক এর উলটো, কিনারা সবুজ আর ভেতরটা শাদা। মজার ব্যাপার হল, একই প্রজাতির একটি গাছে এমন দু-ধরনের পত্র-বৈচিত্রই দেখতে পাওয়া যায়, শাদার ভেতরে সবুজ এবং সবুজের ভেতরে শাদা।


title: বিচিত্রতা

text: একটি শাদা-সবুজ বিচিত্র পাতার নক্সা কেমন হবে তা নির্ভর করে কোথায় কোন অঞ্চল থেকে কোষ-রূপান্তর ঘটেছে তার উপর। গাছের ওপরের দিকের বৃদ্ধি হয় গাছের ডগায় যেখানে থাকে ভাজক-কলা, যা খুব দ্রুত কোষ বিভাজন করে গাছকে বড় করে তোলে। এসব ভাজক-কলার বাইরের স্তরের কোষগুলি পাতার উপরিভাগ আর কিনারা নির্মানের জন্যে দায়ী, আর ভেতরের দিকের কোষ পাতার বাকি অংশের জন্যে। যদি বাইরের কোষে মিউটেশান হয় তাহলে কিনারা হবে ক্লোরোফিলশূন্য শাদা, আর ভেতরটা হবে সবুজ, ক্লোরোফিলময়। আর ভেতরের কোষে রূপান্তর হলে কিনারা হবে সবুজ, আর ভেতরটা শাদা। এই বৈচিত্র যে কেবল পাতায় থাকতে পারে তা নয়, কাণ্ডেও দেখা যেতে পারে এর প্রভাব, যেমন বিচিত্র ইক্ষু। কালে কস্মিনে ফলে বা হঠাৎ বীজেও দেখা যেতে পারে এই বিচিত্রতা।


title: বিচিত্রতা

text: কিন্তু কিমেরাসম্ভূত শুধু শাদা বা হলুদ রঙের জন্যে পত্র-বৈচিত্র নয়, বিস্তৃত চিন্তায় আরো কিছু কারণেও বৈচিত্র দেখা দিতে পারে গাছে। এলুমিনাম প্ল্যান্টের পাতার ওপরে একটু ফুলো দেখা যায়। এর কারণ সবুজ ক্লোরোফিল-এর ওপরে একটি স্বচ্ছ স্তর থাকে যার ভেতরে থাকে বায়ুস্তর। এই বাইরের স্তরের ওপর সূর্যের আলো পড়লে তা প্রতিফলিত আর প্রতিসরিত হয়ে রূপালি রঙ ধারণ করে। পাতায় রূপালি রঙ তৈরি হবার জন্যে অবশ্য আরো কারণ থাকতে পারে যেমন, ইন্ডোর পান্ডা প্ল্যান্টের পাতায় সূক্ষ্ম এবং স্বচ্ছ রোম থাকে যার ওপর রোদের আলো পড়লে রূপালি রঙ ঝিকমিক করে ওঠে। কলেরেডো স্প্রুস-এর পাতা রূপালি দেখায় কারণ সূঁচের মতো সরু পাতার গায়ে মোম জড়ানো থাকে এদের। তবে যে কারণেই পাতাকে রূপালি দেখাক না কেন, গাছের পাতার ভেতরে এমনিতে কিন্তু কোনো রূপালি রঙ মজুদ থাকে না। পাতায় অন্যান্য যে সব রঙ থাকে তার ভেতরে আছে এন্থোসায়ানিন, ক্যারোটিনয়েড, জ্যান্থোফিল ইত্যাদি। এক ধরণের খলিফা গাছ বা Acalypha-র শাদা অংশের ওপরে লাল-গোলাপি এন্থোসায়ানিন রঙ বিস্তৃত হয়ে পড়লে শাদা অংশ গোলাপি দেখায় আর সবুজ অংশ দেখা যায় মেরুন রঙের। রঙিন বৈচিত্রের একটি সুন্দর উদাহরণ হল বেগোনিয়া যার রোমশ হুল থেকে বিচিত্র রঙ দেখা দেয়।


title: বিচিত্রতা

text: গাছের শাদা অংশের ওপর হলুদ জ্যান্থোফিল রঙ থাকে এক ধরনের প্রতিরক্ষার জন্যে কারণ শাদা অঙ্গ সূর্যের অতিবেগুনি রশ্মির কারণে নষ্ট হতে পারে। জ্যান্থোফিল কোষে কিছুটা আলোকরশ্মি শোষিত হয় বলে সালোকসংশ্লেষণ হয়। আউটডোরে যেসব ভেরিয়েগেটা গাছ দেখা যায়, যেমন বিচিত্র মন্দিরা তাদের শিরা-উপশিরার শাদা অংশের জায়গায় হলুদ রঙ দেখা যায়। উদ্ভিদের সামগ্রিক রঙ-বৈচিত্রের কথা ভাবলে বিচিত্র উদ্ভিদজগতকে দুটি শ্রেণিতে ভাগ করা যায়, এলবিনো বৈচিত্র এবং রঙিন বৈচিত্র। মূলত সবুজকণাশূন্য এলবিনোর সঙ্গেই সম্পর্ক আলোচিত কিমেরা গাছের, রঙিনের সঙ্গে নয়।


title: বিচিত্রতা

text: একটি অদ্ভুত ব্যাপার হল, রোগের কারণেও কিন্তু অনেক সময় গাছে ভেরিয়েগেশন দেখা দিতে পারে। এতে অনেক ক্ষেত্রে গাছের কোনো ক্ষতিও তেমন চোখে পড়ে না। ১৭ দশ শতকে টিউলিপ-এর একটি প্রজাতির জন্যে লোকজন পাগল ছিল যা মূলত ছিল একপ্রকার মোজেইক ভাইরাস দ্বারা আক্রান্ত গাছ। ঢাকার রাস্তায় আয়ল্যান্ডে আমি কিছু টগর গাছ দেখেছি যা সুস্থ টগরের মতো নয় কিন্তু সহজে বোঝার উপায় নেই সেগুলি রোগগ্রস্ত। ইসরাইলে টগর গাছে এক ধরনের টোবামোভাইরাস দেখা দিয়েছিলো এক যুগ আগে। ভয় হয় সেই রোগ আবার ছড়িয়ে পড়ছে না কি আমাদের টগরে, সিলেটে যার আদুরে নাম দুধফুল। আমাদের দেশের শিমের পাতাও এমন ‘বিন ইয়েলো মোজেইক ভাইরাস’-এ আক্রান্ত হয় কখনো যার বিস্তার ঘটে এফিডের মাধ্যমে। এতে পাতার অঞ্চল এমন সমানভাবে ভেরিয়েগেটা হয় যে মনে হয় ভিন্ন কোনো প্রজাতি বা উপপ্রজাতির গাছ। আমরা আর কি বলবো, এই ভুল করেছেন আমেরিকার খ্যাতনামা ট্যাক্সোনমিস্টরাও, তারাও মোজেইক ভাইরাসে আক্রান্ত গাছকে ভেবেছেন নতুন কোনো কাল্টিভার বা আবাদ করা শস্য।


title: বিচিত্রতা

text: যে সব গাছের পাতা বিচিত্র হয়, মূলত শাদা এলবিনো অংশের কারণে, সেসব গাছ স্বভাবতই কিছুটা দুর্বল হয়, কারণ শাদা অংশে ক্লোরোফিলের অভাবে খাদ্য উৎপন্ন হয় না। পুষ্টির অভাবে এসব গাছ ধীরে ধীরে বাড়তে থাকে এবং গাছে ফুলও ধরে কম। এ ধরনের গাছ বেশিরভাগ দেখা যায় ইনডোরে যেখানে আউটডোরের তীব্র সূর্যালোকে শাদা অংশ জ্বলে যাবার সম্ভাবনা থাকে না। মূলত সারা পৃথিবীতে ইন্ডোরের অধিকাংশ গাছ এসেছে আমাজনের বর্ষাবন থেকে। বড় বড় কাছের ক্যানপিতে ঢাকা থাকে বলে এই বনের মেঝেতে গুল্ম বা ক্ষূপ জাতীয় গাছের ভাগ্যে আলোক জোটে খুবই কম। তাই উত্তরাধিকার সূত্রেই স্বল্পালোকে অভ্যস্ত এসব গাছ ইনডোরেই ভাল থাকে বেশি। কখনো কখনো দেখা যায় টবে বা মাটিতে ধবধবে শাদা এলবিনো চারা গজায়, কিন্তু ক্লোরোফিল না থাকার কারণে শেকড়ের মজুদ খাবার শেষ হলেই এই গাছ মরে যায়। তবে একটা ক্ষেত্রে এর ব্যতিক্রম বেশ চাক্ষুষ। ক্যালিফোর্নিয়ার রেডউড-এর জঙ্গলে বেশ কিছু বিশাল আকারের শাদা এলবিনো গাছ দেখা যায়, যার ভেতর ক্লোরোফিলের লেশমাত্র নেই। অথচ সবুজ বনানীতে বরফের মতো শাদা এই পরমাশ্চর্য মহীরুহ বেঁচে থাকে শতবর্ষব্যাপী। এরা খাদ্য সংগ্রহ করে অন্য গাছের শেকড় থেকে যারা মাটিতে প্রোথিত একই শেকড় থেকে জন্মানো সহোদর।


title: বিচিত্রতা

text: বাগানের উদ্ভিদের ভেতর আছে সর্পিলা বা Sansevieria trifascata, জাপানি টাকু বা Euonymus japonica এবং ডোরা মাদার বা পারিজাতের একটি ভ্যারাইটি Erythrina variegata।


title: ডোরেমন: নোবিতা অ্যান্ড দ্য গ্রীন জায়েন্ট লেজেন্ড (চলচ্চিত্র)

text: নোবিতা এন্ড দ্য গ্রিন জায়েন্ট লেজেন্ড ডোরেমনের চলচ্চিত্র। এটি ২০০৮ সালে জাপানে মুক্তি পায়।


title: ওলফগাং কেটার্ল

text: ওলফগাং কেটার্ল একজন জার্মান পদার্থবিজ্ঞানী এবং ম্যাসাচুসেট্‌স ইনস্টিটিউট অফ টেকনোলজি এর পদার্থবিজ্ঞানের অধ্যাপক। তিনি ২০০১ সালে পদার্থবিজ্ঞানে নোবেল পুরস্কার লাভ করেন।


title: ওলফগাং কেটার্ল

text: কেটার্ল ১৯৭৬ সালে হাইডেলবার্গ বিশ্ববিদ্যালয় এ ভর্তি হন। তিনি টেকনিক্যাল ইউনিভার্সিটি অব মিউনিখ থেকে ১৯৮২ সালে মাস্টার্স ডিপ্লোমা লাভ করেন। তিনি ম্যাক্স প্ল্যাঙ্ক ইন্সটিটিউট অব কোয়ান্টাম অপটিক্স থেকে ১৯৮৬ সালে পরীক্ষামূলক স্পেক্ট্রোস্কপিতে পিএইচডি ডিগ্রি অর্জন করেন। ১৯৯০ সালে ম্যাসাচুসেট্‌স ইনস্টিটিউট অফ টেকনোলজির রিসার্চ ল্যাবরেটরি অব ইলেক্ট্রনিক্স এ ডেভিড প্রিটচার্ড এর গ্রুপে যোগদান করেন। ১৯৯৩ সালে তিনি ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগে শিক্ষক হিসেবে যোগদান করেন। ২০০৬ সালে তিনি রিসার্চ ল্যাবরেটরি অব ইলেক্ট্রনিক্স এর সহযোগী পরিচালক হিসেবে নিযুক্ত হন এবং ম্যাসাচুসেট্‌স ইনস্টিটিউট অফ টেকনোলজির সেন্তার ফর আল্ট্রাকোল্ড অ্যাটমস এর পরিচালক হিসেবে দায়িত্ব পালন করছেন।


title: সোমেশ্বরী নদী

text: সোমেশ্বরী নদী বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের পশ্চিম গারো পাহাড় জেলা এবং বাংলাদেশের নেত্রকোনা জেলায় প্রাবাহিত একটি নদী। নদীটির দৈর্ঘ্য ৫০ কিলোমিটার, গড় প্রস্থ ১১৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৫।


title: সোমেশ্বরী নদী

text: ভারতের মেঘালয় রাজ্যের গারো পাহাড়ের বিঞ্চুরীছড়া, বাঙাছড়া প্রভৃতি ঝর্ণাধারা ও পশ্চিম দিক থেকে রমফা নদীর স্রোতধারা একত্রিত হয়ে সোমেশ্বরী নদীর সৃষ্টি। অবশ্য এক সময় সমগ্র নদীটি সিমসাং নামে পরিচিত ছিল। ৬৮৬ বঙ্গাব্দের মাঘ মাসে সোমেশ্বর পাঠক নামে এক সিদ্ধপুরুষ অত্রাঞ্চল দখল করে নেয়ার পর থেকে নদীটি সোমেশ্বরী নামে পরিচিতি পায়। মেঘালয় রাজ্যের বাঘমারা বাজার (পূর্ব নাম বঙ বাজার) হয়ে বাংলাদেশের রাণীখং পাহাড়ের কাছ দিয়ে সোমেশ্বরী বাংলাদেশে প্রবেশ করেছে।


title: সোমেশ্বরী নদী

text: রাণীখং পাহাড়ের পাশ বেয়ে দক্ষিণ দিক বরাবর শিবগঞ্জ বাজারের কাছ দিয়ে সোমেশ্বরী নদী বরাবর পূর্ব দিকে প্রবাহিত হয়। সেই পথে কুমুদগঞ্জ বাজার হয়ে কোনাপাড়া গ্রামের সামনে দিয়ে প্রবাহিত হয়ে বাকলজোড়া, সিধলি, কলমাকান্দা, মধ্যনগর হয়ে ধনু নদীর সঙ্গে মিলিত হয়েছে সোমেশ্বরী। সোমেশ্বরীর মূলধারা তার উৎসস্থলে প্রায় বিলুপ্ত। বর্ষা মৌসুম ছাড়া অন্য কোন মৌসুমে পানি প্রবাহ থাকে না। ১৯৬২ খ্রিস্টাব্দে পাহাড়ীয়া ঢলে সোমেশ্বরী বরাবর দক্ষিণ দিকে প্রবাহিত হয়ে নতুন গতিপথের সৃষ্টি করেছে। যা স্থানীয় ভাবে শিবগঞ্জ ঢালা নামে খ্যাত। বর্তমানে এ ধারাটি সোমেশ্বরীর মূল স্রোতধারা। এ স্রোতধারাটি চৈতালি হাওর হয়ে জারিয়া-ঝাঞ্জাইল বাজারের পশ্চিমদিক দিয়ে কংশ নদী সঙ্গে মিলিত হয়েছে। ১৯৮৮ সালে পাহাড়ীয়া ঢলে আত্রাখালি নদী নামে সোমেশ্বরী নদীর একটি শাখা নদীটির সৃষ্টি হয়। সুসঙ্গ দুর্গাপুর বাজারের উত্তর দিক দিয়ে সোমেশ্বরী নদী থেকে পূর্বদিকে প্রবাহিত হয়েছে আত্রাখালী। কিছু দূর এগিয়ে সোমেশ্বরীর মূলধারা সঙ্গে যুক্ত হয়েছে। আত্রাখালি নদী এখন বেশ খরস্রোতা। আবার সাম্প্রতিক সময়ে ২০১৪ সালের ভয়াবহ বন্যার পর আত্রাখালি থেকে নয়া গাঙ নামের আর একটি স্রোত ধারা উত্তর দিকে সৃষ্টি হয়েছে। আরো ভাটিতে সোমেশ্বরীর শাখা নদীর সৃষ্টি হয়েছে গুনাই, বালিয়া ও খারপাই।


title: আত্রাখালি নদী

text: আত্রাখালি নদী বাংলাদেশের উত্তর-পূর্বাঞ্চলের নেত্রকোনা জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাখালি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০১।


title: আত্রাখালি নদী

text: নেত্রকোনার সুসঙ্গ দুর্গাপুর বাজারের উত্তর দিক দিয়ে সোমেশ্বরী নদী থেকে পূর্বদিকে প্রবাহিত হয়েছে। কিছু দূর এগিয়ে সোমেশ্বরীর মূলধারা সঙ্গে যুক্ত হয়েছে। আত্রাখালি নদী এখন খুব বেশি খরস্রোতা নয়। সাম্প্রতিক সময়ে ২০১৪ সালের ভয়াবহ বন্যার পর আত্রাখালি থেকে নয়া গাঙ নামের আর একটি স্রোত ধারা উত্তর দিকে সৃষ্টি হয়েছে। কিছুদূর গিয়ে আত্রাখালি আবার সোমেশ্বরীর সাথে মিলিত হয়েছে।


title: ডাচ-বাংলা ব্যাংক লিমিটেড

text: ডাচ-বাংলা ব্যাংক লিমিটেড (ডিবিবিএল) বাংলাদেশ ও নেদারল্যান্ডের যৌথ উদ্যোগে প্রতিষ্ঠিত ব্যাংক। যার প্রতিষ্ঠাতা এম, সাহাবুদ্দিন আহমদ -প্রতিষ্ঠাতা চেয়ারম্যান (বাংলাদেশ); Financierings-Maatschappij voor Ontwikkelingslanden (FMO) (নেদারল্যান্ড) ব্যাংকিং সেবা দেয়ার উদ্দেশ্য নিয়ে ডিবিবিএল ব্যাংক কোম্পানি আইন ১৯৯১ দ্বারা প্রতিষ্ঠিত এবং কোম্পানি আইন ১৯৯৪ দ্বারা পাবলিক লিমিটেড কোম্পানি হিসাবে নিবন্ধিত হয়। ডিবিবিএল আনুষ্ঠানিক যাত্রা শুরু করে ৩ জুন, ১৯৯৬ সালে। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ -এ নিবন্ধিত।


title: ডাচ-বাংলা ব্যাংক লিমিটেড

text: ডাচ বাংলা ব্যাংকের বর্তমানে এটিএম সংখ্যা ৪৪৯৯ এবং ফাস্ট ট্র্যাক ৩৬৫ টি


title: ডাচ-বাংলা ব্যাংক লিমিটেড

text:
ডাচ বাংলা ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।
ডাচ বাংলা ব্যাংক সামাজিক দায়বদ্ধতা থেকে প্রচুর পরিমাণ অর্থ দান করে থাকে। ডাচ বাংলা ব্যাংক কৃতী শিক্ষার্থীদের প্রতিবছর বৃত্তি প্রদান করে থাকে। ব্যাংকের ১০২ কোটি টাকার শিক্ষা বৃত্তি কর্মসূচির আওতায় এই বৃত্তি প্রদান করা হয়। শিক্ষাবৃত্তি কর্মসূচির আওতায় এ পর্যন্ত ২১ হাজার ৪২৬ জন শিক্ষার্থীকে বৃত্তি দেওয়া হয়েছে।


title: ডাচ-বাংলা ব্যাংক লিমিটেড

text: ডাচ বাংলা ব্যাংক বাংলাদেশে সর্বপ্রথম মোবাইল ব্যাংকিং চালু করে ২০১০ সালে। মোবাইল ব্যাংকিং সেবা দেয়ার ক্ষেত্রে নেতৃত্বের ভূমিকায় রয়েছে ব্র্যাক ব্যাংকের সহযোগী প্রতিষ্ঠান ’বিকাশ’ এবং ডাচ-বাংলা ব্যাংক।


title: উত্তরা ব্যাংক

text: উত্তরা ব্যাংক লিমিটেড বাংলাদেশের বৃহত্তম ও প্রাচীনতম বাণিজ্যিক বেসরকারি ব্যাংকের অন্যতম। উত্তরা ২২৩টি শাখা ও ৬০০টি বিদেশী প্রতিনিধি নিয়ে ব্যবসা পরিচালনা করছে।


title: উত্তরা ব্যাংক

text: উত্তরা ব্যাংক লিমিটেড ১৯৬৫ সালে স্থাপিত হয়। তৎকালীন নাম ছিল "ইস্টার্ন ব্যাংকিং কর্পোরেশন"। প্রধান কার্যালয় ছিল ঢাকার মতিঝিলে। স্বাধীনতা যুদ্ধের পরে সরকার ব্যাংকটি অধিগ্রহণ করে। ১৯৮৩ সালে বাংলাদেশের প্রথম বেসরকারি ব্যাংক হিসাবে কার্যক্রম শুরু করে।


title: উত্তরা ব্যাংক

text: উত্তরা ব্যাংক ২২০টি অনলাইন শাখা নিয়ে পরিচালিত হচ্ছে। দেশে বিদেশে কার্যক্রম পরিচালনার জন্য ১২টি অঞ্চলে বিভক্ত। ২২৩টি শাখা ও ৩৮টি বৈদেশিক বাণিজ্য শাখা নিয়ে পরিচালিত। প্রায় ৬০০টি বিদেশি আর্থিক প্রতিষ্ঠানের সঙ্গে যুক্ত।


title: উত্তরা ব্যাংক

text: বাংলাদেশের ব্যাংকিং খাতের সাম্প্রতিক মন্দা স্বত্ত্বেও উত্তরা ব্যাংক ধারাবাহিক উন্নতি করে যাচ্ছে। বাংলাদেশী পত্রিকা "বণিক বার্তা" ৭টি সূচকের ভিত্তিতে উত্তরা ব্যাংককে অন্যতম শক্তিশালী ব্যাংক হিসাবে ঘোষণা করেছে।


title: যমুনা ব্যাংক লিমিটেড

text: যমুনা ব্যাংক লিমিটেড বাংলাদেশের একটি বেসরকারি ব্যাংক। ব্যাংকটি কোম্পানি আইন ১৯৯৪ দ্বারা নিবন্ধিত ব্যাংকিং কোম্পানি। এটি বাণিজ্যিক যাত্রা শুরু করে ৩ জুন, ২০০১ সালে।


title: যমুনা ব্যাংক লিমিটেড

text: ব্যাংকিং সেক্টরকে নেতৃত্ব দেয়া এবং দেশের উন্নয়নয়ে গুরুত্বপূর্ণ ভূমিকা রাখা।


title: যমুনা ব্যাংক লিমিটেড

text: বর্তমানে ব্যাংকটি বিভিন্ন ধরনের সেবা দিচ্ছে -


title: যমুনা ব্যাংক লিমিটেড

text: বর্তমানে যমুনা ব্যাংকের (অক্টোবর, ২০১৪) ৯১টি শাখা আছে বসুরহাট


title: যমুনা ব্যাংক লিমিটেড

text: বর্তমানে যমুনা ব্যাংকের (অক্টোবর, ২০১৪) ১৬৪টি এটিএম বুথ আছে ।


title: জাস্টিন ল্যাঙ্গার

text: জাস্টিন লি ল্যাঙ্গার, (; জন্ম: ২১ নভেম্বর, ১৯৭০) পশ্চিম অস্ট্রেলিয়ার পার্থে জন্মগ্রহণকারী অস্ট্রেলিয়ার সাবেক টেস্ট ক্রিকেটার। তিনি অস্ট্রেলিয়া ক্রিকেট দলের প্রতিনিধিত্ব করেন। বামহাতি ব্যাটসম্যান জাস্টিন ল্যাঙ্গার অস্ট্রেলিয়ার ক্রিকেট ইতিহাসে অন্যতম সেরা ব্যাটসম্যান ছিলেন। জাতীয় দলে খেলার পাশাপাশি ঘরোয়া ক্রিকেটে ওয়েস্টার্ন অস্ট্রেলিয়া, ইংরেজ কাউন্টি চ্যাম্পিয়নশীপে মিডলসেক্স ও সমারসেট দলের হয়ে প্রতিনিধিত্ব করেছেন। যে-কোন অস্ট্রেলীয় ক্রিকেটারের তুলনায় প্রথম-শ্রেণীর ক্রিকেটে সর্বাধিক রান করার গৌরব অর্জন করেছেন। বর্তমানে তিনি ওয়েস্টার্ন অস্ট্রেলিয়া ও অস্ট্রেলিয়ার ঘরোয়া ক্রিকেটে পার্থ স্কর্চার্সের কোচের দায়িত্ব পালন করছেন।


title: জাস্টিন ল্যাঙ্গার

text: জানুয়ারি, ১৯৯৩ সালে অ্যাডিলেড ওভালে সফরকারী ওয়েস্ট ইন্ডিজের বিপক্ষে তাঁর টেস্ট অভিষেক ঘটে। শক্তিশালী ওয়েস্ট ইন্ডিয়ান পেস বোলিং আক্রমণ রুখে দিয়ে দলের বাদ-বাকী অস্ট্রেলীয় দলের অন্যান্যদের সাথে মিশ্র অভ্যর্থনা পান। প্রথম ইনিংসে মাত্র ২০ রান করার পর দ্বিতীয় ইনিংসে ৫৪ রান করে দলের সর্বোচ্চ রান সংগ্রহকারী হন। ঐ খেলায় অস্ট্রেলিয়া মাত্র ১ রানের ব্যবধানে পরাভূত হয়। সিরিজের পঞ্চম ও চূড়ান্ত টেস্টে দুই ইনিংস মিলিয়ে মাত্র ১১ রান করেন। ঐ টেস্টে কার্টলি অ্যামব্রোস ও ইয়ান বিশপের আধিপত্য ছিল।


title: জাস্টিন ল্যাঙ্গার

text:
নভেম্বর, ১৯৯৯ সালে হোবার্টের বেলেরিভ ওভালে অ্যাডাম গিলক্রিস্টের সাথে টেস্ট জয়ী ২৩৮ রানের জুটি গড়েন। পাকিস্তানের বিপক্ষে ৩৬৯ রানের জয়ের লক্ষ্যে অস্ট্রেলিয়া দল এক পর্যায়ে ৫ উইকেটে ১২৬ রান করে পরাজয়ের দিকে অগ্রসর হলে এ জুটি বাঁধা হয়ে দাঁড়ায়।
তাঁর এ ইনিংসে সেঞ্চুরি ৩৮৮ মিনিটে সংগৃহীত হয় যা সবচেয়ে মন্থরতম অস্ট্রেলীয় রেকর্ড হিসেবে বিবেচিত।


title: জাস্টিন ল্যাঙ্গার

text: ২০০১ সালে অ্যান্ডি ক্যাড্ডিক, মার্টিন বিকনেল, ড্যারেন লেহম্যান ও মার্ক অ্যালিয়েনের সাথে তিনিও উইজডেন কর্তৃক পাঁচজন বর্ষসেরা ক্রিকেটারদের একজনরূপে মনোনীত হন।


title: জাস্টিন ল্যাঙ্গার

text: ১ জানুয়ারি, ২০০৭ তারিখে ল্যাঙ্গার টেস্ট ক্রিকেট থেকে তাঁর অবসরের ঘোষণা দেন। সিডনি ক্রিকেট গ্রাউন্ডে অনুষ্ঠিত অ্যাশেজ সিরিজের পঞ্চম টেস্ট শুরুর পরেরদিন তাঁর এ ঘোষণা আসে। ড্যামিয়েন মার্টিনের দলে আকস্মিক প্রত্যাবর্তনের তিন টেস্টের পর তিনি এ সিদ্ধান্ত নেন।


title: জাস্টিন ল্যাঙ্গার

text: আন্তর্জাতিক ক্রিকেট থেকে অবসর নিলেও তিনি প্রথম-শ্রেণীর ক্রিকেট খেলা চালিয়ে যেতে থাকেন। একই দিনে সমারসেট কর্তৃপক্ষ জানায় যে, তিনি ২০০৭ সাল পর্যন্ত সমারসেট দলের অধিনায়কত্ব হতে রাজী হয়েছেন। ২০০৭-০৮ মৌসুমে ওয়েস্টার্ন অস্ট্রেলিয়ার সাথে চূড়ান্ত মৌসুম অতিবাহিত করেন।


title: তামিল লিপি

text: তামিল লিপি (தமிழ் அரிச்சுவடி "তামিল্ আরিচ্চুবাটি") হল একটি লিখন পদ্ধতি যেটা ব্যবহৃত করা হয় তামিল ভাষায়।


title: আ প্যাসেজ টু ইন্ডিয়া

text: আ প্যাসেজ টু ইন্ডিয়া (১৯২৪) ইংরেজ লেখক এডওয়ার্ড মরগ্যান ফরস্টার কর্তৃক লিখিত একটি উপন্যাস যেটি ব্রিটিশ রাজ এবং ১৯২০ সালের ভারতীয় স্বাধীনতা আন্দোলনের প্রেক্ষাপটে রচিত। উপন্যাসটি মডার্ণ লাইব্রেরি কর্তৃক বিংশ শতাব্দীর ইংরেজি সাহিত্যের ১০০ টি বিখ্যাত কর্মের একটি হিসেবে নির্বাচিত হয় এবং ১৯২৪ সালের জেমস টেইট ব্ল্যাক মেমোরিয়াল প্রাইজ জেতেন। টাইম ম্যাগাজিন উপন্যাসটিকে অন্তর্ভুক্ত করেন “১৯২৩ সাল থেকে ২০০৫ সাল পর্যন্ত ইংরেজি ভাষায় লিখিত ১০০ টি উৎকৃষ্ট উপন্যাস” এর একটি হিসেবে। উপন্যাসটি ফরস্টারের ইন্ডিয়ার অভিজ্ঞতার ভিত্তিতে রচিত। ফরস্টার তার এই উপন্যাসের শিরোনাম নিয়েছেন ওয়াল্ট হুইটম্যানের Leaves of Grass কাব্যগ্রন্থের Passage to India নামের একটি কবিতা থেকে।


title: আ প্যাসেজ টু ইন্ডিয়া

text: উপন্যাসের গল্পটি চারটি চরিত্রের মাধ্যমে আবর্তিত হয়ঃ ডাঃ আজিজ, তার ব্রিটিশ বন্ধু সিরিল ফিল্ডিং, মিসেস মুর এবং মিস অ্যাডেলা কোয়েস্টেড। মারাবার (বিহারের বারাবার গুহার অণুরূপ) নামক একটি গুহায় ভ্রমণের সময় অ্যাডেলা নিজেকে ডাঃ আজিজের সাথে একটি গুহায় একাকী অবস্থায় পায়, এবং সে ভয়ে আতঙ্কিত হয়ে গুহা ত্যাগ করে। ধারণা করা হয় যে ডাঃ আজিজ অ্যাডেলাকে শারীরিকভাবে আক্রমণ করার চেষ্টা করেছিলো। আজিজের বিচার এবং এর ফলাফল স্বদেশীয় ইন্ডিয়ান এবং ঔপনিবেশিক ব্রিটিশ, যারা ইন্ডিয়া শাসন করে, তাদের মধ্যে সব ধরনের জাতিগত উত্তেজনা এবং কুসংস্কার এর উপস্থিতি প্রকাশ করে।


title: আ প্যাসেজ টু ইন্ডিয়া

text: অ্যাডেলা কোয়েস্টেড, একজন তরুণ স্কুল শিক্ষিকা এবং তার বয়স্কা বন্ধু মিসেস মুর ব্রিটিশ ইন্ডিয়ার কাল্পনিক শহর চন্দ্রপুর ভ্রমণ করে, এবং বলা হয়ে থাকে যে এটি বিহারের উপশহর পাটনার বাঙ্কিপুর এর অণুরূপ। অ্যাডেলা সিদ্ধান্ত নিতে আসে যে সে মিসেস মুরের ছেলে সিটি ম্যাজিস্ট্রেট রনি হিসলপ কে বিয়ে করবে কি না।


title: আ প্যাসেজ টু ইন্ডিয়া

text: এদিকে, ডাঃ আজিজ, তরুণ ইন্ডিয়ান মুসলিম চিকিৎসক তার দুইজন ইন্ডিয়ান বন্ধুর সাথে বসে খাচ্ছে এবং আলাপ করছে যে ইংরেজদের সাথে তাদের বন্ধুত্ব সম্ভব কিনা এই বিষয়ে। এই সময় মেজর ক্যালেন্ডারের নিকট থেকে আজিজকে তলব করা হয়। মেজর ক্যালেন্ডার আজিজের উর্ধতন কর্মকর্তা যাকে আজিজ বিরক্ত মনে করে। আজিজ নির্দেশ অণুযায়ী খুব দ্রুত ক্যালেন্ডারের বাংলোর দিকে যায় কিন্তু টঙ্গা (এক ধরনের বাহন) পেতে দেরী করায় এবং টায়ারের ত্রুটির কারণে আজিজ পৌছতে বিলম্ব করে, ফলে মেজর ক্ষোভে আগেই চলে যান।


title: আ প্যাসেজ টু ইন্ডিয়া

text: আজিজ আশাহত হয়ে রেল স্টেশনের দিকে হাঁটতে থাকে। যখন সে তার প্রিয় মসজিদ টি দেখে সেখানে সে প্রবেশ করে, মসজিদ টি যদিও জীর্ণ তবুও গঠনশৈলী সুন্দর। সে একজন ইংরেজ মহিলাকে দেখে এবং চিৎকার দিয়ে তাকে এই শুভ স্থানকে অপবিত্র না করার জন্য বলেন। ঐ মহিলাটি, যে কিনা মিসেস মুর, ইন্ডিয়ানদের রীতিকে শ্রদ্ধা করে মসজিদে প্রবেশের পূর্বে জুতা খুলে প্রবেশ করে এবং স্বীকার করে যে মসজিদেও ঈশ্বর আছে। আজিজ তার ব্যবহারে মুগ্ধ হয়ে তার সাথে গল্প করে এবং দুইজনে বন্ধু হয়।


title: আ প্যাসেজ টু ইন্ডিয়া

text: মিসেস মুর সেখান থেকে ফিরে ব্রিটিশ ক্লাবে আসে এবং তার ছেলে রনি হিসলপের কাছে মসজিদে তার অভিজ্ঞতা সম্পর্কে বলে। রনি হিসলপ প্রথমে মনে করেন যে তার মা একজন ইংরেজ সম্পর্কে কথা বলছে, পরে যখন সে প্রকৃত ঘটনা জানতে পারে তখন সে রুষ্ট হয়। রনি মনে করে যে তার মায়ের উচিত ছিলো যে, সে যে একজন মুসলমান সম্পর্কে কথা বলছেন তা আগেই তাকে অবহিত করা। অ্যাডেলাও ইন্ডিয়ানদের প্রতি উৎসুক হয়।


title: আ প্যাসেজ টু ইন্ডিয়া

text: যেহেতু অ্যাডেলা ইন্ডিয়ানদের দেখার আকাঙ্ক্ষা প্রকাশ করে, ট্যাক্স কালেক্টর মিঃ টারটন অসংখ্য ইন্ডিয়ান ভদ্রলোককে তার বাড়িতে একটি পার্টিতে দাওয়াত করে। কিন্তু পার্টিটি একটি বেখাপ্পা কার্যে পরিণত হয়। অ্যাডেলা সেখানে সিরিল ফিল্ডিং এর সাথে সাক্ষাত করে, যিনি চন্দ্রপুরে ইন্ডিয়ানদের জন্য সরকার পরিচালিত কলেজের প্রধান শিক্ষক। ফিল্ডিং অ্যাডেলা এবং মিসেস মুরকে চা পার্টির দাওয়াত দেন যাদের সাথে হিন্দু-ব্রাহ্মণ নারায়ণ গডবোলও থাকবে, যিনি কলেজের অধ্যাপক। অ্যাডেলার অণুরোধে ফিল্ডিং আজিজকেও ঐ পার্টিতে দাওয়াত করেন।


title: আ প্যাসেজ টু ইন্ডিয়া

text: ফিল্ডিং এর চা পার্টিতে সবাই ইন্ডিয়া সম্পর্কে কথা বলে এবং আজিজ এবং ফিল্ডিং আরও অন্তরঙ্গ বন্ধু হয়। আজিজ ঐ পার্টিতে অ্যাডেলা এবং মিসেস মুরকে প্রফুল্লতার সাথে মারাবার গুহা দেখানোর প্রতিজ্ঞা করে, যেটি হচ্ছে একটি দূরবর্তী একটি জটিল গুহা, যা সম্পর্কে লোকে অনেক কথা বলে কিন্তু মনে হয় প্রকৃতপক্ষে কেউই গুহাটি ভ্রমণ করে নি। আজিজের মারাবারে ভ্রমণের প্রতিজ্ঞা ঐ ধরনের প্রতিজ্ঞা যা মানুষ শুধু বলেই থাকে কিন্তু রক্ষা করার কোন অভিপ্রায় থাকে না। রনি হিসলপ তাদের মাঝে এসে রুক্ষভাবে তাদের পার্টি ভেঙ্গে দেন।


title: আ প্যাসেজ টু ইন্ডিয়া

text: আজিজ ভুলভাবে বিশ্বাস করে যে এই মহিলা দুইজন বাস্তবিকই ক্ষতিকর এবং তার প্রতিজ্ঞা ঠিকভাবে অণুসরণ করা উচিত নয় এবং গুহার মধ্যে ভ্রমণের আয়োজন তার জন্য অনেক ব্যয়ের ব্যাপার। ফিল্ডিং এবং গডবোলও তাদের সাথে একত্রে যাওয়ার কথা ছিলো কিন্তু তারা সঠিক সময়ে ট্রেন ধরতে পারে না।


title: আ প্যাসেজ টু ইন্ডিয়া

text: আজিজ এবং ইংরেজ দুই মহিলা গুহা ভ্রমণ শুরু করে। প্রথম গুহায় ঢোকার পর মিসেস মুর কোনমতে ক্ল্যাস্ট্রফোবিয়া (claustrophobia- আবদ্ধ স্থান সম্পর্কে অস্বাভাবিক ভীতি) দমন করে কারণ গুহাটি ছিলো অন্ধকার এবং আজিজের অণুচর তাকে অণুসরণ করে ভিতরে যাচ্ছিলো। লোকজনের প্রবল চাপ তার প্রায় শ্বাসরোধ করে ফেলেছিলো। কিন্তু ক্ল্যাস্ট্রফোবিয়ার চেয়ে প্রতিধ্বনি ছিলো বেশি মারাত্মক। প্রতিধ্বনিটি সবসময় “ব্যুম” শব্দের মত শোনাচ্ছিল। মিসেস মুর প্রতিধ্বনি দ্বারা বিরক্ত হয়ে গুহার আরও সামনে আগাতে অস্বীকৃতি জানায়। সুতরাং আজিজ এবং অ্যাডেলা তাদের সাথে একজন স্থানীয় নির্দেশক নিয়ে পরবর্তী গুহা গুলোতে যেতে থাকে।


title: আ প্যাসেজ টু ইন্ডিয়া

text: যেহেতু আজিজ অ্যাডেলাকে পাহাড়ের সামনের দিকে যেতে সাহায্য করছিলো, অ্যাডেলা সরলভাবে আজিজকে জিজ্ঞেস করে যে তার একের অধিক স্ত্রী আছে কি না। অ্যাডেলার অপ্রত্যাশিত মন্তব্যে বিভ্রান্ত হয়ে আজিজ অন্য একটা গুহায় সরে আসে নিজেকে শান্ত করার জন্য। যখন সে বের হয়ে এসে সে গাইডকে একাকী গুহার বাইরে বসে থাকতে দেখে। গাইড আজিজকে বলে যে অ্যাডেলা নিজেই একটা গুহার মধ্যে একা ঢুকেছে। আজিজ তাকে খুজে কিন্তু ব্যর্থ হয়। অ্যাডেলা হারিয়ে গিয়েছে এই সিদ্ধান্ত নিয়ে সে গাইডকে প্রহার করে ফলে গাইড পালিয়ে যায়। আজিজ আবারো তাকে খুজে এবং দেখে যে অ্যাডেলার দূরবীক্ষণ যন্ত্রটি ভেঙ্গে পড়ে আছে। সে সেগুলিকে তার পকেটে তুলে নেয়।


title: আ প্যাসেজ টু ইন্ডিয়া

text: তারপর আজিজ পাহাড়ের নিচের দিকে তাকায় এবং দেখে যে অ্যাডেলা মিসেস ডেরেকের সাথে কথা বলছে। মিসেস ডেরেক একজন ইংরেজ মহিলা যিনি ফিল্ডিং এর সাথে গাড়িতে এসেছেন। আজিজ পাহাড় থেকে দৌড়ে নামে এবং ফিল্ডিংকে আকস্মিকভাবে অভিবাদন জানায়, কিন্তু মিস ডেরেক এবং অ্যাডেলা কোন ব্যাখ্যা না দিয়েই গাড়িতে চলে যান। ফিল্ডিং, মিসেস মুর এবং আজিজ ট্রেনে চন্দ্রপুর আসেন।


title: আ প্যাসেজ টু ইন্ডিয়া

text: তারপরই দুর্দশা পতিত হয়। ডাঃ আজিজকে গ্রেফতার করা হয় এবং অভিযোগ করা হয় যে গুহার মধ্যে সে অ্যাডেলাকে অশালীনভাবে আক্রমণ করেছে। অ্যাডেলা ব্রিটিশ কর্তৃপক্ষের কাছে ঐ ঘটনা সম্পর্কে অভিযোগ করে।


title: আ প্যাসেজ টু ইন্ডিয়া

text: আজিজের বিচারাধীন সময়কালে ব্রিটিশ এবং ইন্ডিয়ানদের মধ্যে জাতিগত উত্তেজনা বাড়তে থাকে। অ্যাডেলা আজিজকে শুধুমাত্র এই বলে অভিযোগ করে যে “আজিজ তাকে স্পর্শ করার চেষ্টা করেছিলো। অ্যাডেলা বলে যে আজিজ তাকে অণুসরণ করেছিলো এবং তাকে আঁকড়িয়ে ধরার চেষ্টা করেছিলো। ফলে সে তার দূরবীক্ষণ যন্ত্র আজিজের দিকে ছুড়ে মেরে তাকে প্রতিহত করে। অ্যাডেলা স্মরণ করে যে আজিজ ভাঙ্গা ফালি কাচ তুলে নেয় এবং এই সময় অ্যাডেলা বের হয়ে আসতে সক্ষম হয়। আজিজের কাছে ঐ দূরবীক্ষণ যন্ত্রের ভাঙ্গা কাঁচগুলোই এখন ব্রিটিশদের একমাত্র প্রমাণ। এছাড়াও ব্রিটিশরা বিশ্বাস করে যে আজিজ প্রকৃতই অপরাধী। সব ব্রিটিশরা মনে করে যে শ্যাম বর্ণের সকল লোকেরই শ্বেত বর্ণের নারীদের প্রতি যৌন লালসা থাকে। তারা স্তব্ধ হয়ে যায় যখন ফিল্ডিং দাবি করে যে আজিজ নির্দোষ। ফিল্ডিংকে ত্যাগ করা হয় এবং নিন্দা করা হয় বিশ্বাসঘাতক হিসেবে। কিন্তু ইন্ডিয়ানরা ফিল্ডিংকে স্বাগত জানায় কারণ তারা মনে করে যে আজিজের বিরুদ্ধে যে অভিযোগ আনা হয়েছে তা সম্পূর্ণ ভুয়া এবং এটি করা হয়েছে তাদের সম্প্রদায়ের সুনামকে ধ্বংস করতে।


title: আ প্যাসেজ টু ইন্ডিয়া

text: বিচারের চলাকালীন সপ্তাহে মিসেস মুর অপ্রত্যাশিতভাবে উদাসীন এবং খিটখিটে হয়ে যায়। মনে হয় যেন গুহার ভেতরে তার অভিজ্ঞতা মনুষ্যত্বের উপর তার যে বিশ্বাস ছিলো তা ধ্বংস করে। যদিও ফিল্ডিয়ের মত সেও বিশ্বাস করে যে আজিজ নির্দোষ কিন্তু তার জন্য কিছুই করতে পারে না। রনি যখন বুঝতে পারে যে তার মা আজিজ সম্পর্কে ইতিবাচক ধারণা পোষণ করে তখন সে নৌ জাহাজে করে তার মার ইংল্যান্ডে যাবার ব্যবস্থা করেন যাতে সে আজিজের পক্ষে সাক্ষী দিতে না পারে। মিসেস মুর যাত্রা পথেই মারা যান। মিসেস মুরের অণুপস্থিতি আজিজের বিচারের অন্যতম কারণ হয়ে দ্বারায়। আজিজের পক্ষের উকিল বলেন যে যদি মিসেস মুর উপস্থিত থাকতেন তবে শুধুমাত্র তার সাক্ষীই আজিজকে নির্দোষ প্রমাণ করতে পারত।


title: আ প্যাসেজ টু ইন্ডিয়া

text: জ্বর এবং কাঁদার পড়ে অ্যাডেলা আজিজের অপরাধ নিয়ে দ্বিধাদ্বন্দ্ব্বে পড়ে যান। বিচারের সময় চূড়ান্তভাবে অ্যাডেলাকে জিজ্ঞেস করা হয় যে আজিজ তাকে যৌন আক্রমণ করেছিলো কিনা। সে প্রতিউত্তর দেবার পূর্বে চিন্তা করার জন্য কিছু সময় চেয়ে নেয়। ঐ সময় অ্যাডেলা গুহার একটি দৃশ্য দেখে এবং বুঝতে পারে যে মিসেস মুরের মত সেও ঐ একই ধরনের মানসিক আঘাত পেয়েছিলো। গুহার ঐ প্রতিধ্বনি তাকে এতই বিভ্রান্ত করেছিলো যে সে সাময়িক সময়ের জন্য মানসিকভাবে বিপর্যস্ত হয়ে গিয়েছিলো। সে তখন গুহা থেকে বের হয়ে পাহাড় দিয়ে নিচে নেমে আসে এবং অবশেষে মিস ডেরেকের সাথে গাড়িতে ফিরে আসেন। ঐ সময় অ্যাডেলা ভুলকরে তার মানসিক আঘাতকে আজিজ দ্বারা আক্রমণ হয়েছে বলে ব্যাখ্যা করে। সে স্বীকার করে যে সে ভুল করেছে। এই কথার পরে মামলা খারিজ করে দেয়া হয় এবং আজিজ নির্দোষ প্রমাণিত হয়।


title: আ প্যাসেজ টু ইন্ডিয়া

text: রনি হিসলপ তাদের বিয়ের বাগদান বিচ্ছিন্ন করে দেন। অ্যাডেলা ফিল্ডিংয়ের বাসায় অবস্থান করে যতক্ষণ না পর্যন্ত নৌ-পথে তার ইংল্যান্ডে ফিরে যাবার ব্যবস্থা না হয়। গুহার ঐ প্রতিধ্বনিই যে এই ঘটনার মূল কারণ এটি ফিল্ডিংয়ের কাছে ব্যাখ্যা করে অ্যাডেলা ইন্ডিয়া ত্যাগ করে এবং কখনো আর ইন্ডিয়া ফিরে আসে নি।


title: আ প্যাসেজ টু ইন্ডিয়া

text: যদিও আজিজ এখন দোষ মুক্ত তবুও সে তার বন্ধু ফিল্ডিংয়ের প্রতি এখনও ক্ষুব্ধ কারণ সে অ্যাডেলার সাথে বন্ধুত্ব করেছিলো। ফিল্ডিং আজিজকে বোঝায় যে অ্যাডেলার কাছ থেকে অর্থ জরিমানা নেয়া ভদ্রোচিত কাজ হবে না। এই দুইজন লোকের বন্ধুত্ব অযৌক্তিকতায় ভুগে, তার পর ফিল্ডিং ইংল্যান্ডের উদ্দেশ্যে ইন্ডিয়া ত্যাগ করে। আজিজ মনে করে যে সে ইন্ডিয়া ত্যাগ করেছে অ্যাডেলাকে বিয়ে করার জন্য অ্যাডেলার টাকার কারণে। আজিজ তার বন্ধুর প্রতি ধারণাকৃত বিশ্বাসঘাতকতার জন্য প্রতিজ্ঞা করে যে সে কখনো শ্বেতবর্ণের মানুষের সাথে বন্ধুত্ব করবে না। আজিজ হিন্দু শাসিত শহর মাউ চলে যান এবং নতুন করে জীবন শুরু করেন।


title: আ প্যাসেজ টু ইন্ডিয়া

text: দুই বছর পরে ফিল্ডিং ইন্ডিয়া ফিরে আসেন এবং আজিজের সাথে দেখা করেন। ফিল্ডিংয়ের স্ত্রী স্টেলা, যিনি মিসেস মুরের মেয়ে। আজিজ, যে এখন রাজার প্রধান চিকিৎসক, এখনও তার পুরাতন বন্ধুর প্রতি জিদ করে আছে। কিন্তু কিছু সময় পরে সে আবার ফিল্ডিংকে আগের মত ভালবাসতে শুরু করে। তথাপি স্বাধীন এবং ঐক্যবদ্ধ ইন্ডিয়ার স্বপ্ন সে এখনও ত্যাগ করেনি। উপন্যাসের শেষ বাক্যগুলোতে আজিজ বলে যে, সে এবং ফিল্ডিং বন্ধু হতে পারে না যতক্ষণ না পর্যন্ত ইন্ডিয়া ব্রিটিশ রাজ থেকে মুক্ত হয়। এমনকি মনে হয় যেন মাটি এবং আকাশও বলছে “এখনও না”।


title: রড মার্শ

text: রডনি উইলিয়াম মার্শ, এমবিই (; জন্ম: ৪ নভেম্বর, ১৯৪৭) পশ্চিম অস্ট্রেলিয়ার আর্মাডেল এলাকায় জন্মগ্রহণকারী সাবেক এবং বিখ্যাত অস্ট্রেলীয় আন্তর্জাতিক ক্রিকেট তারকা ও উইকেট-রক্ষক। অস্ট্রেলিয়া জাতীয় ক্রিকেট দলের অন্যতম খেলোয়াড় হিসেবে ১৯৭০-৭১ থেকে ১৯৮৩-৮৪ অস্ট্রেলীয় মৌসুম পর্যন্ত তিনি উইকেট-রক্ষকের দায়িত্বে ছিলেন। ঘরোয়া ক্রিকেটে রড মার্শ ওয়েস্টার্ন অস্ট্রেলিয়া দলের পক্ষে খেলেন। বর্ণাঢ্যময় ক্রিকেট জীবনে তিনি ৯৬ টেস্টে অংশ নিয়ে ৩৫৫ আউটে সহায়তার মাধ্যমে বিশ্বরেকর্ড করেন যা তাঁর দলীয় সঙ্গী ডেনিস লিলি’র ৩৫৫ উইকেটের সমান। এ দু’জন বোলার-উইকেট-রক্ষক জুটি ৯৫ টেস্ট উইকেট প্রাপ্তিতে একে-অপরকে সহায়তা করেন এবং দলে একই সময়ে অভিষেক ও অবসর নিয়েছেন। উইজডেন এ প্রসঙ্গে লিখে যে, ‘খুব কমসংখ্যক বোলার-উইকেট-রক্ষক জুটি ক্রিকেট খেলায় প্রভাববিস্তার করতে পেরেছে’।


title: রড মার্শ

text: ১৯৭৬-৭৭ মৌসুমে রড মার্শ অস্ট্রেলিয়ার পক্ষে খেলার জন্য নিউজিল্যান্ড গমন করলে কেভিন রাইট বেশ কিছু খেলায় ওয়েস্টার্ন অস্ট্রেলিয়ার পক্ষে খেলার সুযোগ পান।


title: রড মার্শ

text: বিশ্ব সিরিজ ক্রিকেটে রড মার্শ যোগদান করলে তাঁকে অস্ট্রেলিয়ায় প্রথম-শ্রেণীর ক্রিকেট খেলায় অংশগ্রহণ করা থেকে নিষেধাজ্ঞা প্রদান করা হয়। ফলশ্রুতিতে, ১৯৭৭-৭৮ মৌসুমে পশ্চিম অস্ট্রেলিয়ায় নিয়মিত উইকেট-রক্ষক হিসেবে নিজেকে প্রতিষ্ঠিত করার অপূর্ব সুযোগ আসে কেভিন রাইটের।


title: রড মার্শ

text: অস্ট্রেলিয়ায় ফিরে আসার পর বিশ্ব সিরিজ ক্রিকেটে অংশগ্রহণকারী খেলোয়াড়েরা নিজেদেরকে খেলার জগতে সম্পৃক্ত করার বিষয়টি পর্যবেক্ষণ করেন কেভিন রাইট। তিনি পশ্চিম অস্ট্রেলিয়া দলের বাইরে থাকেন ও অস্ট্রেলিয়া দলের অন্যতম সদস্য হিসেবে রড মার্শ তাঁর স্থলাভিষিক্ত হন। রড মার্শের আন্তর্জাতিক দায়িত্ব পালনকালে আটটি প্রথম-শ্রেণীর খেলায় অংশগ্রহণের সুযোগ পান কেভিন রাইট। ৩৫ গড়ে ৩২২ রান তুলেন তিনি। তন্মধ্যে সর্বোচ্চ করেন ৮৮ রান ও ৩৪টি ডিসমিসাল ঘটানোয় পারদর্শীতা দেখান। শেফিল্ড শিল্ডে তাসমানিয়ার বিপক্ষে একটি খেলায় সাতটি ডিসমিসাল ও ৫৫ রান তুলে ম্যান অব দ্য ম্যাচের পুরস্কার লাভ করেন কেভিন রাইট। তাসত্ত্বেও, অস্ট্রেলীয় দল নির্বাচকমণ্ডলী ১৯৮০ সালে পাকিস্তান গমনের জন্য মার্শের বিকল্প উইকেট-রক্ষক হিসেবে ভিক্টোরিয়ার রিচি রবিনসনকে দলে যুক্ত করে।


title: রড মার্শ

text: মার্শের টেস্ট জীবন বিতর্কের মধ্য দিয়ে শুরু হয়। মূলতঃ তিনি ব্যাটসম্যান হিসেবেই দলে মনোনীত হয়েছিলেন। উদ্বোধনী টেস্টেই ক্যাচ নিয়ে তাঁকে ‘আয়রন গ্লাভসের’ অধিকারী হিসেবে উপস্থাপন করা হয়। পরবর্তীকালে তিনি তাঁর উইকেট রক্ষার কাজে ব্যাপক উন্নয়ন করেন। এ প্রেক্ষিতে তাঁকে ক্রিকেটের ইতিহাসে অন্যতম সফল উইকেট-রক্ষক হিসেবে আখ্যায়িত করা হয়।


title: রড মার্শ

text: দলের নিয়মানুবর্তিতায় তিনি নিজেকে সমর্পণ করেছেন। বিশেষ করে ১৯৭০-৭১ মৌসুমে মেলবোর্নে অনুষ্ঠিত ৫ম টেস্টের প্রথম ইনিংসে তাঁর সেঞ্চুরি থেকে মাত্র আট রান দূরে থাকতে বিল লরি ইনিংস ঘোষণা করেছিলেন। গ্রেগ চ্যাপেল তাঁর সম্পর্কে বলেন যে, তাঁর জানা দু’জন ব্যক্তির মধ্যে রডনি মার্শ একজন যিনি অস্ট্রেলিয়ার টেস্ট দলকে ধ্বংসস্তুপ থেকে রক্ষা করতে পারতেন। অন্যজন হচ্ছেন ইয়ান রেডপাথ।


title: রড মার্শ

text: ১৯৬৯-৭০ মৌসুমে অবসরগ্রহণকারী বেকারের পরিবর্তে তাঁর অন্তর্ভুক্তি ঘটে। ঐ সময় অস্ট্রেলিয়া দল ব্রায়ান টাবের ও রে জর্ডন - এ দুই উইকেট-রক্ষককে সাথে নিয়ে ভারত ও দক্ষিণ আফ্রিকা সফর করছিল। ১৯৭০-এর বসন্তে অস্ট্রেলিয়ার দ্বিতীয় একাদশ জন ম্যাকলিনকে সাথে নিয়ে নিউজিল্যান্ড সফরে বের হয়। মার্শ ছিলেন তাঁদের পিছনে। কিন্তু ১৯৭০-৭১ মৌসুমের অ্যাশেজ সিরিজের প্রথম টেস্টে টাবেরের পরিবর্তে তাঁকে মনোনীত করা হয়। তাঁর উন্নততর ব্যাটিংশৈলীই এ অবস্থানে নিয়ে আসতে সহায়তা করে।


title: রড মার্শ

text: ১৯৭৭ সালে ইংল্যান্ডের বিপক্ষে শতবার্ষিকী টেস্টের দ্বিতীয় ইনিংসে অপরাজিত ১১০* রান সংগ্রহ করেন। এরফলে তিনি পঞ্চম অস্ট্রেলীয় উইকেট-রক্ষক হিসেবে ইংল্যান্ডের বিপক্ষে সেঞ্চুরি করার গৌরব অর্জন করেন। একই টেস্টে অস্ট্রেলীয় উইকেট-রক্ষক ওয়ালি গ্রাউটের ১৮৭ টেস্ট আউট করার রেকর্ড ভঙ্গ করেন। এছাড়াও তিনি আরও ১৬টি অর্ধ-শতক করেন। প্রথম-শ্রেণীর ক্রিকেটে তিনি সর্বমোট ১১ সেঞ্চুরিসহ সহস্রাধিক রান করেন। তন্মধ্যে তাঁর সর্বোচ্চ রান আসে ২৩৬।


title: রড মার্শ

text: ১৯৮৬-১৯৯০ এবং ১৯৯৬-১৯৯৮ সময়কালে তিনি চ্যানেল নাইনের আন্তর্জাতিক ক্রিকেট সম্প্রচারকালীন ক্রিকেট ধারাভাষ্যকার ছিলেন। অস্ট্রেলীয় ক্রিকেট একাডেমি প্রতিষ্ঠার পর থেকে এর কোচ ছিলেন ও ১৯৯০ থেকে ২০০১ সাল পর্যন্ত একাডেমির পরিচালকের দায়িত্ব পালন করেন।


title: গাজীপুর

text: গাজীপুর দ্বারা বোঝানো যেতে পারেঃ


title: ইয়ান থর্প

text: ইয়ান থর্প (জন্ম: ১৩ অক্টোবর, ১৯৮২) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় সাঁতারু। অলিম্পিক গেমসে তিনি পাঁচটি স্বর্ণপদক জয় করেন। একমাত্র সাঁতারু হিসেবে বিশ্ব চ্যাম্পিয়নশীপের এক আসরে ছয়টি সোনা জয় করে রেকর্ড গড়েন। তিনি তার বৃহৎ পদযুগলের জন্য পরিচিতি পেয়েছেন। মাত্র চৌদ্দ বছর বয়সে সর্বকনিষ্ঠ সাঁতারু হিসেবে অস্ট্রেলিয়ার প্রতিনিধিত্ব করেন।


title: ইয়ান থর্প

text: জন্মকালীন সময়ে তিনি ৪.১ কেজি ওজন ও ০.৫৯ মিটার উচ্চতা নিয়ে ভূমিষ্ঠ হন। ১২ জুলাই, ২০১৪ তারিখে প্রকাশিত হয় যে, থর্প সমলিঙ্গের প্রতি আকৃষ্ট।


title: আবার খাবো

text: আবার খাবো বাংলা তথা পশ্চিমবঙ্গের একটি জনপ্রিয় মিষ্টি। এই গোলক আকৃতি মিষ্টিটিতে দুটি সমকেন্দ্রিক গোলক থাকে। বিপ্রদাস মুখোপাধ্যাযয়ের মিষ্টান্ন-পাক থেকে জানা যায় এই নরম পাকের সন্দেশটির ভেতরে থাকে পেস্তা, কাজু, কিসমিসযুক্ত ক্ষীর


title: আবার খাবো

text: আবার খাবোর সৃষ্টা নবীনচন্দ্র দাশ। কথিত আছে যে একবার কাশিমবাজারের মহারাণী স্বর্ণময়ী স্বাদবদলের জন্য নতুন ধরনের মিষ্টি খেতে চেয়েছিলেন। নবীনচন্দ্রের কাছে তার বরাত যায়। নবীনচন্দ্র নতুন এক প্রকারের মিষ্টি তৈরি করেন যা খেয়ে মহারাণী স্বর্ণময়ী বলেছিলেন "আবার খাবো"। সেই থেকে মিষ্টিটা আবার খাবো নামে পরিচিত ও জনপ্রিয় হয়। কলকাতার বিখ্যাত মিষ্টান্ন প্রস্তুতকারক সংস্থা গুপ্তা ব্রাদার্স ও ভীমচন্দ্র নাগ আবার খাবোর জন্য সুবিদিত।


title: আবার খাবো

text: গুপ্তা ব্রাদার্স আবার খাবোর জনপ্রিয়তার কথা মাথায় রেখে তাদের দোকানের নাম রাখেন আবার খাবো। প্রখ্যাত শিল্পপতি রমাপ্রসাদ গোয়েঙ্কা এই মিষ্টি খেতে ভালবাসতেন।


title: পীরগঞ্জ উপজেলা, রংপুর

text:
মো:আতাউর রহমান প্রধান (লিখন)
যোগাযোগ-০১৭১৭৫৭৮০৮৫(বাসিন্দা)


title: পীরগঞ্জ উপজেলা, রংপুর

text:
পীরগঞ্জ বাংলাদেশের রংপুর বিভাগের রংপুর জেলার অন্তর্গত একটি উপজেলা।
[বর্তমানে এটি পৌরসভা]।


title: পীরগঞ্জ উপজেলা, রংপুর

text: রংপুর জেলা হতে ৪৫ কি:মি: দক্ষিণ দিকে অবস্থিত। পীরগঞ্জ আয়তন ও জনসংখ্যার দিক থেকে রংপুর জেলার দ্বিতীয় বৃহত্তম উপজেলা। ভৌগলিক অবস্থান ২৫°১৮’ হতে ২৫°৩১’ উত্তরঅক্ষাংশ এবং ৮৯°০৮’ হতে ৮৯°২৫’ পূর্বদ্রাঘিমাংশ। পীরগঞ্জ উপজেলার উত্তরে রংপুর জেলার মিঠাপুকুর উপজেলা, দক্ষিণে গাইবান্ধা জেলার পলাশবাড়ী উপজেলা, পূর্বে গাইবান্ধা জেলার সাদুল্লাপুর উপজেলা এবং পশ্চিমে দিনাজপুর জেলার ঘোড়াঘাট উপজেলা।


title: পীরগঞ্জ উপজেলা, রংপুর

text: পীরগঞ্জ উপজেলাটি ১টি পৌরসভা, ১৫টি ইউনিয়ন, ৩০৮টি মৌজা ও ৩৩১টি গ্রামের সমন্বয়ে গঠিত।


title: পীরগঞ্জ উপজেলা, রংপুর

text: পীরগঞ্জ উপজেলায় আদিকাল থেকেই উল্লেখযোগ্যসংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। ঢাঁক, ঢোল, কাসর, তোরংগ, বাঁশী এ এলাকার বেশ জনপ্রিয় বাদ্যযন্ত্র।


title: পীরগঞ্জ উপজেলা, রংপুর

text: ২,৪৩,৫৩৫ জন( ২০১১ সালের আদমশুমারী অনুযায়ী) পুরুষঃ ১,২২,৫৫৩, মহিলাঃ ১,২০,৯৮২, আদিবাসীর সংখ্যা : ৩,৬১৪ জন (সাঁওতাল-৩,১২৫, মাহালী-২১৬, মুশহর-২০৩, কর্মকার-৭০)


title: পীরগঞ্জ উপজেলা, রংপুর

text: শিক্ষার হার : ৪৭.৮%


title: পীরগঞ্জ উপজেলা, রংপুর

text:
এখানে ৩০টি হাট ও বাজার রয়েছে; এগুলোর মধ্যে আব্দুল্যাপুর হাট, কলোনি বাজার, কাউয়াপুকুর বাজার, কাদিরাবাদ হাট, কুমেদপুর বাজার, খালাশপীর হাট-বাজার, খেজমতপুর গণিরহাট, গুর্জিপাড়া হাট-বাজার, চতরা হাট-বাজার, ছোট উমরপুর বাজার, জামতলা হাট, জাহাঙ্গীরাবাদ হাট, পীরগঞ্জ বাজার, পীরেরহাট, বটেরহাট, বালুয়াহাট, ভেন্ডাবাড়ী হাট-বাজার, মন্ডলের বাজার, শানের হাট-বাজার, মাদারগঞ্জ হাট-বাজার, মাদারহাট, রসুলপুর বাজার, রায়পুর বাজার, কদমতলা বাজার উল্লেখযোগ্য।
মুক্তিযুদ্ধকালীন সময়ে পীরগঞ্জ ৬নং সেক্টরের অধীনে ছিল। পীরগঞ্জ স্বাধীন হয় ১৯৭১ সালের ৭ই ডিসেম্বর। যুদ্ধকালীন সময়ে পাকিস্তানিদের পরাজিত করে মিত্রবাহিনী লালদিঘী নামক স্থানে রংপুর- বগুড়া মহাসড়ক বিচ্ছিন্ন করে দেয়। পাকিস্তানি বাহিনী থানায় গোলাবর্ষণ করে এবং থানার অবকাঠামো বিধ্বস্ত করে। ১৭ই এপ্রিল, ১৯৭১ সালে মাদারগঞ্জ, মীরপুর এবং আংরার ব্রীজে প্রতিরোধ যুদ্ধ হয় পাকিস্তানি সেনাবাহিনীর সাথে। আগুনে পুড়ে দেয় মাদারগঞ্জ, আংরার ব্রীজ সংলগ্ন উজিরপুরের জেলেপাড়া এবং টুকুরিয়ার সুজারকুটি গ্রাম।


title: শালপর্ণী

text: শালপর্ণী (বৈজ্ঞানিক নাম: "Desmodium gangeticum"; সংস্কৃতে: अंशुमती anshumati, ध्रुवा dhruva, दीर्घमूला dirghamoola, पीवरी pivari, शालपर्णी shalaparni; বাংলায়: শালপানি, নারিন্দা ঘাস, চালানি) হচ্ছে Fabaceae পরিবারের একটি গুল্ম জাতীয় উদ্ভিদ। সাধারণত ক্রান্তীয় অঞ্চলের জল-হাওয়ায় স্বাভাবিকভাবে এই উদ্ভিদের বৃদ্ধি ঘটে। এই কারণেপৃথিবীর নানা স্থানের ক্রান্তীয় অঞ্চলেই এই উদ্ভিদ দেখতে পাওয়া যায়। পূর্ব ও উত্তরপূর্ব আফ্রিকা, বাংলাসহ ভারতীয় উপমহাদেশের আরও কিছু অংশ, অস্ট্রেলিয়ার উত্তর অংশ প্রভৃতি অঞ্চলে স্বাভাবিক অবস্থায় এই উদ্ভিদের দেখা মেলে।


title: লেস পল

text: লেস্টার উইলিয়াম পলফাস (জুন ৯, ১৯১৫ - আগস্ট ১২, ২০০৯) যিনি লেস পল নামে পরিচিত, হলেন একজন মার্কিন জ্যাজ, কান্ট্রি এবং ব্লুজ গিটারবাদক, গীতিকার এবং আবিষ্কারক। তিনি ছিলেন সলিড-বডি ইলেকট্রিক গিটারের অগ্রদূত যা রক এ্যন্ড রোল সঙ্গীতকে সম্ভব করে তুলেছে। আধুনিক অনেক রেকর্ডিং উদ্ভাবনের কৃতিত্ব তাকে দিতে হয়। যদিও তিনি এই কৌশল ব্যবহার করায় প্রথম ছিলেন না, কিন্তু তার প্রাথমিক গবেষণা ছিলো ওভারডাবিং,(এছাড়াও সাউন্ড অন সাউন্ড হিসাবে পরিচিত), ডিলে ইফেক্ট, যেমন টেপ ডিলে, ফ্যাসিং ইফেক্ট এবং মাল্টিট্র্যাক রেকর্ডিং যা গোটা পৃথিবীর নজর কেড়ে নেয়।


title: লেস পল

text: মেরি ফোর্ডের সাথে লেস পলের নিম্নলিখিত রেকর্ডিং গ্র্যামি হল অফ ফেমের অর্ন্তভুক্ত করা হয়েছে। ১৯৭৩ সালে প্রতিষ্ঠিত গ্র্যামি পুরস্কারের এই বিশেষ সম্মান কমপক্ষে ২৫ বছর বয়সী এবং "গুণগত বা ঐতিহাসিক তাৎপয্যপূর্ণ" রেকর্ডের ক্ষেত্রে প্রদান করা হয়ে থাকে।


title: নাজিরহাট পৌরসভা

text: নাজিরহাট বাংলাদেশের চট্টগ্রাম জেলার অন্তর্গত একটি পৌরসভা। হালদা নদীর পাড়ে অবস্থিত এই ছোট্ট শহরটি উত্তর চট্টগ্রামের অন্যতম প্রসিদ্ধ বাণিজ্যিক কেন্দ্র। ১৯৩০ সালে আসাম বেঙ্গল রেলওয়ে কর্তৃক নাজিরহাট ভারতের পূর্বাঞ্চলীয় রেল লাইনের সাথে সংযুক্ত হয়। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী পৌরসভা থেকে নাজিরহাট পৌরসভা এবং ফটিকছড়ি পৌরসভার উপর দিয়ে খাগড়াছড়ি গিয়ে পৌঁছেছে। ২০১৪ সালের ২ জুন বাংলাদেশ সরকারের প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর ১০৯তম বৈঠকে এ পৌরসভার অনুমোদন দেওয়া হয়।


title: নাজিরহাট পৌরসভা

text: নাজিরহাট পৌরসভার আয়তন ১৩.৬২ বর্গ কিলোমিটার।


title: নাজিরহাট পৌরসভা

text: নাজিরহাট পৌরসভার লোকসংখ্যা প্রায় ৫০ হাজার।


title: নাজিরহাট পৌরসভা

text: ফটিকছড়ি উপজেলার দক্ষিণাংশে নাজিরহাট পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৩৬ কিলোমিটার। এর পূর্বে রোসাংগিরী ইউনিয়ন ও লেলাং ইউনিয়ন, উত্তরে ফটিকছড়ি পৌরসভা, পশ্চিমে সুয়াবিল ইউনিয়ন এবং দক্ষিণে হাটহাজারী উপজেলার ফরহাদাবাদ ইউনিয়ন অবস্থিত।


title: নাজিরহাট পৌরসভা

text: ফটিকছড়ি উপজেলার ১২নং দৌলতপুর ইউনিয়নের সম্পূর্ণ ও ১১নং সুয়াবিল ইউনিয়নের আংশিক নিয়ে এই পৌরসভা গঠন করা হয়। এটি "গ" শ্রেণীর পৌরসভা। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ পৌরসভার প্রশাসনিক কার্যক্রম ফটিকছড়ি থানার আওতাধীন।


title: নাজিরহাট পৌরসভা

text: নাজিরহাট পৌরসভার স্বাক্ষরতার হার ৫৮.৮৪%। এ পৌরসভায় ১টি মাদ্রাসা, ৬টি মাধ্যমিক বিদ্যালয়, ২টি দাখিল মাদ্রাসা, ২টি কওমী মাদ্রাসা ও ১১টি প্রাথমিক বিদ্যালয় রয়েছে।


title: স্টিভ টিকোলো

text: স্টিফেন ওগোঞ্জি টিকোলো (; জন্ম: ২৫ জুন, ১৯৭১) নাইরোবিতে জন্মগ্রহণকারী কেনিয়ার সাবেক প্রথিতযশা আন্তর্জাতিক ক্রিকেটার। বর্তমানে তিনি উগান্ডা ক্রিকেট দলের কোচের দায়িত্বে রয়েছেন। কেনিয়া ক্রিকেট দলের পক্ষে তিনি একদিনের আন্তর্জাতিকে অংশ নিয়েছেন। তাকে কেনিয়ার ক্রিকেটের ইতিহাসে সেরা ক্রিকেটারের মর্যাদায় ভূষিত করা হয়েছে। তিনি দলের পক্ষে একদিনের আন্তর্জাতিকে সবচেয়ে বেশী রান সংগ্রহকারী ও দ্বিতীয় সর্বোচ্চ উইকেট লাভ করেন।


title: স্টিভ টিকোলো

text: টিকোলো এক ক্রিকেট পরিবার থেকে এসেছেন। তার বড় ভাই টম কেনিয়া দলের সাবেক ক্রিকেটার ছিলেন। তার আরেক ভাই ডেভিড টিকোলো ১৯৯৬ সালের ক্রিকেট বিশ্বকাপে খেলেছেন।


title: স্টিভ টিকোলো

text: টিকোলো ডানহাতি মাঝারি সারির ব্যাটসম্যান ও দলের প্রয়োজনে মাঝে-মধ্যে মিডিয়াম পেস কিংবা অফ-স্পিন বোলিং করতেন। পূর্বে তিনি দক্ষিণ আফ্রিকার ঘরোয়া ক্রিকেটে বর্ডারের পক্ষে খেলেছেন। এছাড়াও, ইংল্যান্ড এবং বাংলাদেশেও খেলেছেন তিনি। সাম্প্রতিককালে ইংল্যান্ডের ক্লাব ক্রিকেটে খেলেছেন ও নাইরোবির স্বামীবাপা ক্রিকেট ক্লাবে খেলেছেন। পাশাপাশি আফ্রিকা একাদশের পক্ষে এশিয়া একাদশের বিপক্ষেও খেলেছেন তিনি।


title: স্টিভ টিকোলো

text: কেনিয়ার ক্রিকেটে টিকোলোর প্রাধান্য লক্ষ্যণীয়। জানুয়ারি, ২০০৭ সালে ওডিআই ক্রিকেটের নয়টি সর্বোচ্চ ব্যক্তিগত রানের মধ্যে তারই রয়েছে ছয়টি। টিকোলো এ পর্যন্ত তিনটি ওডিআই সেঞ্চুরি করেছেন। বাংলাদেশের বিপক্ষে অপরাজিত ১০৬*, বারমুদার বিপক্ষে ১১১ ও জিম্বাবুয়ের বিপক্ষে ১০২ করেছেন। এছাড়াও ৯০ রানের কোটায় আউট হয়েছেন তিনবার। এছাড়াও, আইসিসি আন্তর্মহাদেশীয় কাপে ১,৯১৮ রান করে প্রতিযোগিতার সর্বোচ্চ রান সংগ্রহকারী হিসেবে রয়েছেন।


title: স্টিভ টিকোলো

text: ১৯৯৬ সালের ক্রিকেট বিশ্বকাপ প্রতিযোগিতার মাধ্যমেই কেনিয়ার পক্ষে তার অভিষেক ঘটে। তিন নম্বরে ব্যাটিংয়ে নেমে ভারতের বিপক্ষে তিনি ৬৫ রান সংগ্রহ করেন। এছাড়াও তার ২৯ রানের ফলেই পুনেতে অনুষ্ঠিত খেলায় ওয়েস্ট ইন্ডিজের বিপক্ষে কেনিয়া দল স্মরণীয় জয় পায়। ক্যান্ডিতেও তিনি শ্রীলঙ্কার বিপক্ষে ৯৬ রান করেছিলেন।


title: স্টিভ টিকোলো

text: কেনিয়ার ক্রিকেটের অগ্রদূত হিসেবে ১৯৯৭ সালের আইসিসি ট্রফি ফাইনালে বাংলাদেশের বিপক্ষেও ১৪৭ করেন। এ ইনিংসের পর দলটি আনুষ্ঠানিকভাবে একদিনের আন্তর্জাতিকের মর্যাদা পায় ও ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে খেলার সুযোগ লাভ করে। এ বিশ্বকাপেও ভারত ও ইংল্যান্ডের বিপক্ষে অর্ধ-শতক পান টিকোলো।


title: স্টিভ টিকোলো

text: ২০০২ সালে টিকোলো কেনিয়ার নতুন অধিনায়ক হিসেবে মনোনীত হন। চ্যাম্পিয়ন্স ট্রফিতে ৯৩ ও ৬৯ রান করে দলকে নেতৃত্ব দেন। ২০০৩ সালের ক্রিকেট বিশ্বকাপে টিকোলো কেনিয়াকে নেতৃত্ব দেন ও সেমি-ফাইনালে নিয়ে যান। টেস্ট ক্রিকেট বহির্ভূত দল হওয়া স্বত্ত্বেও সেমি-ফাইনালে অগ্রসর হওয়া কেনিয়া দলের জন্য বিরাট সফলতা হিসেবে আখ্যায়িত করা হয়।


title: স্টিভ টিকোলো

text: ২০০৪ সালে চ্যাম্পিয়ন্স ট্রফিতে দূর্বল ক্রীড়াশৈলীর দরুন তাকে অধিনায়কত্ব থেকে প্রত্যাহার করা হয়। এছাড়াও অভ্যন্তরীণ রাজনীতিতে খেলোয়াড়দের নিয়ে ধর্মঘট করেন। এ ধর্মঘট নতুন যুগের সূচনা করে ও পুণরায় তিনি অধিনায়ক হিসেবে মনোনীত হন। ২০০৫ সালে ক্রিকেট খেলতে ইংল্যান্ডের হ্যাভারিজ দলের সাথে চুক্তিবদ্ধ হন।


title: কার্ল হুপার

text: কার্ল লিউলিন হুপার (; জন্ম: ১৫ ডিসেম্বর, ১৯৬৬) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অধিনায়কের দায়িত্বেও ছিলেন তিনি। ডানহাতি ব্যাটসম্যান ছিলেন কার্ল হুপার। এছাড়াও অফ-স্পিন বোলার হিসেবে ১৯৮০-এর দশকের শেষদিকে গর্ডন গ্রীনিজ, ডেসমন্ড হেইন্স, ম্যালকম মার্শাল ও কোর্টনি ওয়ালশকে সাথে নিয়ে বৈশ্বিক ক্রিকেট অঙ্গনে দলের আধিপত্য বিস্তারে ভূমিকা রেখেছিলেন। ওয়েস্ট ইন্ডিজ দলে তিনি ২১-বছরেরও অধিক সময় ব্যয় করেন।


title: কার্ল হুপার

text: ২০০১ সালে ভারত সফরে তিনি তাঁর সর্বোচ্চ ২৩৩ রানের ইনিংস করেন। টেস্ট ক্রিকেটে তিনি ৫,৭৬২ রান করেছেন। ১০২ টেস্টে ৩৬.৪৬ রান গড়ে ও একদিনের আন্তর্জাতিকে ২২৭ খেলায় ৩৫.৩৪ রান গড়ে আদর্শ অল-রাউন্ডারের মর্যাদা লাভ করেন।


title: কার্ল হুপার

text: হুপার প্রথম-শ্রেণীর ক্রিকেটে স্থানীয় গায়ানা দল ও কাউন্টি ক্রিকেটে কেন্ট এবং ল্যাঙ্কাশায়ার দলে খেলেছেন। ২০০৩ সালে দ্বিতীয় খেলোয়াড় হিসেবে ১৮ কাউন্টি দলের সবগুলোর বিপক্ষেই সেঞ্চুরি করেছেন।


title: কার্ল হুপার

text: বিশ্বের একমাত্র ক্রিকেটার হিসেবে টেস্ট ও একদিনের আন্তর্জাতিক - উভয়ক্ষেত্রেই পাঁচ হাজার রান, একশত উইকেট, একশত ক্যাচ এবং একশত খেলায় অংশগ্রহণের কীর্তিগাঁথা রচনা করেন যা পরবর্তীতে জ্যাক ক্যালিসও এ সম্মাননা অর্জন করেন। স্টিভ ওয়াহ তাঁর আত্মজীবনীমূলক গ্রন্থে লিখেছেন যে, হুপার দ্রুত পায়ের কাজ করতেন ও নির্দয়তার সাথে স্ট্রোক মারতেন। ইনিংসকে অসম্পূর্ণ রেখেই নিয়মিতভাবে আউট হতেন ও পাশাপাশি তাঁর অমনোযোগীতাও এর প্রধান কারণ ছিল।


title: কার্ল হুপার

text: ফিল্ডিং চলাকালীন তিনি সচরাচর দক্ষ ফিল্ডার হিসেবে দ্বিতীয় স্লিপে অবস্থান করতেন। অ্যামব্রোস এবং ওয়ালশের বলে অগণিত ক্যাচ পেয়েছেন। তিনজন খেলোয়াড়ের একজন হিসেবে ১৮টি ভিন্ন ভিন্ন ইংরেজ কাউন্টি দলের বিপক্ষে সেঞ্চুরি পেয়েছেন।


title: কার্ল হুপার

text: ১৯৯০-এর দশক থেকে অ্যাডিলেডে বসবাস করছেন হুপার। ২০১০-১১ ও ২০১১-১২ মৌসুমে অ্যাডিলেডের উডভিল ডিস্ট্রিক্ট ক্রিকেট ক্লাবে কোচের দায়িত্ব পালন করেন তিনি।


title: কার্ল হুপার

text: তরুণ ওয়েস্ট ইন্ডিয়ান ব্যাটসম্যান চিহ্নিতকরণে সাগিকর হাই পারফরম্যান্স সেন্টারে ব্যাটিং কোচের দায়িত্ব পান। ইন্ডিয়ান প্রিমিয়ার লীগের ধ্যান-ধারণার বিপক্ষে অবস্থান করেন হুপার। অক্টোবর, ২০১২ সালে তিনি আইপিএল সম্বন্ধে বলেন যে, এটি ক্রিকেটের অন্যতম বৃহৎ ও ভীতিকর ধোঁকাবাজি।


title: পীরগঞ্জ উপজেলা

text: পীরগঞ্জ উপজেলা নামে বাংলাদেশে দুইটি উপজেলা রয়েছে।


title: পীরগঞ্জ উপজেলা

text: পীরগঞ্জ উপজেলা দ্বারা বুঝানো যেতে পারে:


title: ক্রিকেট বিশ্বকাপের শতরানের তালিকা

text: ক্রিকেট খেলায় একজন খেলোয়াড় একটি ইনিংসে যখন একশত বা ততোধিক রান সংগ্রহ করে, তখন ক্রিকেটের পরিভাষায় তা সেঞ্চুরি বা শতরান নামে আখ্যায়িত করা হয়। একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপ হচ্ছে ক্রিকেট বিশ্বকাপ। প্রধান পরিচালনাকারী সংস্থা আন্তর্জাতিক ক্রিকেট কাউন্সিল (আইসিসি) ক্রিকেটের এ সর্ববৃহৎ প্রতিযোগিতার আয়োজন করে। প্রতি চার বছর অন্তর ক্রিকেট বিশ্বকাপ অনুষ্ঠিত হয়ে থাকে। সর্বশেষ ২০১৫ সালের ক্রিকেট বিশ্বকাপ পর্যন্ত ১৫টি দেশের খেলোয়াড়গণ সর্বমোট ১৬৩টি সেঞ্চুরি করেন। একদিনের আন্তর্জাতিকের মর্যাদাপ্রাপ্ত সকল দলই সেঞ্চুরি করেছে। এছাড়াও অস্থায়ীভাবে ওডিআই মর্যাদার অধিকারী ৫টি দলের খেলোয়াড়ও সেঞ্চুরি করেছেন। অস্ট্রেলিয়া ও ভারত দল যৌথভাবে ২৫ সেঞ্চুরি করে শীর্ষস্থানে রয়েছে।


title: ক্রিকেট বিশ্বকাপের শতরানের তালিকা

text: ১৯৭৫ সালের বিশ্বকাপে ইংল্যান্ডের ডেনিস অ্যামিস ১৩৭ করেছিলেন ভারতের বিরুদ্ধে। একইদিন নিউজিল্যান্ডের গ্লেন টার্নার পূর্ব আফ্রিকার বিপক্ষে অপরাজিত ১৭১* রান সংগ্রহ করেন যা পরবর্তী বিশ্বকাপ পর্যন্ত ব্যক্তিগত সর্বোচ্চ রানের মর্যাদা পায়। ১৯৮৩ সালে ভারতের কপিল দেব জিম্বাবুয়ের বিরুদ্ধে অপরাজিত ১৭৫* রান করেন। পরবর্তীতে ১৯৮৭ সালে ওয়েস্ট ইন্ডিজের ভিভ রিচার্ডস ১৮১ ও ১৯৯৬ সালে দক্ষিণ আফ্রিকার গ্যারি কার্স্টেন অপরাজিত ১৮৮* রান করেন। শচীন তেন্ডুলকর সর্বাধিক ছয় সেঞ্চুরি করে রেকর্ড গড়েন। তারপরেরই শ্রীলঙ্কার কুমার সাঙ্গাকারা ও অস্ট্রেলিয়ার রিকি পন্টিং যৌথভাবে ৫ সেঞ্চুরি করেন। মার্ক ওয়াহ, সৌরভ গাঙ্গুলী, মাহেলা জয়াবর্ধনে ও এবি ডি ভিলিয়ার্স যৌথভাবে রয়েছেন ৪ সেঞ্চুরি করে। ওয়াহ, গাঙ্গুলী ও ম্যাথু হেইডেন - এ তিনজন একক প্রতিযোগিতায় সর্বাধিক ৪ সেঞ্চুরি করেন যথাক্রমে ১৯৯৬, ২০০৩ ও ২০০৭ সালের প্রতিযোগিতায়। পরবর্তীতে ২০১৫ সালের ক্রিকেট বিশ্বকাপে সাঙ্গাকারা ধারাবাহিকভাবে ৪টি শতক হাঁকান। আয়ারল্যান্ডের কেভিন ও’ব্রায়ান মাত্র ৫০ বলে দ্রুততম শতরান করেন ২০১১ সালের বিশ্বকাপে ইংল্যান্ডের বিরুদ্ধে। ১৯৯২ সালে জিম্বাবুয়ের অ্যান্ডি ফ্লাওয়ার বিশ্বকাপে ওডিআই অভিষেক ঘটিয়ে সেঞ্চুরি করেন। তৃতীয় খেলোয়াড় হিসেবে একদিনের আন্তর্জাতিক অভিষেক ঘটে তার। ২০১১ সাল পর্যন্ত একমাত্র ব্যাটসম্যান হিসেবে বিশ্বকাপে অভিষেক ঘটিয়ে সেঞ্চুরি করার বিরল কীর্তিগাঁথা টিকে রয়েছে। ২০১১ সালে সর্বাধিক ২৪ সেঞ্চুরি হয়; অন্যদিকে ১৯৭৯ সালের বিশ্বকাপে সর্বনিম্ন ২ সেঞ্চুরি হয়। বর্তমান বিশ্বকাপে ইতোমধ্যেই ৩৮টি সেঞ্চুরি হয়েছে।


title: ক্রিকেট বিশ্বকাপের শতরানের তালিকা

text: ২০১১ সাল পর্যন্ত বিশ্বকাপের ফাইনালে মোট ছয়টি সেঞ্চুরি হয়েছে। তন্মধ্যে পাঁচটি দলকে জয়লাভে সহায়তা করেছে। ২০০৭ সালে শ্রীলঙ্কার বিরুদ্ধে অস্ট্রেলীয় অ্যাডাম গিলক্রিস্ট ব্যক্তিগত ১৪৯ রান সংগ্রহের মাধ্যমে ফাইনালে সর্বোচ্চ রানের অধিকারী হয়েছেন। তার সেঞ্চুরি আসে মাত্র ৭২ বলে যা ফাইনালের দ্রুততম সেঞ্চুরি হিসেবে স্বীকৃত। অন্যদিকে ২০১১ সালের বিশ্বকাপের ফাইনালে মাহেলা জয়াবর্ধনে ভারতের বিরুদ্ধে সেঞ্চুরি করলেও তার দল পরাজিত হয়।


title: অ-জাপানি ডোরেমন সংস্করণের তালিকা

text: এটি জাপানের বাইরে মুক্তিপ্রাপ্ত ডোরেমনের তালিকা। ডোরেমন জাপানের জনপ্রিয় মাঙ্গা এবং আনিমেটেড ধারাবাহিক যা ফুজিকো এফ ফুজিও কর্তৃক রচিত এবং শোগাকুকান কর্তৃক প্রকাশিত। এই ধারাবাহিক বিভিন্ন দেশে মুক্তি পেয়েছে।


title: অ-জাপানি ডোরেমন সংস্করণের তালিকা

text: এটি ১৯৯৫ সালে প্রথম আরব দেশসমূহে সম্প্রচার করা হয়।